
KAUNAS ———————————— 1929 


„„KOSMOS“ 
730 ž 

nuo 1920 m. eina su ilustruotu populariu skyrium „Gamtos Draugas“, 

skiriamu gamtai ne tik pažinti, bet ir jai pamylėti bei globoti. 7 

„Kosmos“ aktualiai informuoja apie šių dienų Iėkte lekiančią gamtos 
moksl; pažangą ir jų taikinimą gyvenimui, 

„Kosmos“ yra-laisvų moksliškų diskusijų organas; jis deda visus straip- 

snius pačių autorių atsakurnų; jis neskelbia tik vienašališkų nuomonių ar teorijų, 

„Kosmo“ š. m. Sausio — Rugsėjo mėn. NN se (336--136 pusl.) įdėti- 

straipsniai: mok. Abramazičiaus, prof. Avižonio, prof. Butkevičius, proj, Čepinskio, 

doc, Elisono, prof. Ivanausko, Dra Jasaičio, prof. Jodelės, dipt. Jurkaus, Dro Juškos, 


doc. Kadačio, prof. Kolupailos, doc. Končiaus, prof. Lašo, mok. idichnevičienės | 


asist. Minkeničiaus, dipl. Natkevičaitės, asist. Ošmiano, doc. Pakšto, Dro Palkueko, 
Dro Puodžiukyno, prof. Purėno, prof. Regelio, prof. Rudzinskio, Dro Slavėno, 
proj. Sleževičiaus, prof. Sivickio, doc. A. Vaškevičaitės ir prof. Vilkaičio; taip pat 
vertimai iš Adams'o, Arnoldžio, Dienerio, Frisch'o, Freitag'o, Elineė's, Lloyd'o, 
Penchžo, Seurles'o ir k. Be to, vis eina mokslinio darbo kronika ir įvairenybės. 
„Kosmo“ artimiausiuose NN-se eis: Drevermano apie amerikiečių pa- 
Ieontologines ekspedicijas į Centrinę Aziją ir jų nuostabius radinius (dino- 
zaurų kiaušinius ir k; gausiai ilustruota), Purėno dėliai chemijos termino- 
logijos lietuvių kalba, Sleževičiaus apie Lietuvos triangulaciją, Sivickio apie 
dvynių kilmės problemą, apie gžintaro kasyklas Lietuvoj, apie Cyprea Lietuvoj 
ir k, Kolupailos apie Vezuvijų, Olšausko apie atmosterą, Kulvinsko iš šių 
dienų radiotechnikos, Dalinkevičiaus Lietuvos geologijos išdėstymas ir k, 
Toliau — eilė straipsnių apie gyvijos evolucijos klausimus,-k. a., verstiniai: 
ateson'o apie evolucionistinį tikėjimą ir šių dienų abejojimus, „Dertalanffy'o 
apie šių dienų evolucijos problemos būklę, Brankos apie gyvijos plėto- 
jimosi „problemą, ir originaliniai: Blažio apie įgytų savybių paveldėjimą 
tologijos atžvilgiu, Landau'o atsakymas savo oponentams diskusijose, 
ilusiose Kauno Medicinos Draugijoje, Dovydaičio apie Paulių Kammerer'į 
ir jo tragizmą kovoj del įgytų savybių pavaldumo ir apie šių dienų evolu- 
cionistų svyravimus žmogaus kilmės klausimu ir k, Verstinių straipsnių dar - 
numatyti; Jeams'o apie visatos praeitį ir ateitį, (Goc4e/'io pasaulio amžinybės 
kritika fizikos požvilgiu, Aukn'o apie dabarties chemiją ir ateities biologiją, 
„Kosmo“ su „Gamtos Draugu“ 1920 m. prentmeratos kaina: 
Lietuvoj (taip pat Latvijoj, Estijoj, Vokietijoj): visų mokyklų moksleiviams, 
studentams ir kariams—metams 20 litų, pusei metų 10 litų; visiems kitiems 
metams 25 litai, pusei metų 14 litų. Kitur užsieniuose metams 30. litų. 
“ Prenumeratos pinigus siųsti adresuiojant: 
„Kosmo“ administracijai Kaune, Ukmergės pl. 38 B. . 
Dar yra nedidelis skaičius ir praeitų metų „Kosmo“ pilnų komplektų šiąja 
„kaina: 1928 m. 25 It., 1927 m. 20 lt, 1926 m. 20 lt, 1925 m. 18 lt., 1924 m. 
15 lt, 1922—23 m. 10 lt., 1920—21 m., vienerios knygos (nepilnas kompl.) 8 lt. 
Atsiunčiant 1 litą pašto ženklais, pasiunčiama pasižiūrėt įvairių pa- 
vyzdžių ir kai kurių metų „Kosmo“ turiniai. 


Redaktorius ir leidėjas: Profesorius Pr. Dovydaitis, 
Kaunas, Ukmėrgės plentas 383B, Tel. 14-04, 

Laisva ir suvaržyta energija. 


Lietuvos Universiteto Rektoriaus 
Profesoriaus V. Cepinskio prakalba, 
pasakyta pet imatrikulacijos aktą 1929 m. Rugsėjo mėn. 16 d. 


Didelė fizikos ir chemijos praktiška reikšmė yra ta, kad tie mokslai 
nurodo būdus, kaip gauti naudingą žmogui darbą iš įvairių energijos rūšių. 
Tai reiškia atpalaiduoti žmogų nuo sunkaus tizinio darbo, atliekant šitą 
darbą įvairių gamtos įėgų pagalba. Žmogus tik tiek pasiekia tobulesnio ir 
gražesnio gyvenimo, kiek jis įsigyja išminties, o išminties jis gali įsigyti tik 
tiek, kiek jis turi atliekamo laiko. Tai senai jau žinomas dalykas ir gražiai 
išreikštas šiais Ekleziasto žodžiais: „Kaip gali įsigyti išminties tas, 
kuris traukia arklą, arba tas, kuris didžiuojasi savo gyvulių ganytojo ilga 
lazda su aštriu galu (gyvuliams badyti), kuris ganioja bulius ir dalyvauja 
tų bulių darbuose ir kuris sugeba kalbėti tik apie bulius bei veršius“. Ir 
toliau tas pats Ekleziastas priduria: „Mokslininkui išmintis ateina tik atlie- 
kamu laiku, ir tik tas, kuris turi maža darbo, taps išmintingu“. 

Mes čia susirinkome šiandien ir seni ir jauni universitetiniam darbui 
pradėti, kurio svarbiausias tikslas yra įsigyti šiek tiek išminties. Tat, dirbant 
šitą išminties įsigijimo darbą, mums bus labai naudinga atsiminti pacituotus 
čia Ekleziasto žodžius. Aš nemanau, kad kas nors suprastų tuos Ekleziasto 
žodžius taip, kad už vis greičiau išminties įsigyti gali tinginys. Ekleziasto 
minties esmė yra ta, kad jeigu žmogus yra tiek apkrautas rutinos darbais, 
jog visai neranda laiko pagalvoti apie savo gautus įspūdžius ir įgytus pa- 
tyrimus, sutvarkyti ir suvirškinti suteiktas jam žinias ir aplamai sutvarkyti 
savo intelekto turinį, tai toksai žmogus niekuomet neįsigis išminties ir ne- 
pareikš jokios kūrybos. Aš noriu tuo pasakyti, kad ir jūs, jauni kolegos, 
neįsigysite išminties Universitete, jeigu jūsų visas darbas čionai bus tik pa- 
sivus paskaitų klausymas, privalomų rutinos darbų įvairiose Universiteto 
įstaigose atlikimas ir sportas arba šokiai atliekamu laiku. Išmintis ateis 
jums tik tada, kada jūs patys atliekamuoju laiku skaitysite, rašysite ir gal- 
vosite, diskutuosite tarp savęs ir su savo senesniais kolegomis įvairias gam- 
tos bei gyvenimo problemas ir nebepasitenkinsite vien tik savo siauru 
specialybės darbu, o ieškosite santykių tarp įvairių gyvenimo sričių, atsi- 
mindami poeto žodžius: 

„Wie alles sich zum Ganzen webt, 

Eins in dem audern wirkt und lebt“ 
„(kaip visa kas pasauly yra susiję, kaip vienas dalykas veikia ir gyvena ki 
tame dalyke). | 4 

Didelė ir gili Ekleziasto žodžių tiesa liečia bet kurios mokslinės pro- 
blemos atsiradimą ir išsprendimą. Taigi, liečia ir tą problemą, Kurią aš pasi- 
ėmiau mano šios dienos paskaitos tema, būtent, apie laisvą ir suvaržytą 
pasaulio energiją. > 

Aš turiu garbės dėstyti Lietuvos Universitete fizinę chemiją, kurios 
pagrindinys uždavinys yra nustatyti santykius tarp cheminės energijos ir 
kitų energijos rūšių. ir tokiu būdų prieiti prie supratimo to, ką chemikas 

vadina cheminiu giminingumu. Tai yra sena sąvoka. Jos autorius — vienas 
didžiausių vidurinių amžių alchemikų, Albertas Didysis (Albertus 
Magnus 1193—1282), buvęs Ratiboro vyskupu, bet didžiąją savo gyvenimo 
dalį praleidęs Kolonijoje (Kelne) domininkonų vienuolyne, kur jis užsiėmė 
teologijos, filosofijos bei alchemijos studijomis, ir tiek vaisingai, kad įsigijo 
garbingą titulą „Doctor Universalis“. 

Albertas Didysis manydamas, kad jungiasi tarp savęs tik tokie kūnai, 
kurie turi ką nors bendra arba yra panašūs, laikė šitą kūnų panašumą, 
arba giminingumą, įvairių cheminių reakcijų priežastimi. Mes šiandien ži- 
nome, kad daug smarkiau ir daug dažniau jungiasi tarp savęs priešingos 
prigimties kūnai. Taigi, cheminio giminingumo sąvoka yra netiksli. Tos 
sąvokos antropomorfiška kilmė yra neabejotina, kaip ir kitų mokslo sąvokų, 
bet jos turinys šiandien griežtai skiriasi nuo to turinio, kuris jai buvo su- 
teikiamas alchemikų. Alberto Didžiojo autoriteto paveikti mes ir šiandien 
vadiname cheminiu giminingumu įvairių cheminių reakcijų priežastį. Bet 
šiandien mes suprantame tą cheminį giminingumą kaip cheminės energijos 
potencialą ir stengiamės suprasti cheminio giminingumo esmę nustatydami 
kiekybinius santykius tarp cheminės energijos ir kitų energijos rūšių. Šitas 
cheminių reakcijų tyrimo metodas yra vadinamas termodinaminiu metodu 1; jis 
neduoda mums reakcijų mechanizmą suprast, bet už tat jis yra visai ne- 
priklausomas nuo mūsų hipotezių apie materijos struktūrą, ir nuo įvairių 
dinaminių modelių, kuriais mes stengiamės išaiškinti tuos ar kitus cheminius 
procesus. Dinaminio modelio, arba papiastai dinaminis, metodas yra žymiai 
vaizdingesnis ir turi didesnės heuristinės vertės. Bet jo pagrindas nėra 
pakankamai tvirtas todėl, kad mūsų pažiūros į materijos struktūrą nuolat 
keičiasi. Tikrenybėje tenka naudotis ir vienu ir antru metodu, ir todėl iš- 
dėstydamas čionai termodinaminę cheminio giminingumo teoriją aš priverstas 
būsiu laikas nuo laiko griebtis įr dinaminio metodo pagalbos. 

Aš čia visiškai neliesiu, kaip plėtojosi cheminio giminingumo konce- 
pcija iki energijos tvarumo dėsnį paskelbiant. Taip pat aš neliesiu nait- 
jausios elektrinės cheminio giminingumo teorijos, nes tai teorijai kol kas 
sunku dar konkuruoti su termodinamine teorija. 

Energijos tvarumo dėsnio esmė yra ta, kad vykstant visokeriopoms 
atmainoms toje ar kitoje izoliuotoje kūnų sistemoje, vienos energijos rūšys 
virsta kitomis, bet visos sistemos energijos kiekis pasilieka be atmainos. 
Pažymėsime visą vidaus sistemos energiją ženklu U. Tegu, pereinant tai 
sistemai iš vienos padėties į kitą padėtį, suma visų mechaniškų efektų bus 
A ir suma visų kitų efektų bus O. Kadangi visokios energijos rūšys labai 
lengvai virsta šilima, tai tuos visus kitokius efektus mes galime išreikšti 
kaipo šilimos efektą O. Tad energijos tvarumo dėsnis, arba pirmasai ter- 
modinamikos dėsnis, sako, kad U=A—O (I). 

Šitas dėsnis visų pirma yra išdava neigiamo žmonijos patyrimo, kad vad. 
Perpetuum Mobile yra negalimas, t. y. negalima tokia mašina, kuri būtų darbo 
išteklium, pati neaikvodama jokios energijos, vadinasi, kuri iš nieko tvertų 
darbą. Taigi, pirmasai termodinamikos dėsnis ir sako, kad energija yra toks 


1 Termodinamika (nuo žodžio „termos“ — šilima) atsirado iš šilimos mašinų tyri- 
nėjimų. Bet šių dienų termodimika apima visų energijos rūšių transformacijas. 
2 Gautas iš sistemos darbas ir jos atiduota šilima priimta žymėti priešingais ženklais. 


— 

amžinas dalykas, kurio nei panaikinti nei sutverti negalima. Reikia tačiau 
pasakyti, kad klasikinė mechanika prieina prie šito dėsnio dedukcijos keliu, 
išeidama iš to, kad suma potencinės ir kinetinės energijos bet kurios izo- 
liuotos sistemos yra pastovus dydis ir kad šilima yra mažiausių kino da- 
lelių, molekulių, kinetinė energija. Taigi, šita prasme ir sakoma, kad ener- 
gijos tvarumo dėsnis yra tokios pat rūšies, kaip ir visi kiti mechanikos 
dėsniai. Vadinasi, tvirtai nustatytas mechanikoje priežastingumo principas 
ir mechaniškų įvykių determinizmas charakterizuoja ir energijos tvarumo dėsnį. 


Nuo 1850 metų, kada įsigalėjo energijos tvarumo dėsnis, fizikai ir che- 

mikai uoliai ima sekti kiekybiškai įvairių chemiškų reakcijų atpalaiduojamą 
arba absorbuojamą šilimą. Dalykas tas, kad chemiška energija labai lengvai 
virsta šilima ir todėl nenuostabus fizikų ir chemikų įsitikinimas, kad tarp 
cheminės energijos ir šilimos veikia ypačiai intimūs santykiai. Iš daugybės 
panašių tyrinėjimų atsiranda termochemija, mokslas apie cheminių reakcijų 
šilimos efektus. To mokslo kūrėjais reikia laikyti danų fiziką Thomsen'ą 
ir prancūzų chemiką Berthelot'ą Tasai mokslas sudaro labai svarbų 
fizinės chemijos skyrių. 

Remdamiesi termochemijos daviniais, Thomsen'as ir Bethelot'as abudu 
linkę laikyti reakcijos cheminio giminingumo matu tos reakcijos atpalaiduo- 
jamą šilimos kiekį. Mechanikoje kalbama apie kūnų sistemos pusiausvirą 
tuomet, kada tos sistemos potencinė energija pasiekia minimumą. Kada 
ta ar kita cheminė reakcija eina iki galo, tai pasiekta padėtis yra pusiau- 
sviros padėtis. Kadangi, kaip jau anksčiau pasakyta, einant mechanine 
šilimos teorija, šilima yra kinetinė molekulių energija, tai šilimos maksimu- 
mas reiškia kinetinės energijos maksimumą ir todėl potencinės energijos 
minimumą. Taip samprotaudamas, Berthelot'as ir prieina prie savo darbo 
principo maksimumo, kurį jis formuluoja taip: „Bet kuri cheminė reakcija, 
kuri savaimi eina iki galo be išorinės energijos intervencijos, stengiasi su- 
daryti tokią medžiagą arba tokių medžiagų sistemą, kuri atpalaiduoja maksi- 
malinį šilimos kiekį“. 

Iš to, kad Berthelotas savo dėsnį pavadino darbo maksimumo principu, 
aišku, kad jis manė, jog visa reakcijos šilima gali būti paversta darbu. 
Taigi, Berthelot'o principas duoda atsakymą į labai svarbų klausimą, kuria 
kryptimi vyksta spontaniniai cheminiai procesai. Pagal Berthelot'ą, išeina, 
kad chemiški procesai savaimi vyksta tik viena kryptimi: šilimos maksimu- 
mo atpalaidavimo kryptimi arba darbo maksimumo atlikimo kryptimi. Bet 
čia mes tuojau susiduriame su faktais, kurie prieštarauja tokiam principiu. 
Mes žinome visą eilę fizinių-cheminių procesų, kurie vyksta savaimi absor- 
buodami šilimą. Pavyzdžiui, ledas, apibertas druska, savaimi tirpsta absor- 
buodamas šilimą. Aplamai, visi šaldymo mišiniai yra tokios rūšies procesai. 
Taip pat fosfonio chloridas PH,CI savaimi skyla (disociuoja) į PH; ir HCI 
absorbuodamas šilimą. Galop, mums žinomos ir tokios cheminės reakcijos, 
kurios tąja pačia temperatura gali eiti viena kryptimi ir priešinga kryptimi, 
t. y. savaimi vyksta arba palaisvindamos šilimą arba absorbuodamos šilimą. 
Su visais šitais faktais Berthelot'o principas nesuderinamas, 

Bet ir atpalaiduota šilima tiktai tam: tikrais išimtinais atsitikimais visa 
gali būti paversta darbu. 

Tam tikromis sąlygomis, perskyrus erdvėj reaguojančias medžiagas bei 
reakcijos produktus ir vartojant tokias medžiagas, kurios ar tai tirpdamos, 
ar tai aukštos temperaturos poveikiu duoda ionus, galima iš cheminės 
energijos gauti elektros energiją. Tokios sistemos vadinasi galvaniniais 
elementais ir yra ne kas kita, kaip žmogaus konstruoti mechanizmai elektros 
energijai gauti iš cheminės energijos. Pavyzdžiui, jeigu paimti bandymo 
vamzdely gražios mėlynos druskos vario sulfato +irpalą ir įmest į tą tirpalą 
cinko gabaliuką, tai cinkas pakeis varį (įvyks pakaitos reakciją) ir atsipalai- 
duos tam tikras šilimos kiekis, iš kurio mes jokio darbo negausime. Bet 
mes galime tą pačią pakaitos reakciją varyti kitaip. Mes imame stiklinę, pri- 
pildome ją vario sulfato tirpalu ir įkišame į tą tirpalą cilinderį iš vario skar- 
dos. Į tą cilinderį įdedame cilinderį iš silpnai apdeginto kaolino, pripiltą 
cinko sulfato tirpalo, į kurį įleista cinko plokštelė. Sujungę vario cilinderį 
su cinko plokštele mes gauname elektros srovę, kuri, eidama per sujungimo 
vielą, tą vielą įkaitina. Vadinasi, ir čia, tik netiesioginiu keliu, cheminė ener- 
gija virstą šilima. Bet mes galime vario ir cinko plokšteles prijungti sto- 
romis vielomis prie nedidelio elektros variklio. Tada vyksta ta pati pakaitos 
reakcija ir suka mūsų variklį. Vadinasi, vietoj šilimos mes čia iš cheminės 
energijos gauname mechanišką darbą. Taigi, pasigaudami galvaninių kombi- 
nacijų mes visuomet galime išmatuoti cheminės reakcijos mechaninį efektą 
ir sulyginti tą efektą su kalorimetriniais matavimais nustatyta reakcijos šilima. 
Tokiu būdu mes galime patikrinti Berthelot'o darbo maksimumo principą. 

Paminėta čia pakaitos reakcija Zn -|- CuSO,2*ZnSO,-|-Cu yra Danielio 
elemento reakcija. Pažymėsime tos reakcijos atpalaiduotą šilimą ženklų O ir 
Danielio elemento išmatuotą elektrovaromąją jėgą ženklu E. Šilima išreikšta 
kalorijomis, o eiektrovaromoji jėga voltais. Kada 1 gr. atomas cinko pakei- 
čia 1 gr. atomą vario, tai, einant Faraday'aus elektrolizės dėsniu, 2F! fara- 
day'jų teigiamos elektros pereina per vielą nuo vario elektrodo į cinko elektrodą 
ir pačiam elemente nuo cinko į varį. Taigi, atpalaiduota elektros energija 
elektrovaromosios jėgos E voltų yra 2FE voltkulonų, arba joulių (tark: džuo- 
lių). Ta energija atsiranda O kalorijų šilimos sąskaiton arba sąskaiton 
419 O joulių šilimos, nes viena kalorija yra lygi 4,19 joulių. Taigi, jeigu 
galioja Berthelot'o principas, tai 2FE — 419 O ir iš čia E —A, Tokiu 
būdu iš reakcijos šilimos Danielio elemento suskaičiuotoji elektrovaromoji 
jėga yra 1,09 voltų, o išmatuota 1,1 voltų. Taigi, Danielio elementas iš 
tikrųjų paverčia beveik visą reakcijos šilimą elektros energija, o toji energija 
gali būti visa paversta mechanišku darbu. Vadinasi, Danielio elementui 
galioja Berthelot'o principas. Taip pat jis galioja ir švino akumulatoriui, 
antriniam galvaniniam elementui, kuris turi ne tik teorinės, bet ir technikinės 
reikšmės. Yra ir dar visa eilė galvaninių elementų, kuriuose beveik visa 
atpalaiduota reakcijos šilima virsta elektros energija ir todėl gali būti paver- 
sta darbu. Bet daug daugiau žinoma atvejų, kuriais Berthelot'o principas 
negalioja. Už vis daugiau tokių atvejų yra ten, kur gautas mechaniškas darbas 
yra mažesnis kaip reakcijos šilima. Žymiai mažiau yra tokių atvejų, kur toksai 
darbas yra didesnis kaip reakcijos šilima. Taigi išeina, kad pasirėmus 


1 F —06540 elektros kulonų. 

Berthelot'o principu tiktai kai kuriais atvejais galima iš reakcijos šilimos 
suskaičiuoti elektros varomąją įėgą. Didžiajai daugumai atvejų reikėjo surasti 
kitą formūlę arba atatinkamai pakeisti Berthelot'o principą. Tai ir atliko du 
dideliu fiziku: amerikietis Willard'as Gibbs'as 1859 metais ir, kadangi 
jo darbai ilgą laiką Europoje mebuvo žinomi, nepriklausomai nuo jo tatai 
atliko ir vokietis Hermanas Helmholtz'as 1882 metais. 

Helmholtz'as mano, kad bet kurios sistemos vidaus energija U susideda 
iš dviejų dalių: iš laisvos energijos F, kuri, keičiantis sistemai, gali būti 
paversta darbu, ir iš suvaržytos energijos G, kuri negali būti paversta darbu 
ir pasilieka šilimos pavidalu. Taigi, anot Helmholtzo, U — F-- G (2), ir 
maksimalinis darbas, kuris galima gauti keičiantis sistemai, yra lygus laisvos 
energijos atmainai (laisvos energijos sumažėjimui). Vadinasi, ne visa reakcijos 
atpalaiduota šilima yra chemiško giminingumo matas, kaip mano Berthelot'as, 
bet tik laisvos energijos atmaina, ir fiziniai cheminiai procesai savaimi vyksta 
visuomet viena linkme, būtent, laisvos energijos mažėjimo linkme. Yra 
procesų, kurie savaimi vyksta absorbuodami šilimą, pavyzdžiui, garavimas. 
Vadinasi, garų 1 gr. molekulės vidaus energija yra didesnė, kaip 1 gr. 
molekulės skysto vandens toj pačioj temperaturoj, bet laisva garų energija 
yra mežesnė, kaip vandens laisva energija, ir todėl garavimas gali būti darbo 
išteklium. ; 

Laisva sistemos energija dažnai vadinama tos sistemos nuolatinio turio 
termodinaminiu potencialu. Cia turima galvoje tokios rūšies cheminės 
reakcijos, kurioms vykstant sistemos tūris nesikeičia. ę 

Chemikui, kuris projektuoja kokį nors naują sintezį, svarbu iš anksto 
žinoti, ar jo sumanytos reakcijos galimos ar ne, kad jo darbas nebūtų 
bergždžias, kad nebūtu nenaudingo energijos, laiko ir lėšų gaišinimo. Savaimi 
reakcijos vyksta, kaip jau pasakyta, laisvos energijos mažėjimo linkme, ir 
juo smarkiau, juo tas laisvos energijos mažėjimas bus didesnis. Chemikas 
gali iš anksto suskaičiuoti laisvos energijos atmainos didumą ir tos atmai- 
nos ženklą, jeigu jis žino vidaus energijos ir suvaržytos energijos atmainas, 
nes laisvos energijos atmaina yra lygi vidaus energijos atmainai minus su- 
varžytos energijos atmaina. Vidaus energijos atmaina reakcijos nuolatinio 
tūrio yra lygi reakcijos šilimai, kuri gali būti išmatuota kalorimetru. Taigi, 
pasilieka tik surasti suvaržytos energijos atmaina. 

Kad susipažintume su sąlygomis, kuriomis energija būna suvaržyta 
ir aplamai .su suvaržytos energijos prigimtimi bei matematine išraiška, mums 
teks čia padaryti trumpą apžvalgą antrojo energijos, arba termodinamikos, 
dėsnio ir kai kurių iš jo išvadų. 

Antrasai termodinamikos dėsnis atsirado iš pastangų patobulinti garinę 
mašiną, o išvados iš to dėsnio sudaro tvirčiausį fizinės chemijos pagrindą. 
Gal kam ir keista atrodo, kad garinės mašinos teorija yra susijusi su -che- 
minio giminingumo teorija. Bet taip iš tikrųjų yra. 

. Garinė mašina buvo surasta labai netobulu pavidalu paprasto anglių 
kasyklų darbininko Newcomen'o 1705 metais. Anglija šių metų vasarą 
iškilmingai paminėjo Newcomen'ą, sukakus 200 metų nuo jo mirties dienos. 
1768 metais mokytas mechanikas James Wattas sukonstruavo garinę 
mašiną tobulesniu pavidalu. Bet tos mašinos našumas buvo mažas, nes 
jos pagalba galima buvo paversti naudingu žmogui mechanišku darbu ne 

daugiau, kaip 8—109/, potencinės cheminės anglies energijos. Suprantama 
todėl, kad technikai ir inžinieriai iš pat pradžios buvo susirūpinę pakelti 
garinės mašinos našumą. Šita problema parūpo ir jaunam prancūzui Sadi 
Carnot'ui (1796—1832), sūnui garsaus karo inžinieriaus Lazaro Car- 
noto, kuris buvo didžiosios Prancūzų revolucijos kariškų pajėgų organiza- 
torius ir Napoleono I karo ministeris. 

Sadi Carnot'as studijavo Paryžiaus Politechnike, bet jo nebaigė ir stojo 
į kariuomenę. Čia jis turėjo progos aplankyti Vokietiją ir susipažinti su 
Vokietijos kultūra bei mokslu. Galop, jaunas leitenantas Carnot'as susido- 
mėjo garinės mašinos problema ir pastatė sau uždavinį surasti, kokiomis 
sąlygomis iš tam tikro šilimos kiekio galima gauti maksimalinį darbo kieki. 
Savo ilgų teorinių tyrinėjimų vaisius jis paskelbė nedidelės brošiūros pavi- 
dalu su antrašte: „Rėilexions sur la puissance motrice du feu et sur les 
machines propres a dėvelopper cette puissance“, par S. Carnot, Ancien 
ėlėve de Yėcole polytechnigue“. (Samprotavimai apie ugnies varomąją pa- 
jėgą ir apie mašinas, tinkamas tai pajėgai išplėtoti, parašė S. Carnot, 
buvęs Politechniko mokinys). 

Reikia turėti galvoje, kad Carnot'as veikė tais laikais, kada dar nebuvo 
nustatytas energijos tvarumo dėsnis ir mechaninė šilimos prigimtis. (Car- 
not'as laikėsi dar senų pažiūrų ir manė, kad tikra priežastis visokeriopų ši- 
limos reiškinių yra ypatingas, lengvas skysčius, kalorikas. Jis visųpirma 
iš analogijos su skysčiais konstatuoja, kad šilima gali būti darbo įšteklium 
tik tada, kada ji juda, pereidama savaimi iš aukštesnės temperatūros kūno į 
žemesnės temperaturos kūną, nelyginant kaip ir vanduo atlieka darbą krisda- 
mas iš aukštesnės į žemesnę vietą. Niekuomet šilima savaimį negali pereit iš 
kūno žemesnės temperaturos į kūną aukštesnės temperaturos. Toksai pe- 
rėjimas galimas tiktai tam tikro mechaniško darbo sąskaiton, lygiai kaip ir 
vanduo savaimi negali pakilt iš slėnio į kalną. Kad pakelium tam tikrą 
vandens kiekį į aukštesnę lygmę, reikia atlikti tam tikras darbas. Garinė 
mašina ir yra tokios rūšies kūnų sistema, kur šilima savaimi pereina, at- 
likdama darbą nuo kūno aukštesnės "temperaturos (garų cilinderis) į kūną 
žemesnės temperaturos (šaldytuvas, kondensatorius). Carnot'as pirmutinis 
konstatuoja, kad jeigu šilima savaimi galėtų pereit iš žemesnės temperatūros 
kūno į aukštesnės temperaturos kūną, tai galima būtų konstruoti tokią ma- 
šiną, kuri galėtų veikti vienodai temperuotų kūnų šilimos sąskaiton. Aprū- 
pinus, sakysime, tokia mašina garlaivį, tasai garlaivis plauktų iš Klaipėdos 
į Ameriką vandenyno šilimos sąskaiton, aeroplanas skristų ore oro šilimos 
sąskaiton; o vandenyno ir oro šilimos kiekiai yra begalo dideli, žmogui 
neišsemiami. Tai būtų taip pat Perpetuum Mobile, tiktai antros rūšies, nes 
šitas Perpetuum Mobile neprieštarautų energijos tvarumo dėsniui. Taigi, 
Carnot'ui aišku, kad toksai Perpetuum Mobile antros rūšies negalimas ir 
todėl aišku, kad negalima visos tos ar kitos kūnų sistemos šilimos paversti 
darbu. Vadinasi, belieka tik išaiškinti tas sąlygas, kuriomis iš tam tikro 
šilimos kiekio galima gauti maksimalinį darbą. 

Aš čia nėturiu laiko smulkiai išdėstyti visas Carnot'o „refleksijas“. 
Trumpai kalbant, Carnot'o manymu, bet kurioje šilimos mašinoje veikia šios 
„darbo nuostolio priežastys: 1) trynimas, 2) šilimos laidumas ir radiacija, 
t. y. šilimos perėjimas nuo aukštesnės į žemesnę temperaturą nenudirbant 

darbo, 3) dujų išsiplėtimas į tuštumą, arba difuzija, ir 4) staigus dujų išsi- 
plėtimas. Carnot'as sako, kad mašina dirba negrįžtamai, jeigu nepašalintos 
aukščiau nurodytos darbo nuostolio priežastys. Vadinasi, reikia, kad mašina 
dirbtų grįžtamai, jeigu norima iš tam tikro šilimos kiekio gauti darbo 
maksimumas. 

Paaiškinsime čionai pora pavyzdžių Carnot'o sugalvotą grįžtamojo ir 
negrįžtamojo proceso sąvoką. Jeigu cilindery, kuriame plečiasi dujos, stu- 
miklis vaikščioja su trynimu, tai dalis dujų išsiplėtimo darbo virs šilima ir 
todėl atatinkamai bus gauta mažiau darbo. Taigi, gautu darbu negalima bus 
suspausti dujų iki pirminio jų tūrio. Todėl dujų išsiplėtimas tokiomis sąly- 
gomis yra negrįžtamasis procesas. Jeigu stumiklis vaikščiotų be trynimo, 
tai mes turėtumėm grįžtamąjį procesą. 

Kada dujų spaudimas yra žymiai didesnis kaip išorinis spaūidimas, tai 
dujos plečiasi greitai ir dujų molekulės įsigyja žymų judėjimo momentą. 
Kada stumiklis sustabdomas, tai tasai dujų judėjimo momentas virsta šilima. 
Todėl ir tokiu atveju mes gauname mažiau darbo, ir tuo gautu darbu ne- 
begalima jau atstatyti pirminės dujų padėties, o reikia dar pasiskolinti tam 
tikro darbo iš aplinkumos, kad suspaustume dujas iki jų pirminio tūrio. 
Todėl ir staigus dujų išsiplėtimas, kitaip sakant, išsiplėtimas tokiomis sąly- 
gomis, kada dujų padėtis bet kuriuo išsiplėtimo laiku yra tolima nuo pu- 
siausviros, yra negrįžtamasai procesas. Tas pat reikia pasakyti apie dujų 
išsiplėtimą į vakuumą, nes čia dujų atliktas darbas yra lygus nuliui, o dujų 
pirminiam tūriui atstatyti reikalingas bus tam tikras darbas ir tą darbą teks 
paimti iš aplinkumos. 

Gamtoje nėra tokių procesų, iš kurių būtų eliminuotos visos auksčiau 
nurodytos darbo nuostolio priežastys, ir todėl visi realūs gamtos procesai 
yra negrįžtamieji procesai. Grįžtamieji procesai yra abstraktiniai procesai. 
Jie vadinasi termodinaminiais procesais. Tai yra tokie procesai, kuriuose 
dalyvauja medžiaginės sistemos, be galo mažai nutoldamos nuo savo pusiau- 
sviros padėties. Be to, visi tokie procesai laisvi nuo trynimo jėgų, nuo 
laidumo bei radiacijos ir nuo difuzijos procesų. Aplamai, tai yra toki pro- 
cesai, kurie gali būti pavaryti atgal atstatant pirminę medžiaginės sistemos 
padėtį be jokių atmainų aplinkumoje, arba, kitaip sakant, be jokių kom- 
pensacijų. 

Jeigu mes, pradėję nuo tam tikros sistemos padėties, leisime jai pereiti 
per visą eilę tarpinių padėčių ir galop grąžinsime ją į pirminę padėtį, tai 
mes alliksime su ta sistema ciklą. Jeigu visi tokio ciklo procesai yra grįžta- 
mieji, tai ir ciklas bus grįžtamas. Iš to, kas anksčiau pasakyta, aišku, kad 
grįžtamasai ciklas yra tik abstrakcijos dalykas, o tikrenybėje visi ciklai 
negrįžtami. . i 

Taigi, kad surastume, koks maksimalinis darbas galima gauti iš tam 
tikro šilimos kiekio, Carnot'as įsivaizdina sau idealinę arba abstraktinę šili- 
mos mašiną įr su ta mašina atlieka grįžtamąjį ciklą. Carnot'o mašina, kaip 
ir bet kuri šilimos mašina, absorbuoja tam tikrą šilimos kiekį, sakysime O; 
iš šilimos rezervuaro aukštesnės temperatūros T; (garų katilas) ir atiduoda 
mažesnį šilimos kiekį O); kitam šilimos rezervuarui žemesnės temperaturos 
T, (kondensatorius). Šilimos skirtumą O, - O; mašina paverčia darbu A. 
Kadangi ciklas atliktas grįžtamai, tai darbas A bus. maksimalinis darbas. 

Carnot'as duoda tokią formulę dirbančios grįžtamai šilimos mašinos našu- 
mui: Ž=258-L6 (3). Temperaturos čia visur imamos absolutine škala. 
jį 

Visos šilimos mašinos, jeigu jos dirba tose pačiose temperaturos ribose, 
pasižymi tuo pačiu našumu, nepriklausomai nuo medžiagos, kui vartojama 
„ kaipo tarpininkas pereinant šilimai į darbą. Carnot'as įrodo, kad jeigu būtų 
ne taip, tai Perpetuum Mobile antrosios rūšies būtų realizuojamas dalykas. 

itas dėsnis žinomas kaipo Carnot'o teorema. 

Iš lygties (3) eina, kad visą mašinos absorbuotą šilimą galima paversti 
darbu, jeigu kondensatoriaus temperatura bus absolutinis nulis. Bet fizi- 
niame pasauly pasiekti absolutinis temperaturos nulis yra neįmanomas da- 
lykas ir todėl fiziniame pasauly iš esmės negalima tam tikro šilimos viso kiekio: 
paversti darbu. , 

Jeigu dviejų šilimos rezervuarų temperaturų skirtumas Ti—T>=dT yra 
be galo mažas dydis, tai ir gautas tokiomis sąlygomis darbas bus be galo: 
mažas dydis dA. Tad Carnot'o teorema matematiškai išreiškiama taip: 
A arba dA = 9. ŠV (4). 

Visi iki šių dienų atsiekti šilimos mašinų patobulinimai padaryti atsi- 
žvelgiant į Carnot'o teoremą. Be šitos teoremos nurodymų mes neturėtume 
šiandien nei aukšto spaudimo mašinų, nei vidųjinio degimo variklių (Dizelio 
variklių), nei garinių turbinų, kurių našumas šiandien siekia kai kada 360/,. 
Bet nemažesnės reikšmės kaip praktikai, Carnot'o teorema turi ir teorijai, 
o ypač įvairių įvairiausių cheminių procesų teorijai. Pabrėšime čia tik, kad 
Carnot'o teorema ilgainiui virto antruoju energijos arba termodinamikos 
dėsniu, kuris matematiškai išreiškiamas lygtimis (3) arba lygtimis (4). 

Grįšime dabar prie laisvos energijos suskaitymo klausimo. Iš lygties 


(4) eina: O=T. Š2 (5). Čia ŠA reiškia temperaturinį darbo koeficientą, 


kitaip sakant, darbingumo padidėjimą arba sumažėjimą pakilus temperaturai 
10 aukštyn. Pakeisdami šituo reiškiniu O pirmojoje lygtyje (energijos tva- 


rumo lygtyje) mes gauname: U= A—- T S arba A-=— AF=U-L-T. E (6). 


Tai yra „labai svarbi Gibbs'o-Helmholtz'o lygtis. Čia —AF reiškia 
laisvos energijos mažėjimą, kuris, vykstant reakcijai, grįžtamai ir izotermi- 
stiškai visuomet yra lygus gautam darbui A. 


Narys T — reiškia suvaržytą sistemos energiją, kuri negali būti pa- 
versta darbu. Aišku, kad ta suvaržyta energija dviem atvejais yra lygi nu- 
liui: būtent, kada T= O ir Ža = O. Šitais dviem atvejais pasilieka galioje 


Berthelot'o principas. Vadinasi, visa reakcijos šilima gali būti paversta darbu, 
ir tada ji yra tikras cheminio giminingumo matas, absolutinio nulio tempe- 
ratura, arba, kada keičiantis temperaturai darbas nesikeičia. Siaip jau at- 


vejų daugumoje 22 < O (neigiamas dydis) ir todėl tokiais atvejais tiktai 

dalis reakcijos šilimos gali būti paversta darbu ir ta dalis yra laisvos ener- 
gijos atmainos tikras matas. Sulyginti, maža yra atsitikimų, kada 2 > 0 
(teigiamas dydis) Tada ne tik reakcijos šilima visa virsta darbu, bet ir 
dalis sistemos sutaupytos šilimos virsta darbu, ir vykstant reakcijai tokioje 
sistemoje jos temperatura puola. 

Vadinasi, reakcijos giminingumui arba laisvos energijos atmainai su- 
skaityti reikia žinoti iš kalorimetrinių matavimų reakcijos šilimą ir darbo 
temperaturinį koeficientą. Pastarasis galima nustatyti tik tokioms reakcijoms, 
kurias galima varyti taip, kad jos būtų darbo išteklium. Tad galima šitą 
darbą išmatuoti įvairioms temperaturoms ir iš tokių matavimų gauti dydį 


S Bet tokių reakcijų nedaug. Tai yra vadinamos ionų reakcijos, kurios 


galvaninėse celėse būna elektros energijos išteklium. Dauguma organinės 
chemijos reakcijų yra neioninės reakcijos ir todėl tų reakcijų suvaržytai 
energijai suskaityt (žiūr. lygtis 6) reikia ieškoti kitos formulės. Taigi, mums 
tenka dar susipažinti su kita antrojo termodinamikos dėsnio redakcija ir su 
kitomis išvadomis iš Carnot'o teoremos. 

Iš Carnot'o teoremos aišku, kad šilimos darbingumas pareina nuo 
temperaturos. Tasai darbingumas juo didesnis, juo "aukštesnė šilimos tem- 
peratura. Taigi, išvada iš Carnot'o teoremos tokia, kad vykstant savaimi 
gamtos procesams vis daugiau ir daugiau aplinkumoje susidaro tokios 
šilimos, kurios darbingumas yra nupuolęs. Bet kurią energijos rūšį mes 
galime išreikšti kiekybiškai kaipo sandaugą tos energijos potencialo, arba 
įtempimo, su jos kiekiu arba talpumu, Šilimos energija kiekybiškai išreiškiama 
kaipo sandauga tam tikro šilimos kiekio su šios šilimos terperatura. Taigi, 
į temperaturą galima žiūrėti kaip į šilimos įtempimą, arba potencialą. Kaip 
šilima savaimi slenka nuo aukštesnės temperaturos į žemesnę temperaturą 
ir tik tokiomis sąlygomis gali atlikti darbą, taip ir kitos energijos rūšys 
savaimi slenka nuo aukštesnių į žemesnius potencialus ir tik tokiomis są- 
lygomis būna darbo išteklium. Vadinasi, visi spontaniniai gamtos procesai 
eina tik viena linkme: energijos potencialo puolimo, ir siekia galutino tikslo — 
energijos potencialų išlyginimo. 

Be to, visokeriopos energijos rūšys turi ypatingą palinkimą virsti ši- 
lima. Taigi, fizinis pasaulis siekia tokios padėties, kurioje visokios energijos 
rūšys taps vienodos temperaturos šilima. Bet šita padėtis reiškia fizinio pasaulio 
stagnaciją, arbo jo mirtį. Taip interpretuoja antrąjį termodinamikos dėsnį 
didžiausis XIX šimtm. Anglijos fizikas William'as Thomson'as, kurio 
vienas didelių nuopelnų yra tas, kad jis 1852 metais atkasė Paryžiuje už- 
miršta Carnot'o darbą ir pirmutinis iškėlė jo didelę reikšmę. Taigi, Thom- 
son'as formuluoja antrąjį termodinamikos dėsnį kaipo energijos degenera- 
cijos, arba degradacijos, dėsnį arba kaipo energijos išsklaidymo dėsnį tąja 
prasme, kad vykstant savaimi negyvojo pasaulio procesams tos energijos 
darbingumas nuolat eina mažyn. Thomson'as pabrėžia, kad negalima įrodyti 
šito dėsnio galiojimo gyvajam pasauliui. Dėl šitos Thomson'o nuomonės 
galima ir paabejoti, nes žmonijos istorija teikia per daug energijos ir dvasios 
degradacijos pavyzdžiu visais tais atvejais, kada visuomenės evolucija vyksta 
spontaniškai, gaivališkai, nekontroliuojama sąmonės ir išminties. 

Šitoje Thomson'o redakcijoje antrasis termodinamikos dėsnis atrodo 
perdaug tilosofiškai ir netinka tiksliems kiekybiniams tyrinėjimams. Vokietis 
Clausius suteikė šitam dėsniui tinkamiausią matematišką formą, kurioje jis 
ir taikomas kuo plačiausiai fiziniams-cheminiams procesams nagrinėti. 

Iš Carnot'o formulės (3) eina: > 

Ly Ta OrsksTi Oi OL 
1 a = 1 7, arba 07 T arba RSS const. 

Pasirodo, kad turint reikalo su. grįžtamuoju cikliniu procesu santykis 
tarp absorbuotos šilimos ir tos temperaturos, prie kurios šilima absorbuota, 
yra tas pats, kaip ir "santykis tarp atiduotos šilimos ir tos temperaturos, 
prie kurios ta šilima atiduota. Taigi, atlikę grįžtamąjį ciklą, mes turime: 
i — 2 = 0. Clausius įrodo, kad santykis + yra funkcija tūrio, spaudimo, 

1 
temperaturos elektriško potencialo: ir t.t, aplamai yra funkcija sistemos pa- 
. Tametrų, panaši iš esmės į sistemos vidaus energiją, kuri irgi yra tam tikra 


sistemos parametrų funkcija, Šitą funkciją T Clausius vadina sistemos en- 


O: 


trope ir žymi ją ženklu S, taip kad S-S ir O =TS. Šitą funkciją kai 


kuriais atvejas galima išreikšti tam tikra lygtimi. Dažnai tos funkcijos išraiška 
yra labai paini. Vadinasi, entropė visų pirma yra grynai abstraktinis dalykas. 
Dabar pažiūrėsime, kodėl šitą funkciją Clausius pavadino entrope. 
Paimsime nevienodai temperuotą metalinį stiebą. Tegu vienoje to stiebo 
vietoje bus temperatura T1 o kitoje T ir tegu T: -- To, Tada šilima slinks 
savaimi iš pirmos vietos į antrą vietą ir slinks be jokio darbo atlikimo. 
Tegu per tam tikrą laiką iš pirmos į antrą vietą pereis šilimos kiekis O, 
Tada entropės atmaina pirmoje vietoje bus — o antroje vietoje 


2 =): 
150 L To 


. ; : a . 28,0 1 
Vadinasi, entropės atmaina šituo atveju bus — T, T 75, = O (7 = T) 


Kadangi T2 < T,, tai dydis skliaustuose yra teigiamas, ir todėl entro- 
pės atmaina šituo atveju bus išreikšta teigiamu skaičiumi. Bet čia mes 
turime šilimos spontatinį judėjimą be darbo atlikimo. 


Anksčiau jau pasakyta, kad toksai procesas yra negrįžtamasai. Vadinasi, 
vykstant negrįžtamajam procesui sistemoje, tos sistemos entropė auga. Tokią 
pat išvadą mes gausime dėl entropės atmainos, kada šilima susidaro iš 
trynimo, vadinasi, kada procesas vyksta su trynimu. Pasibaigus procesui 
entropė bus padidėjusi. Tobuliųjų dujų entropė išreiškiama tokia lygtimi: 
S= C.InT - Rlx+)-S.. Plečiantis dujoms į vakuumą, dujų tūris eina didyn, 
ir todėl, einant čia. duotąja lygtimi, ir dujų entropė eina didyn. Bet ir toksai 
dujų išsiplėtimas, kaip jau mes matėme, yra negrįžtamasai procesas. Taip 
pat ir visoki difuzijos procesai. Bet, kadangi visi spontaniškai vykstą gam- 
tos procesai negali būti palaisvinti nuo trynimo jėgų, nuo šilimos judėjimo 
nedirbant darbo, t. y. nuo laidumo ir radiacijos reiškinių, nuo difuzijos pro- 
cesų ir galop visi spontatiškai vykstą gamtos procesai vyksta tokiomis są- 
lygomis, kurie yra žymiai nutolę nuo pusiausviros sąlygų, tai, kaip jau 
anksčiau pasakyta, visi spontatiškai vykstą procesai yra negrįžtamieji pro- 
cesai. Iš čia išvada, kad pasaulio entropė auga. Taigi, Clausius išreiškia 

antrąjį termodinamikos dėsnį taip: XdS 0. Lygties ženklas liečia grįžta- 
muosius procesus. Ten entropė nesikeičia. Cia ženklas dS reiškia be galo 
mažą entropės atmainą, ir, einant viršum duota entropės definicija, mes 


turime: dS = = arba dO — T.dS. Dabar bus suprantama, kodėl Clausius 


pavadino šitą funkciją entrope, pasinaudojęs graikų kalba. Sita kalba žodis 
„entropein“ reiškia: pakeisti, transformuoti. Vadinasi, entropė yra dydis, ku- 
riuo matuojama atsiekto pasikeitimo didumas. Bet galima entropę pavadinti 
ir šilimos nedarbingumo matu, nes juo smarkiau bus nupuolęs šilimos 
darbingumas, juo didesnė bus atsiekta transtormacija. 


Bet kurios fizinės ar cheminės atmainos gali būti tik tokioje sistemoje, 
kuri nėra pusiausviroje. Vykstant toje sistemoje bet kurioms atmainoms, ji 
artinasi prie pysiausviros ir tuo pačiu laiku jos entropė auga. Taigi, anot 
Clausius'o, esmė antrojo termodinamikos dėsnio yra ta, kad pasaulio entropė 
nuolat auga ir siekia maksimumo. Pasaulis pasieks pusiausviros padėtį, 
kada jo entropė pasieks maksimumą, lygiai kaip bet kuri sistema yra pu- 
siausviroje, kada tos sistemos entropė yra pasiekusi maksimumą. 


Kada entropės dėsnis, arba antrasis termodinamikos dėsnis, buvo 
galutinai suformuluotas ir priimtas, tai dėl to dėsnio reikšmės kilo abe- 
įonių ir fizikų, ir filosofų tarpe. Ir pirmasai ir antrasai termodinamikos 
dėsniai yra empirijos išdavos. Bet, kaip jau anksčiau pasakyta, pirmasai 
termodinamikos dėsnis išeina iš dinamikos principų kaipo dedukcija. Vadi- 
nasi, tasai dėsnis pasižymi tuo pačiu determinizmu, ta pačia būtenybe, ku- 
rios yra charakteringos dinamikos principams. Šito negalima pasakyti apie 
antrąjį termodinamikos dėsnį. Jis yra tiesioginė išdava Perpetuum Mobile 
antrosios rūšies negalimumo, bet su dinamikos principais jis nesurištas ir 
to dėsnio negalima išvest iš dinamikos principų dedukcijos keliu. Dalykas 
tas, kad dinamikoje mes turime reikalo tik su grįžtamaisiais procesais, tuo 
tarpu antrasai termodinamikos dėsnis liečia perėjimą darbo į šilimą ir atbu- 
lai, kuris yra negrįžtamasai procesas. Taigi, to dėsnio determinizmas yra 
abejingas. O tačiau visos fizikų ir chemikų padarytos iš to dėsnio išvados, 
visokeriopos gautos jo pagalba matematinės lygtys, išreiškiančios tunkcio- 
nalinę priklausomybę tarp įvairių fizinių ir cheminių kūnų savybių, patikrin- 
tos bandymais be jokios išimties. Taigi, šita prasme tas dėsnis yra toks 
pat tvirtas, kaip pirmasai termodinamikos dėsnis ir kiti dinamikos dėsniai. 

Be to, filosofai nurodo į to dėsnio silpną pusę logikos atžvilgiu. Jie 
sako, ir visiškai teisingai, kad fizinis pasaulis egzistuoja miliardus metų, o 
tačiau to pasaulio entropės maksimumas, kitaip sakant, pusiausvira nepa- 
siekta. Galop, filosofai nurodo į tai, kad tasai dėsnis nustoja galios visais 
tais atvejais, kada į fizinių jėgų veikimą įsikiša vadinamos gyvybės jėgos, 
kurios net ir labiausiai elementarinių organizmų formoje pasižymi pasirin- 
kimo sugebėjimu. Jau Maxwell'is, kuris labai daug prisidėjo dujų kinetinei 
teorijai sukurt, numato galimybę apsilenkt su tuo dėsniu, įeigu prileisti 
intervenciją sąmoningos esybės, kuri gali būti visais žvilgsniais taip pat 
apribota kaip žmogus, bet pasižymi daug tobulesniais jutimo organais, pa- 
vyzdžiui, gali matyti atskiras molekules ir atomus. Aš čia kalbu apie 
Maxwell'io demoną. 

Įsivaizdinkime sau indą, pripildytą dujų, ir padalintą į dvi dali per- 
tvarą, kurioje randasi langelis su uždanga. Esant pusiausvirai, dujų tempe- 
ratura bus ta pati visose jų dalyse. Bet tai nereiškia, kad visos tų dujų 
molekulės turės tą patį greitumą. Maxwell'is prileidžia, kad atskiros molekulės 
turės įvairius greitumus nuo O net iki... Bet tų greitumų pasidalinimas tarp 
molekulių, kaip įrodė Maxwell'is, atatinka žinomą tikimybės kreivę, kuri rodo, 
kad labai maža bus molekulių su labai mažais ir su labai dideliais greitumais. 
Daugiausia bus molekulių su tam tikru vidutinišku greitumu. Kadangi dujų tem- 
peratura yra proporcinga jų kinetinei energijai, tai mes čia turėsime nuolatinę 
temperaturą, todėl, kad vidutinė molekulių kinetinė energija bus pastovus dydis. 
Įsivaizdinkim sau kartu su Maxwell'iu, kad ties pertvaros langeliu randasi de- 
monas, kuris mato atskiras molekules ir moka jomis operuoti. Kiekvieną sykį, 
kada prie langelio prisiartina greitesnė molekulė, jis ją praleidžia pro langelį, o- 
prisiartinus prie langelio lėtesnei molekulei, jis uždaro langelį. Tokiu būdu vie- 
noje indo pusėje susirinks greitesnės molekulės, o kitoje pasiliks lėtesnės. Vadi- 
nasi, savaimi tam tikras šilimos kiekis pereis nuo žemesnės temperaturos į 
aukštesnę temperaturą, kitaip sakant, mes čia turėsime procesą, kuris vyks są- 
vaime ir bus surištas su sistemos entropės mažėjimu. Galima, žinomą, pa- 
sakyti, kad demono entropė padidės, nes demonas atliks darbą, uždarydamas ir 
atidarydamas langelį. Bet galima prileisti, kad langelio uždanga neturi masės 
ir atsidaro bei užsidaro be jokio trynimo. Tada ir demono atliktas darbas bus 
nulis. Vienu žodžiu, formaliai, logiškai žiūrint negalima pripažinti būtinybės 
antrajam termodinamikos dėsniui. Bet ir tikrenybėje mes žinome šiandien 
tokius reiškinius, kurie nesuderinami su antruoju termodinamikos dėsniu. 

Garsusis Pasteur'as, tyrinėdamas vyno rūkšties druskas, pirmutinis 
nustatė buvimą optiškų isomerų, t. y. tokių kūnų, kurie pasižymi tąja pačia 
sudėtimi bei tąja pačia chemine struktura ir skiriasi tik tuom, kad suka švie- 
sos polarizacijos plokštumą vieni į kairę, o antri į dešinę pusę. Vėliau 
Lebelio ir van'tHaffo buvo įrodyta, kad tokie optiški isomerai arba 
stereoisomerai pasižymi tuom, kad jų molekulėj yra bent vienas asimetriškas. 
anglio atomas, kitaip sakant, anglio atomas sujungtas su 4 skirtingais ra- 
dikalais.  Pasteur'o ir vėlesnių tyrinėtojų buvo nustatyta, kad gamtoje ir la- 
boratorijoje savaimi visuomet susidaro vadinamos racemiškos formos, optiškai 
neaktingos. Tos racemiškos formos visuomet yra ekvimolekulinis mišinys. 
kairiojo ir dešiniojo isomerų. Jiems perskirti reikalinga intervencija sąmo- 
ningos esybės, būtent tyrinėtojo. Pasteur'as pirmutinis nurodė įvairius 
cheminius ir fizinius metodus tokiems optiškiems isomerams perskirti. Be to, 
«< tokiam perskyrimui Pasteur'as pasinaudojo ir paprasčiausių gyvų sutvėrimų 
veikimu. Turėdamas silpną racemiškos vyno rūkšties tirpalą, jis leido vai- 
sintis tame tirpale pelėsiams Penicilkium glaucum. Pasirodė, kad šitie pelėsiai 
vaisinasi sąskaiton dešiniosios rūkšties ir visiškai neliečia kairiosios, taip 
kad galop gaunamas tirpalas, kuris suka polarizacijos plokštumą į kairę pusę. 
Cia mikroorganizmas Penicillium glaucum vaidina Maxwell'io demono vaidmeni 
ir veikia prieš antrojo termodinamikos dėsnio tendenciją. 

Sita proga pabrėšime, kad mes čia turime vieną iš gyvybės paslapčių, 
būtent, gyvybės interakciją su asimetriškomis formomis. Reikia pažymėti, 
kad ir patys gyvieji sutvėrimai pasižymi savo strukturos asimetrija, neišimant 
ir žmogaus organizmo. Asimetrija, apie kurią mes čia kalbame, pasireiškia 

buvimu vadinamų nekongruentinių formų, kurios santykiauja taip, kaip objektas 
ir jo atspindis veidrodyje, ir atomai optiškai aktingų molekulių sudaro kaip 
tik tokiais konfiguracijas, kurios santykiauja taip, kaip objektas ir jo vaizdas 
veidrodyje ir kurių jokiu būdu negalima sulieti. Dažnai tarp tokių dviejų 
optiškų isomerų nėra jokių skirtumų ne tik cheminių, bet ir tizinių savybių 
žvilgsniu, ir tokios kontiguracijos skiriasi tik tuom, kad viena iš jų suka 
polarizacijos plokštumą į kairį šoną, o kita į dešinį šoną. Valiekant nuo- 
šaly gyvybės jėgą ir klausimą, ar 'tai gyvybės jėgai galioja fizikos dėsniai, 
ar ne, mes entropės dėsnio žvilgsniu galime pravesti tokį skirtumą tarp 
negyvos ir gyvos gamtos: negyvoje gamtoje viskas eina prie suprastinimo 
ir vienodumo (monotonijos), tuo tarpu kaip gyvoje gamtoje mes matome 
išsiplėtojimą vis labiau ir labiau komplikuotų formų iš paprasčiausių formų. 
1827 metais anglų botanikas Bro wn'as pastebėjo, kad žiedų sėklos 
dalelės vandeny pasižymi netvarkingais judėjimais, netvarkingais tąja prasme, 
kad dalelės judėjimo kryptis ir jos greitumas nuolat keičiasi ir taip, kad, 
tarytum, vienos dalelės judėjimas visiškai nepareina nuo kaimyninių dalelių 
judėjimo arba, tiksliau kalbant, priklausomybė vienos dalelės judėjimo nuo 
kaimyninių dalelių judėjimo yra tiek paini, kad nėra galima tą priklau- 
somybę išreikšti kokia nors formule. Tokios rūšies kaip tik ir yra dujų 
molekulių judėjimai arba net skystų ir kietų kūnų tie molekulių judėjimai, 
kuriuos mes vadiname šilimos judėjimais. Siandien šitie vadinami Brown'o 
judėjimai ištirti pagrindingai, nes koloidinių tirpalų dalelės reiškia tokius 
judėjimus. Dėl didelio panašymo šitų Brown'o judėjimų ir šilimos judėjimų 
senai jau buvo manoma, kad Brown'o judėjimai, kurie visiškai nepareina 
nei nuo mechaniškų sutrenkimų nei nuo šviesos veikimo ir kurie nesiliauja 
neapribotą laiką, yra impulsų išdava, kuriuos suteikia koloidinėms dalelėms 
netvarkingai judančios dujų arba skysčių molekulės. Šita nuomonė patvir- 
tinta tiksliais kiekybiniais bandymais Sorbonos fiziko Perrin'o, kuris sekda- 
mas tuos judėjimus nustatė Avogadro skaičių, t. y. molekulių skaičių, iš. 
kurių susideda 1 gr. molekulė. Sitas skaičius anksčiau buvo nustatytas de- 
dukcijos keliu, išeinant iš kinetinės dujų teorijos dėsnių. Taigi, Brown'o 
judėjimai yra kaip tiktai aiškus įrodymas kinetinės dujų ir skysčių teorijos. 
Koloidinių dalelių Brown'o judėjimus galima sekti kai kada net paprastu 
mikroskopu, bet visuomet ultramikroskopu. Jeigu mes turime mikroskopo 
regėjimo lauke ploną sluoksnį ne vienodai padalintų koloidinių dalelių, tai, 
einant difuzijos dėsniais, koloidinės dalelės turėtų slinkti nuo didesnių kon- 
centracijų į mažesnes koncentracijas ir galop privesti prie vienodo pasida- 
linimo kalbamajame sluoksnyje. To reikalauja ir entropės dėsnis. Bet ste- 
bėtojas mikroskopo regėjimo lauke nuolat gali konstatuoti koloidinių dalelių 
“judėjimus iš vietų mažesnės koncentracijos į vietas didesnės koncentracijos, 
"o toksai judėjimas yra nutolimas nuo pusiausviros, vadinasi, surištas su 
entropės mažėjimu, taigi, prieštarauja entropės dėsniui. Cia jau mės turime 
negyvos gamtos procesą, be jokios gyvybės jėgų intervencijos, kuris savaimi 
slenka entropės mažėjimo prasme. Reikia tačiau pasakyti, kad turint pakan- 
kamą kiekį koloidinio tirpalo ir sekant koloidinių dalelių judėjimus pakankamai 
ilgą laiką, difuzija galop prives prie vienodo dalelių pasidalinimo. M 
Pažymėti čia apsilenkimai su entropės dėsniu ir silpna to dėsnio Jo- 
giška pusė vertė fizikus ieškoti tokios to dėsnio interpretacijos, kuri suteiktų 

jam kitų mechanikos dėsnių tvirtumą ir determinizmą.  Pirmutinis Boltz- 
mann'as, garsus Vienos fizikas, pamėgino pritaikinti tikimybių teorijos dėsnius 
kalbamiems čia fenomenams ir tokiu būdu padėjo pradžią vadinamai sta- 
tistinei mechanikai, kitaip sakant, interpretacijai fizikos procesų statistikos 
metodais. Šitos statistinės mechanikos metodai davė mums pastaraisiais 
laikais kvantų teoriją ir kvantų mechaniką, arba bangų mechaniką, ir padėjo 
mums giliau pažvelgt į atomo strukturą ir aplamai į atominius procesus. 
Taigi, mes čia šiek tiek apsistosime ties tais metodais. 

Kada mes turime reikalo su labai pairiiais reiškiniais, kaip, sakysime, 

individo amžius arba oro klausimas tą ar kitą dieną, arba visokie loterijos 
lošimai, tai tokiems klausimams kiekybiškai išspręsti galima taikinti tik tiki- 
mybių teorijos dėsniai. Matematiškai kalbant, visais tais atvejais, kada 
mes turime reikalo su kolektyvu, mes galime taikinti tik tikimybių teoriją, 
o kolektivu mes vadiname didelę daugybę atskirų įvykių, nesurištų funkcio- 
naliai su vienas kitu, arba, kitaip sakant, kad ir surištų, bet tiek painiai, jog 
mes negalime nustatyti funkcinės priklausomybės. Tokios rūšies kolektyvas 
yra, sakysime, tam tikras dujų tūris. Viename kub. cm. dujų temperatura 
0? išoriniu spaudimu 1 atm. mes turime 3000 miliardų dalelių: Tos dalelės 
pasižymi įvairiais įvairiausiais greitumais ir krypties ir didumo žvilgsniu, ir 
nuolat keičia tą savo greitumą. Tokios rūšies judėjimas vadinasi nekoordi- 
nuotas judėjimas (netvarkingas). Koordinuoto judėjimo pavyzdys bus kū- 
nas, slenkąs erdvėje tam tikru greitumu ir tam tikra kryptimi. Šito kūno 
molekilės yra taip pat netvarkingam judėjime kaip ir dujų molekulės, nes 
tasai kūnas turi tam tikrą šilimos kiekį, o šilima, einant mechanine šilimos 
teorija, yra dalelių netvarkingų judėjimų kinetinė energija. Bet, kada kūnas 
slenka tam tikra kryptimi ir tam tikru greitumu, tai prie netvarkingų kūno 
molekulių judėjimų prisideda dar greitumo komponenta,kūno slinkimo 
kryptimi. Tačiau kada toksai slenkąs kūnas susiduria su kliūtimi, tai jo 
tvarkingo koordinuoto judėjimo kinetinė energija virsta šilima, ir kūno 
translacija baigiasi. (Galime prileisti, kad dėl molekulių judėjimo įvairiais. 
greitumais ir įvairiomis kryptimis vienu laiko momentu susidaro greitumo 
atstojamoji viena kryptimi, o kitu laiko momentu kita kryptimi. Bet apčiuo- 
piamam laikui šitos atstojamosios įvairiomis kryptimis anuliuoja viena kitą, 
ir todėl kinas pasilieka ramybėje. Vadinasi, parimęs kūnas savaimi negali 
pradėti judėti tam tikra kryptimi. To ir reikalauja entropės dėsnis. 
S Skirtumą tarp netvarkingų šilimos judėjimų ir koordinuotų judėjimų 
Helmholtz'as ilustruoja uodų spiečiaus ir kareivių kuopos pavyzdžiais. 
Pirmuoju atveju kiekvieno individo judėjimas nesurištas su kitų individų 
judėjimais taisyklinga tol:dine priklausomybe, tuo tarpu kaip kiekvieno ka- 
reivio judėjimas kuopoje tolydinai ir taisyklingai yra apibūdintas kitų karei- 
vių judėjimo. 

Negyvoje gamtoje mes nuolat konstatuojame spontaninius perėjimus 
koordinuotų judėjimų į netvarkingus judėjimus. Negyvoje gamtoje savaimi 
iš tvarkos darosi netvarka. Tai yra charakteringiausis negrįžtamųjų procesų 
bruožas. Translacijos kinetinė energija dėl kliūčių arba trynimo jėgų virsta 
šilima, dviejų rūšių dujos, užpildančios abidvi indo puses, sudarius tarp tų 
indo pusių susisiekimą, savaimi susimaišo ir duoda homogeninį mišinį ir 
niekuomet sa Shmi neatsimaišo, potencinė cheminė energija virsta šilima, 

kada reakcija tarp cinko ir vario sulfato vyksta nekoordinuotai. Kada ta 
pati reakcija eina galvaniniam elemente, tai iš potencinės chemiškos ener- 
gijos mes galime gauti darbą. Bet galvaniniam elemente mes turime koor- 
dinuotus judėjimus cinko ir vario ionų iš vieno šono ir SO, anionų iš kito. 

Pažvelgsime dabar, kaip atrodo koordinuotų ir nekoordinuotų judėjimų 
santykis tikimybių dėsnio, arba, tiksliau sakant, didelių skaičių dėsnio švie- 
soje. Matematiškai tikimybė išreiškiama santykiu tam tikros rūšies įvykių ir visų 
galimų įvykių. Vadinasi, tikimybė matematikoję išreiškiama trupmena. Kada tas 
santykis yra lygus vienetui, mes kalbame apie tikrenybę. Mėtydami šešiakampį 
kauliuką, mės sakome, kad tikimybė, jog tas kauliukas atsiguls šonu 6 aukštyn, 
yra V. Tai nereiškia, kad metę kauliuką 6 sykius, kaip tik vieną sykį mes 
gausim viršum šoną 6. Gali atsitikti, kad net 2 ir 3 kartus išeis tas šonas 
6 ir gali atsitikti, kad nei vieno karto neišeis. Bet jeigu kauliukas bus 
mestas 1000 sykių, tai santykis tarp tokių atsitikimų, kada šonas 6 buvo 
viršum ir visų atsitikimų (1000) jau mažai skirsis nuo trupmenos !/;, dar + 
mažiau skirsis, kada kauliukas bus mestas 100.000 sykių ir galop, įeigu 
kauliukas bus mestas labai daug sykių, tai mes gausime kaip tik trupmeną 
14 Jeigu mes metame du visiškai vienodu kauliuku, tai tikimybė, kad abu- 
du kauliuku atsiguls tuo: pačiu laiku šonu 6 aukštyn yra L : Ž. 
Vienu žodžiu, keleto nepriklausomų nuo vienas kito įvykių tuo pačiu laiku 
tikimybė yra lygi atskirų įvykių tikimybių sandaugai. Įsivaizdinkime dabar 
sau vieną vienintėlę dujų molekulę inde. Tikimybė, kad ta molekulė tam 
tikru laiko momentu bus vienoje ar antroje indo pusėje, yra ta pati, būtent 
lygi 1/4, kitaip sakant molekulė, lakstydama inde su tuo pačiu lengvumu 
randasi tai vienoje, tai kitoje indo pusėje. Taigi, čia mes turime grįžtamąjį 
procesą. Jeigu mes turėsime inde dvi molekules, tai tikimybė, kad abi mo- 
lekulės bus vienoje indo pusėje, bus jau tik -- Ž Vadinasi, moleku- 
lės judėjimo grįžtamumas čia jau bus mažesnis. Jeigu mes turėsime 20 
molekulių inde, tai tikimybė, kad visos tos molekulės tuo pačiu laiku rasis 

o 5 NA EI adinasi Likau 

toje pačioje indo pusėje, bus (5 100ogo;" Vadinasi, tikimybė to- 
kios padėties, kad visos dujų molekulės susiburtų vienoje indo pusėje, o 
antroje indo pusėje susidarytų vakuumas, yra jau labai maža trupmena. 
O įeigu mes inde turime 1 gr. mol. dujų, t. y. 6.10 molekulių, tai tikimybė, 
kad visos tos molekulės susiburs vienoje indo pusėje, taip kad antroje 


A s 1 NX6.1023 ž = o 
pusėje susidarys vakuumas, yra ( 5 + Tai yra trupmena, kurios skai- 


tiklis yra 1, o vardiklis 2 su šimtų tūkstančių bilionų bilionų nulių. 
Vadinasi, tokio įvykio tikimybė yra begalo maža, beveik nulis, ir todėl 
tikimybė yra beveik vienetas, beveik tikrenybė, kad dujų molekulės užpildys 
vienodai abidvi indo puses, jeigu iš pradžios vienoje pusėje buvo visos 
molekulės, o antroje vakuumas. Kada mes vienoje indo pusėje turime du- 
jas, O antroje tuštumą, tai mes turime tam tikru būdu sutvarkytą, arba 
koordinuotą, padėtį. Kada dujos susimaišo arba užpildo abidvi indo puses 
vienodai, tai mes turime netvarkingą padėtį. Taigi, išeina, kad dujos nuo 
mažesnės tikimybės padėties savaimi pereina į didesnės tikimybės padėtį, 

nuo koordinuotos padėties į mažiau koordinuotą padėtį. Šita prasme perė- 
jimą translacijos kinetinės energijos į šilimą taip pat reikia laikyti perėjimu 
nuo mažesnės tikimybės padėties į didesnės tikimybės padėtį. Kada padė- 
tis pasižymi maksimumu netvarkos, tai ir tikimybė tokios padėties yra 
maksimalinė. Bet tai jau yra pusiausviros padėtis. Panašiais samprotavimais 
Boltzmann'as ir konstatuoja, kad entropė yra tikimybės funkcija, ir duoda 
tokią formulę entropei suskaičiuot: S = kinP + C. Čia S reiškia entropę, 
P tam tikros padėties tikimybę, k tam tikrą universalinę konstantą (dujų 
konstantą, suskaitytą vienai molekulei, vadinasi k=R) ir C reiškia integra- 
cijos konstantą. - 

Tokiu būdu ternodinamikos antrąjį dėsnį galima išreikšti ir taip: bet 
kuri tizinė-cheminė sistema savaimi siengiasi pasiekti didžiausios tikimybės 
padėtį. Tai yra už vis labiau apibendrinta šito dėsnio forma Nurodoma 
“ į tai, kad šitoje formoje dėsnis nustoja tos būtenybės, kuri yra surišta-su 
priežastingumo piincipu, kad tokiomis sąlygomis nebetenka kalbėti apie 
determinizmą fizikoje. Nors ir be galo maža tikimybė tokios padėties, kad 
visos dujų molekulės susiburtų vienoje indo pusėje, bet vis dėlto tokia 
padėtis galima, ir jeigu galima būtų sekti tų pačių dujų padėtį milionus ir 
milionus metų, tai, žinoma, galima būtų aptikti ir tokią padėtį. Bet tikimybė 
vienodo visų dujų molekulių pasidalinimo abiejose indo pusėse bę galo 
mažai skiriasi nuo tikrenybės, taip, kad praktiškai dalyką imant galime skai- 
tytis su determinizmo principo veikimu ir antrojo termodinamikos dėsnio 
žvilgsniu ir tokiu būdu pripažinti šitam dėsniui kitų mechanikos ir fizikos 
dėsnių būtinybę, nes galop ir tuos kitus dėsnius mes galime interpretuoti 
tikimybių teorijos šviesoje. Nereikia užmiršti, kad tikimybių teorija yra tik 
vienas iš metodų, vartojamų fizikoje, . tiesą, vartojamų labai plačiai visais 
tais atvejais, kur dėl painumo fenomenų mes negalime pritaikinti kitų metodų. 

Iš viso to, kąs anksčiau pasakyta, aišku, kad tasai dėsnis galioja tik 
makroskopiškiems reiškiniams, kada mes turime reikalo su daugybe individų 
ir daugybe įvykių, ir visiškai negalioja visais tais atvejais, kada mes turime 
reikalo su pavienėmis molekulėmis arba su pavieniais atomais. Anot 
Planck'o, tizinio pasaulio procesų negrįžtamumas aiškiai rodo į to pasau- 
lio diskretinę arba atominę strukturą. Jeigu mes galėtume operuoti atski- 
romis molekulėmis arba atskirais atomais, tai mes galėtume vienodai tempe- 
ruotą aplinkumos šilimą paversti darbu, galėtume, vadinasi, konstruoti 
antros rūšies Perpetuum Mobile. 

Pasakyti, kad tai absolučiai negalima, būtų neatsargu, taip pat kaip 
neatsargu būtų tvirtinti, kad pasaulyje nėra tokių procesų, kurie veikia prieš 
entropės dėsnį ir iš netvarkos daro tvarką. 

Tikiuos, kad mano gerbiamiems klausytojams dabar bus aišku, jog 
entropė, kaipo sistemos pasivumo arba nedarbingumo matas, nulemia 


sistemos suvaržytą energiją. Iš lygties s=9 tiesiog išeina O — TS, suvar- 


žytos energijos formulė. 
Pakeisdami šituo reiškiniu G energijos tvarumo lygtyje (2), mes gau- 
name Gibbs'o-Helmholtz'o lygtį tokiu pavidalu: A = — AF = U — TS. 

Sulygindami lygtis A = U-- T — it A—=U-—TS mes konstatuojame, 
kad — S — ŠA + Vadinasi, temperaturinis darbo koeficientas yra lygus entro- 


pės atmainai, tiktai priešingo ženklo. Taigi, laisvos energijos atmainoms 
suskaičiuoti reikia žinoti, be sistemos vidaus energijos atmainos (reakcijos 
šilimos), dar entropės atmainą. 

Mes jau matėme, kad Berthelot'o principas galioja visokioms reakci- 
joms absolutinio nulio temperaturoj. Patyrimas rcdo, kad šitas principas 
galioja visokioms reakcijoms kondensuotose sistemose (tarp skystų ir kietų 
kūnų) ir paprastose. temperaturose. Tokiomis sąlygomis apsilenkimai su 
Berthelot'o principu yra tiek maži, kad sprendžiant technikos problemas 
galima drąsiai taikinti šitą principą. Tiktai dujiškų reakcijų srityje mes su- 
siduriame su Berthelot'o principo griežtais apsilenkimais su tikrenybe. Taigi, 
iš įvairių pusių buvo daromos pastangos Berthelot'o principą papildyti arba 
patobulinti, kad su jo pagalba galima būtų suskaityti laisvos energijos 
atmainą. Šita problema parūpo ir Berlino fizikui-chemikui Nern s t'ui, kuris 
1906 metais, remdamasis savo ir savo bendradarbių elektrovaromosios jėgos 
matavimais žemose temperaturose, lygiai kaip ir kai kurių kietų ir skystų 
kūnų šilimos talpumo matavimais taip pat žemose temperaturose, paskelbė 
naują ir labai svarbią šilimos teoremą. Nernst'as savo darbais įrodė, kad 
sistemos vidaus energija ir jos laisva energija, keičiantis temperaturai, kei- 
čiasi visuomet priešingomis kryptimis. Vadinasi, jeigu kylant temperaturai 
vidaus energija auga, tai laisva energija puola, ir atbulai. Abiejų energijų 
atmainos kreivės susilieja artinantis piie absolutinio nulio temperaturos, taip 
kad tam tikrame temperaturos intervale virš absolutinio nulio abidvi tos 
energijos darosi lygios. Dalykas čia tas, kad puolant temperaturai eina mažyn 


temperaturinis darbo koeficientas ŠA taip smarkiai, kad dažnai nepasiekus 


dT 
absolutinio nulio 2 virsta nuliu. Prie tokios pat išvados mes . prieisime 
atsimindami, kad dS — a ir kad dOĘ = C.dT (čia C, reiškia kūno 


nuolatinio tūrio lyginamąją šilimą, vadinasi, jeigu suteikdami kūnui šilimos 
kiekį d mes pakelsime to kūno temperaturą per dT, tai dO = C,.dT). Iš 


čia: S = XdS = XC, 2 Kaip jau pasakyta, Nernst'aš ir jo mokiniai bandy- 


mais nustatė, kad kietų ir skystų kūnų šilimos talpumas puolant tempera- 
turai smarkiai puola ir net kai kada darosi lygus nuliui žemose temperatu- 
rose Taigi, išeina, kad artinantis sistemai prie absolutinio nulio, entropės 
atmaina S taip pat artinasi prie nulio ir virsta nuliu pasiekųs absolutinio nulio 
temperaturą. Vadinasi, lygtyje A = U— TS suvaržyta energija TS taip pat 
virsta nuliu, ir todėl mes tada turime santykius pagal Berthelot'o principą 


A=U. Visa tai reiškia, kad lim$2 = lim ŠA — O, kitaip sakant, absolutinio 


nulio teniperatūroj nebėra skirtumo tarp U ir A, o praktiškai ir tam tikram 
temperaturos intervale virš absolutinio nulio tasai skirtumas tiek mažas, kad 
jį galima ignoruoti. Tokia iš esmės ir yra Nernst'o šilimos teorema. 

Iš Gibbs'o-Helmholtz'o lygties A=U-—TS aišku, kad, jeigu mes 
„galėtume suskaityti entropės atmainą S vykstant reakcijai, tai suskaitymas A 
iš reakcijos šilimos būtų, sulyginti, paprastas. Nerust'o ir jo bendradarbių 
šilimos talpumo matavimai labai žemose temperaturose parodė, kad tos šili- 
mos talpumas kai kurioms kristališkoms medžiagoms virsta nuliu dar prieš 
pasiekiant absolutinio nulio temperaturą Remdamasis šituo rezultatu 
Planck'as skelbia trečiąjį termodinamikos dėsnį tokiu pavidalu: 

Entropė visų kristališkų medžiagų absolutinio nulio 
temperaturoj yra lygi nuliui. 

Iš tikrųjų, iš Nernst'o darbų išeina, kad nurodytomis sąlygomis bent 
kai kurioms kristališkoms medž'iagoms entropė yra lygi nuliui. Bef kieti 
kūnai dažnai pasirodo įvairiais kristališkais pavidalais. Taigi ir absolutinio 
nulio temperaturoj tenka paisyti perėjimo vienos kristališkos formos į kitą. 
Toksai perėjimas bus surištas su tam tikra vidaus energijos atmaina U. 

> ; dA ao A “. S 
Bet, einant Nernst'o teorema, 47 =O, o kaip jau mes anksčiau matėme, 
o = — S. Vadinasi, pereinant tai pačiai medžiagai absolutinio nulio tem- 
peratura iš vienos kristališkos formos į kitą, entropės atmaina yra lygi 
nuliui. Taigi, jeigu mes tos pačios madžiagos vienai kristališkai formai 
prileisime, kad jos entropė yra lygi nuliui, tai tokį prileidimą reikės padaryti 
ir kitos kristališkos formos atžvilgiu. Tokiu būdu susidaro galimybė su- 
skaityti entropės absolutinę vertę, jeigu tik medžiaga absolutinio nulio tem- 
peraturoj yra kristališkoje būklėje. 


Mes jau anksčiau matėme, kad S — YdS = o Ža Kol medžiagos 
padėtis nesikeičia, vadinasi, kol medžiaga pasilieka, sakysime, kristališkoje 
būklėje, mes galime surasti šitą integralą grafiškai, atidėdami, sakysime, S 


ordinatėmis, o temperaturos iutervalus abscisėmis. Žinoma, reikės surasti 
kalorimetriniais. matavimais C, labai žemose temperaturose, 0 tai jau ne- 
lengvas dalykas ir tokios rūšies darbas, kurį gali atlikti tiktai kai kurios 
gerai aprūpintos visokiomis priemonėmis labaratorijos. Be to, šilimos tal- 
pumas labai žemose temperaturose keičiasi šuoliais ir todėl šilimos talpumą, 
kaipo temperaturos iunkciją, galima bus išreikšti tiktai pasirėmus kvantų teorija. 

Kada mes pasieksime perėjimą kietos kristališkos būklės į skystą būklę, 
tai prie surastos entropės reikės pridėti jos padidėjimą slaptos tirpimo ši- 
limos sąskaiton. Skystoje būklėje šilimos talpumas vėl keisis tolydinai su 
temperatura ir čia mes intregralui suskaityti galėsime kai kuriais atvejais 
pasinaudoti net ir empirine iormule, išreiškiančia šilimos talpumą kaipo tem- 
peraturos funkciją ir tt. Taigi, galima gauti entropės absolutinę vertę. Ir 
šiandien mes turime termodinamikoje lenteles absolutinės entropės vertės 
visiems cheminiams elementams ir net elektronams. Reikia, tačiau atsiminti, 
kad padarytos čia išvados neturi galios skystai būklei ir, vadinasi, neturi 
galios nekristališkai kietai būklei, nes pavyzdžiui, kietas stiklas skiriasi nuo 
skysčio tik savo nepaprastai dideliu klampumu. Vadinasi, gali būti, ir, be 
abejo, yra medžiagų, kurios, pasiekę absolutinio nulio temperaturą, bus kie- 
toje būklėje, bet ne kristališkoje. Šiandien dar atviras klausimas, ar tokiai 
amorfiškai kietai būklei galima entropę prilyginti nuliui. 

Pavyzdžiui, sakysim, reikia mums suskaityti laisvos energijos atmainą. 
šios reakcijos: (kietas) Pb -- Br; (skystas) — PbBr; (kietas). Kadangi entropė 
yra aditivus dydis, tai šios reakcijos entropės atmaina S — SpuBr, — S b — SBrą. 

Mes imame iš termodinamikos lentelių absolutinės entropės vertes 
nurodytoms čia medžiagoms ir gauname: S=—39,75 —36,80—15,53— — 12,58. 

Antra vertus, U kalbamajai reakcijai yra lygus — 65,965 kalorijų. Taigi, 
A=—AF=U—TS—— 65965 — (—12,58.298) ——65065-—-298.12,58——62,215- 
kalorijų. 

ita šilima ir yra tikras veikiančių cheminių jėgų matas, kada susidaro 
iš švino ir bromo bromidas 259C temperaturoj, Šitą reakciją mes galime 
varyti ir elektromotoriškai, ir iš „elektrovaromosios jėgos galime suskaityti 
tos reakcijos laisvos energijos atmainą. Tai padarė Goerke ir gavo — 
62.000 kalorijų. Tai yra dydis, kuris skiriasi nuo suskaityto iš terminių 
davinių tiktai 0,39/,. Šitas metodas turi ypatingos reikšmės organinei che- 
mijai. Aplamai, šitas metodas turi universalinės reikšmės. Bet jis dar ne: 
pakankamai paprastas. Man rodosi, kad artimiausia ateitis įgalins mus čia 
kalbamus suskaičiavimus žymiai suprastinti. Mano viltis remiasi tokiais N. 
G. Lėwis'o sumetimais. Jeigu pasiekus absolutinį temperaturos nulį vi- 
sokių kristališkų medžiagų entropė virsta nuliu, tai žemindami temperaturą 
mes galime, taip sakant, entropę išvaryti iš kūno, o keldami temperaturą — 
įvaryti ją į kūną; nelyginant kaip ir iš druskos tirpalo mes galime išvaryti 
druską žemindami temperatūrą. Tokiu būdu iš pradžios abstraktinė entro- 
pės funkcija įgyja substancinio pobūdžio. N. G. Lewis ir kai kurie kiti ter- 
modinamikai ir ima traktuoti entropę kaipo substanciją. Antra vertus, entropė 
yra kūno padėties tikimybės funkcija, o tai, kaip jau mes minėjome anksčiau, 
anot Planck'o, yra visuomet įrodymas tam tikros diskretinės strukturos. 
Vadinasi, galima laukti, kad entropė yra medžiagos strukturos funkcija. 

Senai jau, prieš 30 metų, man teko atlikti Ziūrich'o Politechniko ele- 
ktrochemijos laboratorijoje elektrovaromosios jėgos matavimus 1, susidarant 
iš elementų kai kuriems sunkiųjų metalų halidams. Tų matavimų tikslas 
buvo patikrinimas Gibbs'o-Helmholtz'o lygties aukštose temperaturose. Iš 
elektrovaromosios jėgos matavimų įvairiose temperaturose buvo suskaitytas 


elektrovaromosios jėgos temperaturinis koeficientas > = — S (išreikšta vol- 


tais). Aš duosiu čia trumpą ištrauką iš savo darbo: 


ZnCl; 408—6080C. SE — —0,00071 
PbCl, 466—706 „| —0,00073 
AgCl 460-720 | „ —0,00033 
Pbjg | 405—000 |, —0,0007 
Ag] 320740. 574 00003 
ZnBr, 390—560 | „ —0,00088 
PbBr, 3890—700  ,„ —0,00083 
AgBr 440—680 „ —0,0004 


1 Žiūr. V. Czepinski, Ueber die Aenderung der freien Energie det geschmolze- 
nen Halogenverbindungen einiger Schwermetalle. Zeitschr. f. Anorganische Chemie, Band 
XIX, 1899, pusl. 208—282. ž 

Čia mes aiškiai matome, kad entropė yra struktūros funkcija: cinko r 
švino chloridai pasižymi tąja pačia entrope, taip pat cinko ir švino bromi- 
dai. Antra vertus, vienvalenčio sidabro halido entropė yra beveik du sykiu 
mažesnė kaip dvivalenčių halidų. 

ita entropės ypatybė buvo mano pabrėžta straipsnyje, parašytame 
vokiečių kalba dar 1899 metais. Bet Nernst'o šilimos teoremos ir trečiojo 
termodinamikos dėsnio tuomet dar nebuvo ir jokių tolimesnių išvadų aš ir 
nedariau. Be to, būtų buvę ir per drąsu ir nemoksliška daryti kokius nors 
apibendrinimus, pasirėmus mažų davinių skaičiumi. Pradėjus dalykams 
aiškėti, aš vis laukiau progos atlikti dar eilę panašios rūšies matavimų. Bet, 
deja, tos progos nesulaukiau Lietuvos Universitete ligi šios dienos. Kal- 
bamiems čia matavimams atlikti reikia turėti laboratoriją su tokiais įtaisy- 
mais, apie kuriuos mes kol kas tik svajojame, ir, be to, reikia turėti pakan- 
kamai laisvo laiko tyrinėjimais užsiimti. 

Daug kalbama apie Universiteto reformą. Tikėsime, kad šita reforma 
pasirūpins ir tuom, kad profesoriai nebūtų tiek užversti paskaitų ir studentų 
praktikos darbais, kaip iki šiol buvo, ir kad Lietuvos Universiteto fizika ir 
chemija gaus galop tinkamas moksliškiems tyrinėjimams patalpas. Aš manau, 
kad tuomet ne vienas mūsų profesorių su didžiausiu džiaugsmu atsiduos 
moksliškiems tyrinėjimams. O kol kas galima duoti mūsų studentams tik 
paruošiamojo pobūdžio diplominius darbus. Pavyzdžiui, mano gerbiamas 
bendradarbis Slavinskas atliko diplominį darbą, matuodamas įvairių gal- 
vaniniu kombinacijų elektrovaromosios jėgos temperaturinius konficientus 
tirpaluose ir paprastose temperaturose. Slavinsko matavimai patvirtino mano 
matavimų išdavas, bet visiškai kitomis sąlygomis. Slavinskas išmatavo eilę 
vadinamų ionizacijos potencialų (pavyzdžiui, Zn Ą- 20 = Zn+ +) tirpaluose 
įvairiomis temperaturomis, bet ne aukštomis. Duodu čia ištrauką iš jo 
matavimų: 

Zn *+ + (ZnSO, IN) —- 0,00084 
Cu + (CuSO,IN) -- 0,00085 
Zn T * (ZnCl; IN) —- 0,00066 
CuT T(CuCl;0,5N)— 0,00066 
Ag T (AgCl) —0,00038 

Galop Slavinskas išmatavo įvairiose temperaturose elektrovaromąją 

jėgą susidarant cinko chloridui iš cinko chloro, ir normaliniam cinko chlo- 


ridui gavo: o = — 0,00078, beveik tokį pat dydį, kurį aš nustačiau skystam 


cinko chloridui temperaturos intervale 408 — 6080C, 

Vadinasi, ir vandens tirpaluose entropės didumas višų pirma pareina 
nuo ionų strukturos ir jų valentingųmo. 

Galop tenka paminėti ir keletas anksčiau šios rūšies atliktų darbų, 
būtent, Bouty'o, Sitnikov'o, Gockelio ir Jahn'o:. Paminėti čia tyri- 
nėtojai matavo ionizacijos potencialus kai kurių metalų tirpaluose ir nustatė 
tų metalų temperaturinį kooficientą. Dažniausiai jie dirbo su normaliniais 
tirpalais. Duodu čia keletą davinių iš jų darbų: 


1 Jahn, Zeitschr. f. Physik. Chemie 1898, 26, 385. 

Hg*  —000038 = Zn7++ 410,00070 
Cu ++ Ą-0,00072 Fe +++ —0,00127. 


Taigi ir tirpaluose paprastose temperaturose, ir esant druskoms (elektro- 
litams) skystoje būklėje aukštose temperaturose, entropė yra lygi tam +ikrai 
konstantai, padaugintai valentingumo skaičium. Reikia tačiau turėti galvoje, 
kad temperaturinis koeficientas pasilieka pastovus tik tam tikrame tempera- 
turos intervale. Artinantis prie elektrolito (druskos) virimo temperaturos, 
tasai koeficientas, vadinasi ir entropė, eina didyn ir itin smarkiai. Be to, 
kaip matyti iš duotų čia mano skaičių, to paties metalo druskų entropė 
pareina ir nuo halogeno (aplamai nuo aniono), su kuriuo tas metalas su- 

„jungtas. Antra vertus, entropė tirpaluose pareina ir nuo praskiedimo, būtent, 
einant didyn praskiedimui, eina didyn ir entropė. Nepaisant šitų kompli- 
kacijų, galima prileisti, kad skystoje būklėje, ar tai tirpaluose, ar aukštose 
temperaturose, entropė išreiškiama sandauga tam tikros konstantos ir valen- 
tingumo sų tam tikrais korektivais praskiestiems tirpalams iš vieno šono, 
ir arti nuo virimo temperaturos, iš antro šono. Labai žemose temperatu- 
rose entropė, kaip šilimos talpumas, seka kvantų dėsnį. Padaryti galutinas 
išvadas šituo klausimu šiandien negalima, nes reikia dar atlikti visą eilę 
matavimų, ir labai žemose temperaturose, ir aukštose temperaturose. Be.to, 
yra ir išimčių. Pavyzdžiui, švino, platinos, gyvsidabrio ionizaciios potencialų tem- 
peraturinis koeficientas bent tirpaluose yra labai mažas ir, tarytum, nieko 
bendra neturi su tų metalų valentingumu. Taigi, norėdami prieiti prie galutinių 
išvadų, mes turime laikytis Gauss'o patarimo ir visų pirma atatinkamais 
bandymais išaiškinti esamas išimtis. Nurodyta čia kryptimi ir tikimasi va- 
ryti tyrimus Lietuvos Universiteto tizinės chemijos laboratorijoje. 

Pažymėsime vienvalentės medžiagos entropę, išreikštą voltais, ženklu s. 
Tad dvivalentės medžiagos entropė bus 2s, o trivalentės 3s ir t.t. Bet, jeigu 
mes suskaičiuosime entropę vienam gram-atomui medžiagos. džiauliais, tai 
vienvalentės medžiagos entropė Fs*, dvivalentės 2F.2s—4Fs, trivalentės 
3F.35=—9Fs, n-valentės nFns=n*Fs. Vadinasi, atominės entropės įvairaus 
valentingumo atomų santykiai yra kaip 1:2232..n2, kaip eilinių skaičių kva- 
dratai, Antra vertus, stipinai 1, 2, 3-0s ir t.t. elektronų zonų santykiauja 
taip „pat kaip 12, 22, 32... Entropė yra energijos talpumo veiksnis, o tasai tal- 
pumas, be abejo, pareina nuo elektroninės atomų strukturos. Bet skelbti 
šitą išvadą kaipo bendrą dėsnį negalima, ko! atatinkamais bandymais bus 
išaiškintos mano anksčiau paminėtos išimtys. 

Aprašytas čia metodas laisvai energijai suskaityti, turi didžiausios 
reikšmės laboratorijai ir dirbtuvei. Pavyzdžiui, chemikas, mėgindamas kokios 
nors naujos organinės medžiagos sintezę, turi galimybės suskaityti tos me- 
džiagos susidarymo laisvą energiją. Jis tada matys, ar projektuojamas jo 
procesas yra galimas termodinaminiu atžvilgiu, ar ne. Jis bus galimas, jeigu 
jis bus surištas su laisvos energijos mažėjimu ir, vadinasi, su entropės 
didėjimu. Bet ir termodinaminiu atžvilgiu galimas procesas savaimingai 
gali eiti taip lėtai, kad chemikui nebus iš to proceso jokios naudos. Bet 
tada chemikas gali ieškoti atatinkamų katalizatorių, iš anksto žinodamas, kad 


* F—96540 kulonų, elektros kiekis surištas su 1 ekvivalentu medžiagos. 


326 V. Čepinskis: Laisva ir suvaržyta energija 


jo darbas nebus bergždžias. Bet, jeigu procesas termodinaminiu atžvilgiu 
negalimas, tai katalizatorių ieškojimas būtų tik darbo ir laiko gaišinimas. 

Kad parodyčiau nepaprastai didelę išdėstytos čia teorijos reikšmę ga- 
mybai, aš paminėsiu čia tik vieną pavyzdį, būtent oro azoto fiksavimą amo- 
niako pavidalu. Didžiojo karo metu milžiniškas ir galingas Didžiosios Bri- 
tanijos laivynas atkirto Vokietiją nuo versmių įvairios žalios medžiagos, kuri 
buvo reikalinga jos žemės ūkiui ir jos pramonei. Tarp kitko Vokietija ne- 
teko Čili salietros, kurią jį gausiai vartojo prieš didįjį karą savo žemei tręšti 
ir sprogstamoms medžiagoms gaminti. Prieš Vokietijos fizikus-chemikus 
atsistojo problema gelbėti sunkią, ypač karo metu padėtį ir ant greitųjų 
surasti salietros substitutą. Berlino kaizerio Wilhelm'o fizinės chemijos ir 
elektrochemijos instituto direktorius Haber'is, vienas iš žymesnių Vokietijos 
tizikų-chemikų, išsprendė šitą uždavinį pasirėmęs čia nurodytu metodu laisvai 
energijai suskaityti ir tos energijos ryšiais su reakcijos N;Ą-3H54*2NH; 

24 
pusiausviros konstanta K — = S pagal termodinaminę.van t'Hoff'o lygtį 
= X 2 2 

A=——AF = RTInK Jis aiškiai parodė, kad pakankamai padidinus spaudimą, 
azotas tiek gerai jungsis su vandeniliu, jog apsimokės techniškai realizuoti 
amoniako gamybą. O jau iš amoniako senai žinomu ir, sulyginti, paprastu 
metodu galimą bus gauti ir azoto rūgštį, reikalingą sprogstamų medžiagų 
gamybai ir įvairias azoto druskas, reikalingas žemei tręšti. Jau nekalbant 
apie tai, kiek tai padėjo Vokietijai karo metu, reikia pasakyti, kad šiandien 
„amoniako pramonė Vokietijoje suteikia uždarbio 30.000 žmonių ir sutaupo 
700.000 tonų salietros, kaina 700 milionų aukso markių, kuri buvo impor- 
tuojama iš Čili Vokietijon prieš didįjį karą. 

Todėl suprantama, kad Vokietijos vyriausybė, nepaisant ir dabar dar 
sunkios savo krašto finansinės padėties, nesigaili lėšų mokslo reikalams. 
Ir ne tik nesigaili, bet gerai supranta ir tą dalyką, kad negalima prikišti 
mokslui prievolės užsiimti tik tokiais tyrinėjimais, kurie žada valstybei pelną, 
o palieka mokslininkams laisvę užsiimti tuom, kas mokslininkams yra įdomu, 
suprasdama, kad jeigu mokslininkai ieškos tiesos ir vienur ir kitur suras 
tos tiesos trupinėlį, tai bus ir visuomenei medžiaginė nauda. Taigi, vienas | 
Vokietijos ministerių p. Saemisch, sveikindamas š. m. Gegužės mėn. 10 d. 
Vokietijos fizikų-chemikų Bunserf'o vardu draugijos kongresą Berline, taip 
sako: „Kilniausis ir gražiausis visų kultūringų valstybių uždavinys yra ne- 
sigailėti lėšų mokslo reikalams“. 

Iš viso to aišku, kad mokslo ir moksliškai organizuotos gamybos 
srityse nėra prieštaravimų tarp teorijos ir praktikos. Tik mažai apsišvietę 
ir nekultūringi žmones nuolat tvirtina, kad praktika yra pagrindinis dalykas, 
o teorija niekai. Bet tokie žmonės net nesupranta, kas tai yra praktika, ir 
todėl ta jų taip gerbiama praktika yra neišmintinga. Tuo tarpu išmintingas 
ir tuo pačiu laiku praktiškas žmogus, dinamito ir kitų sprogstamų medžiagų 
išradėjas, inž. Alfredas Nobelis, kuris savo išradimais sugebėjo sukrauti 
sau milionus turto, visą šitą turtą užrašė taikos darbams remti ir taikos 
propogandai varyti. Tarp kitko pareiškė, kad jis norėtų, idant jo turtais 
visų pirma būtų padėta svajotojams, kuriems, kaip žinoma, labai sunku 
gyventi „ant šio svieto“. Matyt, Nobelis gerai suprato, kokios reikšmės 

turi gera teorija milionams sukrauti. Jam aiški buvo šių poeto žodžių 
didelė tiesa: „Kilnaus ir nešališko proto dieviška beprotybė niekuomet ne 
svyruoja ir nenurimsta, bet kenčia ir dirba, kol suranda visą tai, ką numato, 
arba nesuradus tveria iš anksto numatys dalykus“. Tai liečia visus tokius 
svajotojus teorininkus, kaip Carnot'as. 

Taigi ir Jūs, jaunieji komilitonai, ieškokite Universitete visų pirma 
išminties, stengdamiesi suderinti savo protavimą ir akciją, savo teoriją ir 
praktiką. Taip įsigyta išmintis atpalaiduos Jūsų energiją ir dvasią nuo 
sunkių paveldėtų „kompleksų“, jeigu jau pasinaudoti naujosios psichoanalizės 
terminologija. Tad Jūs netapsite vergais ir gerbėjais tos iizinės pajėgos, 
kuri, veikdama spontaniškai, be jokios sąmoningos kontrolės, varo pasaulį į 
chaosą. „Be pasipriešinimo, be kliūčių nėra kovos, nėra teigiamo vaisingo 
darbo. Žiaurus ir nepermaldaujamas entropės dėsnis teikia jums kaip tik 
progos išmiklinti ir ištobulinti savo fizines ir dvasines pajėgas, kuriant iš 
chaoso koordinuotus ir tvarkingus padarus ar tai religijos ir meno srityje, 
ar mokslo srityje. Tik eidama tokiu keliu žmonija gali tapti fizinės pajėgos 
šeimininkė ir padaryti sau iš jos ištikimiausią tarnaitę. Reikia ištirti ir su- 
prasti fizinę pajėgą.  Niekeno nekontroliuojama, dažniausiai, ji būna piktu 
gaivalu. Išminties ir meilės vedama ji yra galinga priemonė kilniems kultu- 
ros ir progreso tikslams atsiekti. 

„ Tikėkite, kad ir mūsų, sulyginti, neturtingas kraštas turi dar daug 
visokių medžiaginių ir dvasinių turtų, kuriuos mums reikia pakelti, Jūs 
sugebėsite tai atlikti, jeigu įsigysite čionai reikalingų žinių, disciplinuosite 
savo imaginaciją ir sustiprinsite savo proto gabumus, nepamiršdami tačiau, 
kad šitie geri dalykai be tolerancijos, be doros, be sąžinės ir meilės nustoja 
humanistinės vertės. Tikra išmintis ir meilė yra. neperskiriami dalykai. Taip 
bent mano didysis krikščionybės apaštalas Povilas ir gamtos mokslų 
pionierius Leonardo da Vinci, didelis Italijos Renesanso laikų menininkas. 

Baigdamas, aš kviečiu Jus prie kilnaus darbo nurodyta čia prasme ir 
linkiu Jums kuo didžiausio pasisekimo. 


—E--E2- 


Kaip tiriama ir kas žinoma apie Žemės atmosferos 
aukščiausius sluoksnius? 
Prof. Pr. Dovydaitis, Kaunas. 


Šių metų Vasario mėn. 8—9 d. naktį Lietuvos šiauraryčių padanges 
nušvies meteoras, o taip pat kalbos apie raketų varomus lėktuvus, ku- 
riais mahoma pasiekti aukščiausius atmosferos sluoksnius ir juos ištyrinėti, 
daro įdomų klausimą, kas jau šianden mokslui yra žinoma apie aukščiausius 
mūsų Žemės atmosferos sluoksnius. Todėl apie tai čia ir patieksime tų 
žinių pluoštą. 

1. Kiek iki šiol yra pasiekęs žmogus ir jo pasiuntiniai į oro aukštumas? 

Žmogui rūpi ne tik giliau į Žemę įsikasti ją betyrinėjant!, bet taip 
Bat ir pakilt aukštyn į beribęs aimosieros erdves. — Pirmųjų tikrų žinių apie 


1 Naujausi pas Ema šioj srity suminėti straipsnely „Vis gilyn į Žemę“ Kosmo 
1927 m. 337—340 pusl. 


328 Pr. Dovydaitis: Kas žinoma apie Žemės atmosferos aukščiausius sluoksnius? 


meteorologinius vyksmus didesnėj aukštumoj suteikė jau 1804 m. prancūzai 
Biot'as ir Gay-Lussac'as, pasikeldinėję balonu iki 7000 metrų aukščio. 
Tačiau tikruoju mokslinės aukštumų orotyros tėvu laikomas anglas Glai- 
sher'is, kuris, Cox well'io padedamas, turėjo drąsos ir sumanumo 1862 - 66 
metų tarpe 28 kartus pasikelt į orą, ir vieną kartą, net neturėdamas pasiė. 
męs deguonies, buvo pasiekęs 8000 m. 

Naujoms žinioms gauti, vokiečių meteorologas R. Assmann'as 
1893—99 m. laikotarpy buvo suorganizavęs 69 planingai prirengtus pasi- 
kėlimus balonu. Nepaprastai drąsią kelionę aukštyn tais laikais, kuomet 
dar neturėta lengvai valdomų lėktuvų, o temokėta naudotis tik nevaldomais 
balonais, yra šio šimtmečio pradžioj (1901. VII. 31) atlikę vokiečių moksli- 
ninkai profesoriai Sūring'as ir Berson'as. 

Profesorius Sūring'as jau pats vienas buvo pasikėlęs iki 8000 m. 
O kai Prūsų Meteorologijos Institutas jam padovanojo 8400 kubikinių 
metrų baloną, tai Sūring'as su Berson'u šiuo laisvu balonu buvo pasiekę 
iki tol nepasiektos aukštumos. Kai juodu buvo iškilę arti 10000 m, tai at- 
sidūrė 30—40 gradų temperaturoj. Laikrodžio mechanizmas ir registracinio 
barometro rašalas sušalo. Bet lėkikai dar registravo aukštumą patys, nors 
ir jausdami vis didys einantį nusilpimą. Pasiekus 10500 m, Berson'as 
pasijutęs be jėgų ir ištiesęs ranką, kad patrauktų ventilį, krito be sąmonės. 
Siūring'as, norėdamas jį atgaivinti, kišo jam į burną savąjį vamzdį su deguo- 
nim; bet kai ir jis panorėjo patraukt ventilį, tai turėjo vėl vamzdį su deguonim 
atsiimt, ir vos tik patraukęs ventilį, ir patsai krito be sąmonės. Ir tiktai 
kai, atidarius ventilį, balonas pradėjo leistis žemyn ir buvo nusileidęs iki 
6000 m, tai abu lėkiku atsipeikėjo, jausdamu visus aukštumų ligos simpto- 
mus. Tačiau juodviem veikiai pavyko baloną paimt savo valdžion ir lai- 
mingai nusileist, išbuvus ore 8 valandas. Manant, kad ir ventilį atidarius 
balonas dar truputį buvo kilęs aukštyn, Iėkikai suskaičiavo, kad jiedu buvo 
pakilę iki 10800 metrų. 

Per pusę ketvirčio šimtmečio nuo tos nepaprastai drąsios kelionės, 
mokslinė aukštumų orotyra padarė daug naujų žygių, kai savo reikalui pra- 
dėjo naudotis aitvarais ir registraciniais bei pilotiniais balonais (paleistais 
aukštyn be žmonių, o tik su atatinkamais aparatais), ir pagaliau valdomais 
lėktuvais (aeroplanais). . 

Tuo būdu jau 1902 m. beveik vienu kartu vokietis Assmann'as ir 
prancūzas Teisserenc de Bortas įrodė, kad artimiausias prie Žemės 
oro sluoksnis, vadinamoji troposfera, baigiasi 11—17 kilometrų aukštu- 
moj, nevienodai pagal geografines platumas ir metų laikus. 

Oro aukštumas tyrinėti tam tikrais aitvarais ir parištais balonais ypač 
buvo suskatę olandų meteorologai nuo 1911 metų. Jie, antai, nuo 1911 m. 
Birželio mėn. iki 1917 m. galo buvo paleidę 621 aitvarą ir 112 parištų ba- 
lonų. Iš tų 621 aitvarų 56 (taigi 99/,) buvo pasiekę aukščiau kaip 3000 m; 
1912—1914 metais tiek iškilusių aitvarų buvo 13!/-9/, (43 iš 317). Du kart 
aitvaro aparatas pakilo per 4000 m. Tačiau aitvarų laidymui padarė galą 
1919 metų Lapkričio mėn. šalta ir vėjuota diena, kuomet svarbiausiam aitva- 
rui 2000 metrų aukštumoj skėlė į viršugalvį perkūnas, sudegindamas ir dau- 
giau kaip 4000 metrų jame buvusios vielos. Kai aitvarų laidytojas ir vadovas 
peršalęs ir permirkęs grįžo namon, tai rado savo kambary žinią, kad vienas 

aeroplanas buvo pakilęs iki 5000 m aukščio ir parsinešęs iš ten meteoro- 
loginių žinių. Šitai ir nulėmė, kad aukštumų orotyrai buvo atsisakyta nau- 
dotis parištu įrankiu, o atiduota pirmena laisvai skriejančiam aeroplanui. 

Todėl olandai nuo to laiko pradėjo intensiviai kilnotis aeroplanais. 
Per septynetą metų (1920 —1926) jie buvo pasikėlę į aukštumas 2021 kartą. 
Didumą tų lėkimų atliko karininkai Need, Bakkenes, van der Griend, Beek- 
man, De Vos, Rombauts, Oostindič ir Both. Vidutiniškai imant, 53,59/4 
pakilimų buvo aukščiau kaip 5000 m. Siame darbe piloto Bakkenes'o var- 
das tapo internacialus. Jis 1920 m. buvo pasikėlęs 169 kartus, 1921—313, 
1922—202 ir 1923—210 kartų. Aukštumo rekordą pasiekė 1925 m. Rom- 
bauts ir Oostindič, pakildamu iki 5430 m (tais metais skaičius pakilimų per 
5000 m aukščio sudaro 90359/5). Aeroplanu „De Kooy“ nuo 1921. IX iki 
1927. I buvo pakilta 906 kartus, tame skaičiuj 200 kartų per. 5000 m, 

Aukščiau už mokslininkus yra aeroplanais pakilę sportininkai. Iš dien- 
raščių turiu užsirašęs, kad prancūzas Callizo 1924 m. buvo pakilęs 12000 m, 
anglų kapitonas Gray (1925 ar 1926?) buvęs pakilęs 12741 metrą, 0 kažkoki 
Amerikos lėkikai net 13041 m (Lietuva 1927. XI. 16, 259 Nr.). Siais ar pe- 
reitais metais, rodos, buvo skelbiamas kažkieno pasiektas dar šimtu ar dviem 
metrų didesnis rekordinis aukštumų skaičius. 

Tačiau iki šiol aeroplanams vis dar nepavyko pasiekt tokių aukštumų, 
iš kokių parneša žinių registraciniai ir pilotiniai balonai. Nes, antai, jai 
1913 —14 m. Batavijoj paleisti aukštyn balonai tik su instrumentais buvo 
pasiekę aukštį iki 31 km: paskutinesniu laiku vienas registracinis balonas 
pasiekė 34,5 km, o pilotinis balonas 38,6 km; suskaičiuojama, Kad lygiai 
tiek pat (38,6 kilometro) buvo pakilęs ir šovinys tos armotos („dicke 
Berta“), kuria vokiečiai per praėjusį karą iš savo pozicijų Prancūzijoj buvo 
šaudę į Paryžių. — Aukščiau nuo Žemės iki šiol dar nėra pakilęs joks 
žmogaus pasiuntinys. = 

Dabar pažiūrėsime į Žemės pasiuntinius, tuo vardu pavadindami jo- 
sios aukščiausius kalnus, debesis ir pačią atmosferą. — Aukščiausias Žemės 
kalnas yra, kaip žinoma, Everestas (Himalajuose), kurio aukštuma yra 8882 
metrai, ir į kurį užkopt iki šiol dar nėra pavykę nė vienam žmogui !. 

Pakylantieji nuo Žemės paviršiaus vandens garai ir susitelkusieji įvai- 
raus pavidalo debesimis esti nuo Žemės labai nevienodame aukšty. Antai, 
vadinamų kamuolinių (cumulus) ir lietaus debesų aukštis nesiekia nė 2000 m; 
klodinių (stratus) debesų sritis yra tarp 3000 ir 7000 m; sruoginių (plun- 
ksninių, cirrus) debesų vidutinis aukštis 7000—11000 mž;, atogrąžų kra- 
štuose šie debesys pasiekia aukštį per 15000 m; pagaliau, kai kuomet nakti- 
mis šviečiantieji debesėliai, manoma, pasidariusieji iš Žemės ugnikalnių 
išmestos medžiagos smulkiausių dulkelyčių pavidalu, suskaičiuojami laikąsi 
70 —80 kilometrų aukštumose. — Dar iš didesnių aukštumų (80—150 km) 
šviečia šiaurės pašvaisčių šviesa. Maždaug nuo šiokios (120—160 km) aukštu- 
mos manoma sušvintant ir meteorus, kai jie, čia susidūrę su Zemės atmosfera, 
įkaista; vadinasi, ateinantieji pas mus meteoritai jau pasiskelbia tokioj aukštų- 
„moj, kurią gautume ant vienas kito sudėję bent 18 tokių kalnų, kaip Everesto. 


1 Apie paskiausio laiko, nors ir žmonių aukomis užmokėtas, bet vis dėlto savo vy- 
riausiojo tikslo nepasiekusias, ekspedicijas skaityk Kosmos 1920—21,364—366 pusl.; 1922— 
23, 172—176, 261—260; 1925, 372—376. 

2 Smulkiau apie debesų pavidalus ir jų aukštį skaityk Kosmos 1927, 352 —355. 

LŽ 


2. Kas žinoma apie aukščiausius atmosferos sluoksnius?* 


Atmosferos aukštumų tyrinėjimai teikia pagrindo manyti, kad visi mū- 
siškiai oro vyksmai įvyksta vidutiškai 10 kilometrų aukštumoj, vadinamoj 
tropostferoj. Saulės spindulių įkaitintos oro srovės aukščiau nepakyla, 
taigi aukščiau nesiekia nė pasikeičiantieji horizontališki (gulstini) oro judė-' 
jimai (vėjai). Ir debesų pasidarymas bei jų. krituliai (lietus, sniegas, kruša) 
taip pat vyksta tik troposferos ribose. Temperatura troposferoj juo aukštyn, 
juo krinta žemyn. Ogi tame sluoksny, kuris yra viršum troposferos (aukščiau 
kaip 10 km), vadinamoj stratosteroj, temperatura tik nedaug 
kinta nuo aukštumos, arba net vėl pakyla aukštyn. Štai, aukščiau minėtieji 
1913 - 14 m. Batavijoj paleisti balonai 17km aukštumoj užregistravo —859, (vienų 
vieną kartą 15!1/5 km aukštumoj rodė net -- 029), o 26 km aukštumoj tik — 550, 

Pačiu Žemės paviršium oras, kaip žinoma, yra iš */5 azoto (slopuo- 
nies) ir !/„ oksigeno (deguonies) mišinio; prie čia dar prisideda kintami 
kiekiai vandens garų (vandeniui išdžiūstant) ir truputėlis anglirūkšties dujų, 
kurios pasidaro taip pat vyksmuose paliai pati Žemės paviršių. Drėgmės 
ir anglirūkšties kiekiai, kylant aukštyn, rodosi, eina mažyn; ogi paties 
oro sudėtis ir didelė aukštumoj yra tokia pat, kaip ir pačiu Zemės paviršium. 
Tatai rodo šiaurės pašvaisčių stebėjimai. Tą pačią šviesą stebint iš 
dviejų (telefonu sujungtų) vietų ir sumatuojant jos aukštumo kampą viršum 
horizonto, suskaičiuojama ir tos šviesos aukštis nuo Žemės paviršiaus. 


Pačios pašvaistės, manoma, kylančios tuo būdu, kad stipriai prasky- 
dusį orą pasiekia iš Saulės einąs materinio pobūdžio spindėjimas (gal būt, 
elekronai) ir sušvitina jo daleles. Pašvaisčių šviesą tyrinėjant spektrometru, 
pastebimas tarp kita ko labai būdingas žalias brūkšnys, kurio kilmė 
ilgą laiką buvo neišaiškinta. Dabar surasta, kad šį brūkšnį ir visą pašvai- 
stės šviesos spektrą siunčia azotas ir oksigenas. Taigi, šių dujų turi 
būt esama atmosferoj ir 1000 km aukštumoj, nors ir labai skystai (retai, 
nes oro spaudimas, kurį mums ant Zemės barometras parodo 760 mm 
gyvsidabrio stulpu, 50km aukštumoj jau teturi 1 mm, o 250 km aukštumoj 
tiktai vieną dešimtąją vienos miliardinės milimetro dalies; taigi, oro dujų 
skystumas (retumas) čia (250 km aukštumoj) yra daug didesnis, negu 
kokį galime padaryt geriausiomis mūsiškėmis oro pompomis 
Rentgeno arba kituose tam tikruose vamzdžiuose. 

Taip pat ir meteorų stebėjimai rodo, kad aukštumose per 100 km 
dar turi būt oro. Kai šie smulkelyčiai pasaulio kūneliai, kurių didesni ar 
mažesni kiekiai pasitaiko visur ant Žemės kelio aplink Saulę, per arti prieina 
prie Žemės, tai Žemė juos pagauna ir jie krinta ant jos dideliu greitumu, 
apie 40 km per sekundę (šautuvo kulkos greitis tik 1 km per sekundę!). 
Patekę Žemės atmosferon jie pradeda į ją brūžintis, ir įkaitę pradeda šviesti; 
smulkūs meteorito akmenėliai taip ir sudega, išgaruoja belėkdami, o didesni, 
nespėję sudegti, nukrinta .ant Žemės. Matavimai parodė, kad meteoritai 
sušvinta, vidutiniškai imant, 120—150 km aukštumoj, oatlėkę iki 40 km 
prie Žemės, vėl užgęsta. 


* Čia eina beveik grynas vertimas iš „Die Umschau“ 1928, 476—478. 

Aukščiau buvo pasakyta oksigeno esant ir aukščiausiuose atmosferos 
sluoksniuose; dabar tą pasakymą tenka šiaip papildyti: įtikima, kad didesnėse 
aukštumose labai maža oksigeno dalis randasi ozono pavidalu. Skirtumas 
tarp mūsų įkvepiamo oksigeno ir ozono yra tas, jog kiekviena oksigeno 
molekulė turi po du oksigeno atomu, o ozono molekulė yra sudaryta iš trijų 
tokių atomų. 

Kad aukštesniuose atimostęros sluoksniuose esti ozono, prieita šio- 
kiais pasvarstymais ir stebėjimais: Saulės spektras staiga pasiliauja 290 pp. 
(1 pp.=1 milioninė milimetro dalis) bangomis; trumpesnių ultravioletinių 
spindulių Saulės šviesoj neįrodoma, nors, Saulei turint temperaturą 60009, 
reikėtų laukt spindulių dar sų trumpesnėmis bangomis. Tokių spindulių 
tikrai esti Saulės šviesoj šalia Žemės atmosferos; o jei jie nepasiekia Žemės 
paviršiaus, tai čia juos turi absorbuot (sugert) atmosferos ozono sluoksnis 
45—50 km. aukštumoj. Lordas Rayleigh padarė tokį eksperimentą: gyv- 
sidabrio garų lempos šviesai iš 7 km tolio jis leido kristi ant fotografijos 
plokštelės ir galėjo čia įrodyt esant ultravioletinės šviesos su 254 pp. ilgumo 
bangomis. Vadinasi, žemieji atmosferos sluoksniai, kuriuose nėra ozono, 
šios trumpų bangų šviesos neabsorbuoja. O kai toks pat eksperimentas 
buvo padarytas ant Tenerifios kalno, kame dėl didesnės aukštumos ore jau 
esama ozono, tai spektras nutrūko pasiekęs 290 uu, i 

Berods, ozono kiekis aukštesniuose oro sluoksniuose yra labai mažas: 
trijuose milionuose oro literių tėra vienas ozono literis. Tačiau šis mąžas 
ozono kiekis turi didžiausios biologinės reikšmės, nes ozonas iš Sau- 
lės spindulių išima tuos tiziologiškai stipriai veikian- 
čius, trumpesnius kaip 290 uv spindulius, kurie trumpu laiku 
skaudžiai nudegintų mūsų odą. O jau ilgesnių (apie 300 pp) bangų spin- 
duliai,-kurie Saulės šviesoj dar palieka, mūsų odą tik nurudina ir yra mums 
visai pakenčiami. Š 
Nuo kokios dešimties metų mūšų atmosferoj paplito dar naujos rūšies 
spindulių, kurie savo esme yra identiški su šviesos spinduliais ir skiriasi 
nuojų tik kiekybiškai, vadinasi, daug ilgesnėmis bangomis; tai, būtent, yra tos 
elektrinės bangos, kurias siunčia šių dienų radio mašinos. Nuostabūs 
pasisekimai su visai trumpomis bangomis, nueinančiomis labai toli — kon- 
statuota, kad viena, 15 m banga du kartu apėjo aplink visą Žemę per !/+ 
sekundos — išaiškinami tik priimant, kad kokių 100 km aukštumoj yra tų 
bangų leidžiamasis oro sluoksnis, vadinamas Heavisido sluoksniu. Ka- 
dangi Žemės paviršius taip pat yra laidininkas, tai elektrinės bangos virpa 
isoluojamame oro sluoksny kokių 100 km storumo, kuris yra tarp dviejų 
laidininkų; ogi laidininkas elektrines bangas atmuša panašiai, kaip veidrodis 
šviesos spindulius. Atsimušdamos į abu laidininku bangos taip daugel kartų 
daužydamosi ir apeina aplink visą Žemę. Stebint ateinančias bangas galima 
nustatyt ir Heavisido sluoksnio storis; jis naktį vasarą turi 00— 130 km, 0 
žiemą 250—350 km storio. Jei oras šiame sluoksny taip gerai veda bangas, 
tatai matyt iš to, kad ozonas čia yra absorbavęs ultravioletinius Saulės 
spindulius. 

Čia patiektosios žinios apie aukščiausius atmosferos sluoksnius visai 
skiriasi nuo to vaizdo, kokio kalbamuoju klausimu turėta dar visai nesenai, 
tik prieš kelerius metus. Pirmiau buvo manyta didelėse aukštumose visai 

nesant azoto ir oksigeno dujų, bet visą atmosferą ten esant sudėtą tik iš 
hidrogeno (vandenilio), kuris turėjęs ten susitelkti, kaipo visų dujų Ien- 
gviausias. Prieš šiokį manymą dabar kalba faktas, kad žemutiniuose 
oro šluoksniuose nėra jokios vandenilio žymės. 

Plačiau ir su moksliniu pagrindimu šiame straipsnely paliestais klausi- 
mais kalba J. Bartels savo straipsny-paskaitoj „Die hėchsten Atmo- 
spharenschichten“ savaitrašty „Die Naturwissenschaften“ 1928, 301—307 ir 
tuo pat vardu studijoj referate surinktinėse knygose „Ergebnisse der exacten 
Naturwissenschaften“ VII Band (Berlin 1928), 


EB - EB - 


Iš gamtininkų gyvenimo ir darbų. 


Karl Giesenhagen 
1860—1928. 


Taurios sielos žmogus, įžymus mokytojas ir vaisingas tyrinėtojas, 
Miincheno Universiteto profesorius botanikas Karlas Giesenhagen'as mirė 
1928. IV. 7. Kilęs iš Meklenburgo (gimė Teterow'e 1860. IV. 18), gimnaziją 
išėjęs Gūstrow'e, studijavęs Rostoko, Berlino ir Marburgo universitetuose, 
jis didesnę savo gyvenimo dalį (37 metus) pastoviai išgyveno Miinchene. 
Jau vaiku būdamas jis pamėgo savo gimtinės gamtą, susižavėjo jos „tūkstan- 
čiu stebuklų“ ir išugdė savy norą išvykt į platųjį pasaulį ir pamatyt karštųjų 

emės kraštų dar apstingesnius gamtos stebuklus. Vėliau šis jo noras 
galėjo būt patenkintas, ir jis kaip tyrinėtojas aplankė Malajų kraštus (apie 
tai jis pasakoja 1902 m. išėjusioj knygoj „Auf Java und Sumatra. Streifziūge 
und Forschungsreisen im Lande der Malayen“). Nenuilstamai dirbdamas kaip 
aukštosios mokyklos profesorius, pasižymėjo ir kaip mokytojas, ir kaip 
mokslinio darbo organizatorius. Botanikos Institutas prie Aukštosios Te: 


chnikos Mokyklos Miūnchene yra perdėm jo kūrinys. Čia, tarp kita ko, jis - 


įtaisė salę darbams su mikroskopu, kurioj vienu metu galėjo dirbti apie 
pusę šimto studentų. 

Kai jis 1891 m. buvo patapęs „kustos“ kryptogamų herbaro Miūnchene, 
tai tatai bus paveikę, jog ir savo moksliniams tyrinėjimams jis buvo paėmęs 
pirmoj eilėj bežiedžius augalus ir savo gimtajame krašte ir atogrąžų kraštuose. 
Pirmoj eilėj jis dirbo su paparčiais — jis buvo šios srities geriausias žino- 
vas - „o paskui su algiais, grybais, dalimi taip pat ir su samanomis. Apie 
šias augalų grupes jis yra parašęs daugiau kaip trejetą dešimtų raštų. Jo 
dažnai buvo atsiklausiama kaip eksperto apie rinkose pasirodančių grybų 
vertę, o painiais klausimais apie piktąjį namų grybelį jis buvo geriausias 
ekspertas visoj Bavarijoj. Buvo ir naudingųjų kulturinių augalų specialistas. 
Botanikos mokslui eiti aukštojoj mokykloj yra parašęs didelio pasisekimo 
turėjusį botanikos vadovėlį (Lehrbuch der Botanik), kurio dešimtąjį lei- 
dimą jis parengė jau mirtinai sirgdamas. Į šį vadovėlį jis taip pat buvo 
sudėjęs begalę darbo per 30 metų, jį vis gerindamas. : 

Ir filosofiniai botanikos klausimai jam nebuvo svetimi. Vieną kartą jis 
ir viešumoj tais klausimais išsitarė, atseit apie descendencijos klausimą 
botanikos atžvilgiu. Būtent, knygoj „Die Abstammungslehre“ (Jena 1911), 

sudarytoj iš Vokietijos ir Austrijos įžymiausių gamtininkų paskaitų, skaitytų 
1910/11 m. Mūncheno Gamtininkų Draugijoj K. Darvino 100 metų gimimo 
sukaktuvių proga, zoologų tarpe randame ir vienintelio botaniko K. Giesen. 
hagen'o paskaitą tema: „Anzeichen einer Stammesentwicklung im Entwi- 
cklungsgang und Bau der Pilanzen“ (pusl. 291—320). Štai tos paskaitos 
davinių santrauka: - 

„Paleontologijos atskleista tradicija mums parodo, kad augalų rūšys, 
kurios šiandien gyvena ant Žemės, yra kilusios iš kitokio pavidalo augalų 
rūšių ankstybesnėmis Žemės gadynėmis. Eksperimentiniai tyrinėjimai ir 
stebėjimai paveldėjimo šiandien gyvenančiuose organizmuose mums įrodo, 
kad augalų rūšiniai charakteriai kinta, kad ypačiai bastardavimu ir mutacija 
gali iš esamų augalų rūšių kilt naujos riišys. — Augalų kūno strukturos 
ir plėtojimosi eigos lyginamasai stebėjimas įteisina mus padaryt išvedimą, 
kad augalų rūšys, nuolant veikiamos išviršinių gyvenimo apystovų, pameta 
turimąsias plėtotės galimybes ir įgyja naujų plėtotės galimybių ir tuo būdu 
gali giminės istoriją pavaryt pirmyn (eine stammesgeschichtliche Fortbildung 
erfahren konnen). — Toks tai yra pagrindas, ant kurio mes privalėtume 
statydinti toliau“. 

Tačiau tai dar ne viskas, ką paskaitos autorius turėjo šioj galutinėj 
išvadoj pasakyt. Jis kalbamuoju klausimu dar pridėjo ir savo „bet“: „Bet 
mes turime saugotis jį (tokį pagrindą) laikyt esant nepaliečiamą dogmą ir 
eventualiai lyg kokia gamtomoksliška antimodernizmo priesaika * pririšt gam- 
totyrą prie šio pagrindo visiems laikams. Kaip tiktai tiesioginis patyrimas 
iškels aikštėn nedviprasmių neigiamų instancijų, kurios nieku būdu neside- 
rina su mūsiškėmis analogijos ir indukcijos išvadomis, tai mes turime būt 
pasirengę atatinkamai pakeisti mūsų tezes ir jas suderinti su rfaujai pažinta 
tiesa, nes neklaidingumo mokslo dalykuose neduota nė vienam žmogui. 
Tačiau iki šiol tokių negativių instancijų dar nėra“. 

Mirė Giesenhagen'as po penketo mėnesių kantriai iškęstos ligos „spin- 
dinčiomis akimis dėkodamas už kiekvieną jam atnešta gėlę“, ir palikęs apie 
save visiems šviesią atmintį. 

Platesnį nabašninko asmenybės apibūdinimą ir jo darbų įvertinimą įdėjo 

rof. G. Dunzinger'is leidiny „Berichte der Deutschen Botanischen Ge- 
sellschaft“ 1929 m. Gegužės mėn. sąsiuviny. Pr, Dovydantis. 


Edwin Ray Lankester 
1847—1929. 

Šių metų Rugpjūčio mėn. 15 dieną Londone mirė vienas didžiųjų šių 
laikų biologų Edwin Ray Lankester, kuris per daug metų Anglijos zoologų 
tarpe turėjo labai žymią vietą. Jis ypačiai daug dirbo gyvūnų morfologijoje. 
Beveik nėra tos gyvūnų grupės, kurios Lankesteris būtų nestudijavęs ir 
kurion nebūtų ko nors naujo įdėjęs. 

E. R. Lankesteris gimė Londone 1847 m. Gegužės mėn. 15 d. Jis buvo 
vyriausias sūnus gerai žinomo tuo pačiu vardu gydytojo šeimoje. Mokinosi 

v. Pauliaus mokykloje Londone, vėliau turėjo stipendiją Downing'o kole- 
gijoj ir, būdamas septyniolikos metų, įstojo į Cambridge'o Universitetą. 


1 Tuo laiku Vokietijoj buvo aktualu ginčytis dėl antimodernizmo priesaikos. 

Tačiau po dvejų metų nuėjo į Oxford'o Universitetą, kame studijavo z00- 
logiją. Baigęs studijas Oxforde ir gavęs pašalpos toliau studijuoti, Lan- 
kesteris nuvyko 1870 m. į Neapolį, kame jis tyrinėjo jūrių gyvūnus ir 
bendrai dirbo su A. Dehrn'u, Neapolio zoologijos tyrinėjimo stoties įstei- 
gėju, ir F. Balfour'u, gerai visiems žinomu embriologu. 

Sugrįžusį Oxfordan Lankesterį paskyrė „tutorium“ prie Exete:'io kole- 
gijos, o po poros metų, 1874 m., jį išrinko mokinti zoologijos prie Univer- 
sity College Londone. 1882 m. Lankesteris paskirtas profesorium prie 
Edinburgh'o Universiteto dėstyti gamtos mokslus. Cia išbuvo jis tik dvi 
savaiti. Atsisakęs nuo vietos, jis grįžo atgal į Londoną, į savo senąją vietą, 
kur ir išbuvo iki 1890 m. Tai buvo Lankesterio gražiausis darbo periodas. 
Čia būdamas jis pasižymėjo ir kaipo mokytojas, ir kaipo moksliniukas, ir 
kaipo mokslinių veikalų rašytojas bei redaktorius. 

1890 m. Lankesteris paėmė vietą lyginamosios anatomijos profesoriaus 
Oxfordo Universitete. Čia, be daugybės kitų savo darbų, jis tinkamai su- 
tvarkė laboratorijos darbą ir rūpinosi pastatyt naujus modernųs trobesius 
lyginamosios anatomijos reikalams. Be to, jis čia būdamas daug prisidėjo 


ir reorganizuojant zoologijos skyrių Londono Muzejuje, o 1898 m. jam pa- 


vesta direktoriaus vieta prie gamtos skyriaus Britanijos Muzejuj ir zoolo- 
gijos prievaizdos vieta South Kensington'e. Tas vietas jis turėjo iki šešių 
dešimtųjų metų savo amžiaus, kuomet jis išėjo iš tarnybos (1907 m.). 

Moksliniai Lankesterio gabumai buvo jo gimtas dalykas. Jo tėvas buvo 
gydytojas ir nepaprastų gabumų vyras, kuris daug pasidarbavo mokslo 
srityje. Be to, jaunas Lankesteris augo tais laikais, kada buvo daug ginči- 
jamasi biologijos klausimais, kurių sukėlė tais laikais dar naujas Darwin'o 
veikalas Origin of species. Taigi, jis ir pradėjo rašyti mokslo srityje 
dar vaikas tebūdamas. Pirmasis jo raštas buvo serija laiškų apie -Pteraspis, 
įdomią kastinių žuvų grupę (atspausdintas 1862 m.). Po to ėjo jo mono- 
grafija „The Cephalasphidae“ (atspausdintas 1868 —1870 m.). Šis jo veikalas 
tebėra laikomas savo rūšies klasikiniu veikalu. 1863 m. jis atspausdino 
trumpą straipsnį apie Gregarinides, kuris buvo jo pirmasis darbas protozoo- 
logijoj. Vėliau jis buvo protozoologijoj labai žymus darbininkas. 

Lankesteris ypačiai mėgo ir sugebėjo dirbti su mikroskopu, taigi ir 
rnėgo protozovlogiją. Veliau jis daug prisidėjo parazitiniams protozojams. 
tyrinėt, ypačiai jų santykiams su ligomis. Jis teturėjo septyniolika metų am- 
žiaus, kai parašė savo pirmąjį straipsnį iš slieko anatomijos. Anot jo, sliekas 
yra toks gyvūnas, ant kurio, kaip ant uolos, yra pastatyta visa morfologija. 
Slieko tyrinėjimai vedė jį tyrinėt kūno tuštumas. Po ilgo toje srityje darbo 
jis priėjo prie gerai žinomos jo teorijos, kad anelidų ir vertebratų kūno 
tuštumos yra tikrieji celomai, o moluskų ir artropodų kūno tuštumos yra 
visai kitokio pobūdžio ir turi kitokią funkciją. 

Be daugybės mokslinio turinio straipsnių, Lankesteris parašė daug 
straipsnių ir veikalų iš bendrosios biologijos. Tos rūšies jo straipsnių daug 
atspausdino „Encyclopedia Britanica“ įvairiuose tomuose, kiti sudėti jo pa- 
ties redaguotame veikale „Treatise on Zoology“. Jo parašytų didesniųjų 
atskirų veikalų geriausiai yra žinomi „Comparative Longevity“ (1871), „De- 
generation“ (1880), „The Advancement of Science“ (1889), „The Kingdom 
ot Man“ (1907), „Science from an Easy Chair“ (1910) ir „Great Things 

and Small“ (1923). Be tų straipsnių ir veikalų, jis nuo pat savo jaunystės, 
pirmiausiai su tėvu, o vėliau vienas, redagavo mokslo laikraštį Ouarterly 
Journal of Microscopical Science (nuo 1869 iki 1920 metų). 
Imant domėn, kad didžiausis kiekvieno žmogaus turtas yra vaisingas 
jo darbštumas, bus aišku, kad Lankesteris buvo vienas turtingiausiųjų mo- 
kslininkų. Ar jis buvo pinigingas, man nėra žinoma, bet kad jis buvo visur 
gerbiamas, tai aišku iš to, jog jis buvo garbės nariu daugybės įvairių orga- 
nizacijų ne tik Didžiojoj Britanijoj, bet ir kitose šalyse. Anglijos vyriausybė 
suteikė jam vyties (Knight) titulą, o įvairios mokslo įstaigos medalius ir 
kitokius garbės ženklus. Zoologams jis ilgai bus žinomas savo straipsniais 
„Encyclopedia Britanica“, savo teorijomis ir savo redaguotu mikroskopijos 
laikraščiu bei „Treatise of Zoology“. P. B. Šivickis. 


Kaunas, Universitetas. 


19-me šimtmety teko iš nauja aptikti, ką jau prieš 2000 metų 
buvo žinojęs Aristotelis. 
(Apie Aristotelio lyzųjį ryklį [Mustelus laevis]). 


Aristotelis savojo veikalo apie gyvulius (Historia animalium) 6-sios 
knygos 10-me skyriuj, tarp kitų nuostabių pastebėjimų apie kremzlinių žuvų 
anatomiją ir veisimąsi, skelbia ir neįtikimai skambantį dalyką, kad rykliuose 
(Selachii) greta tokių, kurie deda, kiaušinius, esti ir tokių, kurie veda gy- 
vus vaikus, o tarp šiųjų esti tokių, kurių gemalas (foetus) yra nuovalu (pla- 
centa) susijungęs su gimtuvėmis (uterus), taip kaip žinduolių gyvulių. Panašų 
pastebėjimą apie vieną ryklį buvo padaręs danų gamtininkas Stenonis 
(1673 m.); taip pat panašiai išsitaręs ir prancūzų gamtininkas Cuvier'as 
(+ 1832). Tačiau kadangi sakytųjų gamtininkų daviniai buvo neaiškūs ir 
tokių žuvų daugiau niekas nebesutiko, tai daugelis 19-jo šimtm. pradžios 
gamtininkų aną Aristotelio žinią apie lygųjį ryklį (yohe0c Neioc) palaikė per 
pasaką ir tiek. 

Tuo tarpu didysis vokiečių fiziologas Jonas Mūller'is (1801—1855), 
kai jis buvo atsidėjęs darbui su rykliais, taip pat, kaip kad ir kituose savo 
darbuose, žiūrėjo ir visų davinių apie žuvis, kokių buvo patiekę ir praeitųjų 
laikų gamtininkai. Ypačiai jis (Mūlleris) įsigilino į Aristotelio veikalus, kuris 
didžiausias senovės filosofas ir gamtininkas per visą gyvenimą buvo jo 
ištikimas draugas ir vadovas. Ir štai sakytoj Aris:otelio raštų vietoj radęs 
tokią žinią, Mūlleris ryžosi tokio nepaprasto gyvulio ieškot. Jis 1839 m. 
savo mokinį Peters'ą siunčia iš Berlino į Nizzą, idant tasai Tarpužemio įū- 
rių pakraščiais ieškotų šio nepaprasto ryklio: ir rinktų jam kitokią medžiagą. 
Visą daugelį tam darbui lėšų davė patsai Milleris; tai rodo, kokios pasiau- 
kojamos meilės mokslui jo turėta. Kaip tas nelengvas ieškojimas ėjo ir 
kaip pagaliau pavyko rasti, ko ieškota, atsispindi Millerio laiškuose, kuriuos 
dar tik užpernai yra paskelbęs Mūllerio biografas ! prof. Haberling'as Ž. 


1 Johannes Mūller. Das Leben des Rheinischen Naturforschers, Leipzig 1924. 

2 Der glatte Hai des Aristoteles. Briefe Johannes Mūllers ūber seine Wiederauffin- 
dung an Wilhelm Karl Hartwig Peters 1839-1840. Archiv fr Geschichte der Mathernatik, 
der Naturwissenschaften und der Technik. Neue Folge I (1927/28) pp. 166—184. Cia įdėti 
ir atvaizdai iš Miūllerio pranešimo apie savo aptikimą Berlino Mokslų Akademijai 1842 m. 

Suprantamas Miūllerio džiaugsmas, išreikštas jo laiške iš 1840. VIII. 5, kuria- 
me patvirtinama siuntinio gavimas ir kalbama apie jo turinį. Aristotelio 
aprašytieji embrionai pagaliau radosi kelete neperpjautų ryklio gimtuvių! 
Šiame laiške Mūlleris nurodo ir skirtumus tarp lygiojo ryklio (Mustelus 
laevis) ir paprastojo ryklio (Mustelus vulgaris ; tie skirtumai pirmiau nebuvo 
žinomi; dabar skirtinga embriono plėtotė neabejojamai parodė lygųjį ryklį 
esant skirtingą rūšį. — Taigi, ką Aristotelis buvo nustatęs prieš 2000 metų, 
tai 19-jo šimtmečio vidury teko aptikti ir patvirtinti iš naujo. O apie visa 
tai mes sužinome kartkartėmis dirstelėję į gamtos mokslų istoriją. 
Kaunas, Universitetas. Pr. Dovydaitis. 


Mokslinio gyvenimo kronika. 


Pabaltijo kraštų botanikų-geograftų sąjunga. 

"Šių metų Rugpjūčio mėn. 24 d. Tartų (Dorpato) mieste Estijoj buvo 
susirinkę botanikai-geografai, sukviesti Tartų Botanikos Sodo vedėjo Doc. 
Dr. E. Spohr'o. Suvažiavimo tikslas -- Pabaltijo kraštų botanikų-geografų 
draugijos įkūrimas. Buvo susirinkę mokslininkų: iš Suomijos — Profesoriai 
Linkola, Palmgren, Hayrėn, Terūsvuori ir Mag. Eklund; iš 
Latvijos — Profesoriai Malta ir Kuptfer, D-ras Galenieks su žmona; 
iš Lietuvos — Protesorius Regelis, iš Dancigo — Profesorius Wangerin, 
Buvo padaryta visa eilė paskaitų ir įdomių ekskursijų Tartų apylinkėse. 
per kurias paaiškėjo, kad visų šių kraštų botanikai-geografai dirba vienoje 
srityje, turi daug bendrų ryšių ir bendrų uždavinių, būtent, Baltijos jūrių 
kraštų augmeniją tirti. To uždavinio siekiant, D-ro Spohr'o iniciativa ir 
tapo įkurta Pabaltijo Kraštų Botanikų-Geografių Draugija ir išdirbtas laiki- 
nas statutas. 2 

Draugija susidarys iš Pabaltijo kraštų ir Suomijos botanikų, dirbančių 
botanikos-geografijos srityje. Jos tikslas (Statutų $ III) — botanikos-geogra- 
fijos tyrinėjimai Baltijos jūrių kraštuose įvairiausiomis kryptimis, būtent: 

a. įvairių rūšių mokslo darbais ir savo narių laisvu bendradarbiavimu; 

b. paprastais ir nepaprastais narių posėdžiais; 

c. asmeniniu moksliniu savo narių susirašinėjimu ir susiėjimu. 

Sąjungos centras randasi jos reikalų vedėjo gyvenamoje vietoje. Sąjun- 
gos narių suvažiavimai daromi kas met, įeigu aplinkybės leidžia. Suvažiavime 
daromi mokslo pranešimai, demonstracijos, ekskursijos ir t.t. Paskutiniame 
suvažiavime nustatoma vieta kitam artimiausiam suvažiavimui. 

Draugijos nariu gali būti kiekvienas asmuo, dirbąs botanikos geogra- 
fijos srityje; narių mokesnis vienas amer. doleris. Draugijos reikalus veda 
reikalų vedėjas (Prof. Linkola —- Helsinki), kuris yra renkamas kas met 
drauge su pavaduotoju (dabar Prof. Palmgren — Helsinki). Be to, kiekvieno 
krašto nariai renka savo atstovą į valdybą. Kitų, 1930 metų, suvažiavimas 
įvyks Helsinky Suomijoj, Sekminių metu. 

Kalbos klausimo statutas visai neliečia. Suvažiavimo nariai mano, kad 
pats gyvenimas tą klausimą sureguliuos, ir kiekvienas bus interesuotas var- 
toti tą kalbą, kuri ir kitiems būtų suprantama. Pilnas Sąjungos statuto 
tekstas ir apie tolimesnius sąjungos darbus bus pranešta vėliau. 

Kaunas, Universitetas. Prof. K: Regelis. 

Popularus „Kosmo“ skyrius 
1929 metų Rugsėjo mėn. 


A I Adi 


Meteoritą Lietuvoj suradus. 


Šių metų „Kosmo“ 5-jo N-rio priede „Gamtos Draugas“ buvo mano 
rašyta apie šių metų Vasario mėn. 8—9 d. naktį meteorito kritimą. Iš su- 
rinktosios medžiagos buvo spėta, kad meteoritas turėjo nukristi Rokiškio- 
Kupiškio-Kamajų apylinkėse. leškojimas buvo beveik užmiręs, neš nieko 
konkretaus nesurasta. Viena, kas teikė šiek-tiek vilties, tai visuomenės pa- 
galba.  Geofizikos Kabineto vardu buvo atsiųsta keletas gabaliukų įvairios 
medžiagos, kuri nors ir nieko bendra su meteoritu neturėjo, bet rodė siun- 
tėjų gerus norus padėti šį klausimą išaiškinti. Taip, kartoju, iš lėto nyko 
viltis surasti meteoritą. 

Bet štai Rugsėjo mėn. 1 d. p. Speičys atneša du akmens gabaliuku, 
kuriuodu iš paviršiaus atrodė labai panašūs į meteoritus. Paaiškėjo, kad 
juos rado Padvarnikų kaimo ūkininkai savo pievose. Sis kaimas yra Andrio- 
niškio valščiuje, Panevėžio apskr. ir netoli nuo anksčiau minėto rajono, 
kur reikėtų ieškoti sutrūkusio meteorito skeveldrų. Po dvejeto dienų Ko- 
misija iš prof. M. Kaveckio, doc. B. Ko dačio, asist Brazdžiūno ir 
manęs važiuoja apžiūrėti tą vietą, kur rasti pristatytieji akmenys ir paieškoti 
daugiau. (Gana atydžiai apvaikščiota 3 kvadr. kilometrų plotas, bet pačiai . 
Komisijai neteko rasti nė vieno gabalėlio. Pasiteiravus vietinių ūkininkų, 
pasisekė gauti dar 2 gabaliuku ir išaiškinta, kad yra žinomi viso 7 akme- 
nukai-meteoritai. 

Kas verčia spėti, kad rastieji akmeniniai gabalai yra tikrai susprogusio 
meteoro skeveldros? Siuo momenių galėčiau nurodyti tokius davinius: 

1. Visi jie rasti tame rajone, kur buvo numatyta, remiantis šviesos ir 
garso duomenimis. 

2. Nors radimo vietą akmenuota, bet jie ryškiai krinta akysna savotiška 
išorine išvaizda. Vietiniai gyventojai Jengvai juos atskyrė nuo kitų akmenų; 
jie rasti ten, kur kasmet šienaujama ir praėjusiais metais nieko panašaus 
nerasta. 5 

3. Išorinis jų pavidalas yra panašus į akmeninius meteoritus. 

4. Rasti gabalai buvo įkaitinti iki aukštos temperaturos, nes paviršius 
dengtas ištirpusia medžiaga. Įšildžius dirbtinai iki 11009—12009, jų pluta netirpo. 

5. Akmenukų paviršiuje yra įdubimai; atrodo, kad skystą medžiagą 
įspaudė kas pirštu. Tai padarė oro pasipriešinimas į priešakinę lekiančio 
gabalo dalį. 

6. Oro trynimas sutirpintą medžiagą išlygino, vietomis matyti ją tekėjus. 

T. Paviršutinis analizas duoda kai kurias akmeninių meteoritų typingas 
sudėtines dalis I. 

8. Teoriški sumetimai, kurių čia neliesime, nes dar trūksta davinių kal- 
bamiems radiniams galutinai sutvarkyti. 


1 Smulkus analizas dar nepadarytas; jis gali trukti 1—2 mėnesiu; tuo tarpu norėta 
paskelbti nors šie ieškojimo rezultatai. 

Ne pro šalį bus nurodyti ir kilusias abejones: 

1. Rasta maža, palyginti, gabalų. Berods, vietos sąlygos nepalankios 
vaisingiems įeškojimams. IŠ vieno šono suartos dirvos, iš kito — tankus 
miškas, į kurį kitose vietose net sunku įeiti; rasta arba pievose, arba miške 
visiškai atsitiktinai. 

2. Komisijai nepasisekė rasti nė vieno akmens, nors apie 1 kvadr. 
kilom. buvo gana atydžiai išieškota. Cia ateina galvon mintis, kad vieta, 
kur jų daugiau iškrito, dar nesusekta. Atsitinka, kad iškritusieji akmens 
yra pabirę kelių dešimtų, o net ir šimtų kilometrų plotuose. 

3, Rastieji akmens gulėjo žemės paviršiuje, visai neįsikasę; dabar jokių 
žymių nepastebėta. 

4, Tos rūšies akmeniniai meteoritai turi dažniausiai nors dešimtąsias dalis 
nuošimčio nikelio. Paskubom padarytais analizais tokių pėdsakų nesusekta. 

Visą sudėjus už ir prieš vis dėlto nusistatyta, kad rastieji ga- 
balai yra tikrai akmeniniai meteoritai. 

Ieškoma ir toliau, bet vyriausias darbas jau nukreiptas kiton pusėn. 
Svarbu yra susekti, kokia trajektorija meteoritas lėkė, kokioje aukštumoje jis 
yra netekęs savo greitumo ir tuo būdu pradėjęs vertikaliai kristi žemyn. 
Dar nevisai aišku, ar jis yra susprogęs ir jo skeveldros nukrito žemėn, ar 
lėkė, palyginti, mažų akmenėlių visa šeima. Pagaliau, svarbu suskaičiuoti, 
Koks buvo jo greitumas. Siam reikalui teks aplankyti tuos asmenis, kurie 
yra matę krintančią šviesą, nes tuo būdu galima bus susekti tam tikro 
kritimo momento padėties koordinatos. 


Lietuvos Universitetas K. Sleževičius. 
Geotfizikos Kabinetas. 
—-B7- -BT2- 


Praktiški pamokymai, kaip reikia meteorai stebėti. 


Su dviem paveikslais. 


Šiuo straipsniu norima paaiškinti, kuriuo būdu reikia meteorai stebėti, 
idant mokslas galėtų naudotis stebėjimo daviniais. 

Kiekvienas žmogus, be išimties, visų pirma klausia: „Kam kuris darbas 
yra reikalingas?“. Dėlto ir užsiminus apie meteorų stebėjimą kyla klausimas: 
„Kam, kuriam galui toks stebėjimas reikalingas?“ * | 

iokiam klausimui atsąkymas toks: „Meteorų stebėjimas ir daromos iš 
stebėjimo išvados neduoda jokios materialinės naudos — nė už centą. 
Užtat duoda didelę dvasinę naudą!“ 

Dabar daugelis sakys: „Jeigu taip, tai tegul meteorai krinta kame ir 
kaip nori, o kvailiai tegul daro išvadas. Išmintingieji verčiau tesirūpinie 
pagerinti savo ir kitų gyvenimą!“ Į šiokius žodžius atsiliepsiu Henri 
Poincarė's mintimi: „Mokslas reiškia: ieškoti tiesos ir artintis prie jos. 
Be to gyvenimas nebūtų vertas, kad jis būtų gyvenamas“. Jeigu kas turi 
kitokią pažiūrą — tai taip pat gerai. Čia nenorima jo paveikti. Todėl šiuo 
straipsniu aš kreipiuosiu į tuos „kvailius“, kurių siela traukia juos prie 
mokslo. 

Taigi, kurią tą didelę dvasinę naudą duoda meteorų tyrinėjimas, atseit 
meteorų stebėjimas ir iš to daromos išvados? 

Tyrinėdami meteorus sužinome, kokia yra toji medžiaga, kuri randasi 
„erdvėje tarp žvaigždžių; arba trumpiau sakant: kokia yra interstelarinė me- 
džiaga. O toks sužinojimas juk yra labai svarbus, nes mums turi itin rūpėti, 
ar erdvėje medžiaga yra tokia pat, kaip randame ją ant Žemės ir Žemėje, 
ar: gal ji yra kitokia. | 

Meteoro pasirodymas yra retas dalykas, o meteorų nukritimas Žemėn, 
kada galime paimti rankosna jo skeveldras (meteoritus), yra nepaprastai 
retas įvykis. Dėlto kiekvienas meteoro stebėjimas yra labai brangus dalykas. 
O jau surastą meteorito gabalą auksu neatsversi! Tokie gabalėliai, juos iš- 
tyrus, laikomi sandariai uždarytose skryniose ir rodomi muzėjuose. 

Taigi matome, kad meteorų tyrinėjimas yra reikalingas dalykas. Bet 
asmuo norįs ką tyrinėti, visų pirma turi aiškiai žinoti, ką jis nori susekti. 
Nes juk tiktai aiškus klausimas gali sulaukti aiškaus atsakymo. Dėlto su- 
siduriame su klausimu: ką norime susekti? į 


Norime susekti: 1. Iš kurių elementų susideda meteoritai ir kuriais 
junginiais šie elementai pasirodo. Pasakant trumpiau: Norime susekti che 
„minę ir mineraloginę meteorilų sudėtį. 

2. Ar meteoritai yra mūsų Saulės sistemos nariai, ar jie yra svečiai iš 
beribių erdvių, ar jų tarpe yra ir pirmųjų ir antrųjų. Pareiškiant trumpiau: 
Norime susekti meteorų orbitą (kelią erdvėje). 

Prie 1. Tam reikalui rankose turime turėti meteorito gabalą. Vadinasi, 
turime ieškoti ir rasti nukritusį meteoritą. Bet tam tikslui turime susekti 
vietą, kurioje maž-daug meteoritas nukrito. Paprastas žmogus mano, 
kad meteoritas iš tikrųjų yra nukritęs ten, kur žmogui išrodė jis nukritęs. 
Būtų visiškai bergždžias darbas ieškoti meteorito tame daikte, kuriame ste- 
bėtojas taria jį nukritus. Taip darydami skaudžiausiai apsiriktume ir nu- 
siviltume. Nes jei būtų šimtas stebėtojų, tai kiekvienas jų ieškotų meteorito 
vis kitoj vietoj! Paimkite, pavyzdžiui, šių metų Vasario mėn. 8-9 d. naktį 
Lietuvoje kritusį meteorą! Buvo gauta 100 su viršum laiškų. Daugelis 
laiškų rašytojų tvirtino, kad meteoritas nukritęs visai netoli nuo jų, beveik 
čia pat. Vienas tvirtina, kad kritęs jo laukuose, krūmuose. Tenai ieškojo 
ir — nieko nerado. Antras tvirtina, kad nukritęs jo kaimyno lauke. Ieškojo; 
žinoma -— veltui. Trečias sako jį nukritus ežeran. — Dabar, tikrai radę 
meteoro skeveldrų, žinome kad jis nekrito ežeran, kad tai buvo skaudus 
apsirikimas — ir t.t. ir tt. Žodžiu sakant: kiekvienas matė meteorą krin- 
tantį kur kitur. 

Taip ir turi būti! Kitaip negali būti! Ir štai dėlko taip turi 
būti: Ta vieta, kurioje regimai nukrito meteoritas, toli gražu dar nėra 
vieta, kurioje jis nukrito. Vieta, kurioje meteoritas regimai nukrito, pa- 
reina ne tiktai nuo tikros vietos, kurioje jis tikrai nukrito, bet dar ir nuo 
tos vietos, kurioje stovėjo pats stebėtojas. Ta tiesa nusakoma trumpiau, 
būtent: Regimoji nukritimo vieta yra tiktai relativinis reiškinys. Tai galima 
dailiai nusakyti ir vien lietuviškai: regimoji nukritimo vieta yra tiktai santy- 
kinis reiškinys. Tai reiškia: regimoji nukritimo vieta nėra tikroji nukritimo 
vieta; mat, regimoji vieta pareina nuo to, kokiame tarpusavio santyky yra 
tikroji vieta su vieta, kurioje buvo stebėtojas. Taigi, jau gavome pirmą tai- 
syklę, kurią pažymėsiu rymiškuoju skaitmenimi: 

I taisyklė: Regimoji meteorito nukritimo vieta yra 
tiktai relativinis reiškinys. 

Iš pirmos taisyklės tuč-tuojau išdygsta antroji taisyklė. 

II taisyklė: Vienas stebėtojas niekados negali sakyti, 
kame meteoritas tikrai nukrito. (Nebent, kada meteoritas jam 
kristų beveik ant nosies). 

Iš pirmos taisyklės išeinant, lengvai galima suprasti, kad yra juo pa- 
virkiau, juo daugiau stebėtojų štebėjo meteorito nukritimo — arba tiksliau 
sakant — sustojimo vietą. 

Tikslumo dėliai nuo dabar visados sakysiu: „sustojimo vieta“ užuot 
sakęs „nukritimo vieta“. Nes daugelis meteorų berods sustojo tam tikroje 
vietoje, bet niekas jų nekrito žemėn. 

Nūnai galima aiškiai ištarti pirmą uždavinį, kurį turime išspręsti, 
būtent, tokį: 

I uždavinys: Naudodamiesi daugeliu mums praneštų regimųjų 
sustojimo vietų, turime susekti tikrąją sustojimo vietą; arba — jeigu bus 
labai didelė laimė — tikrąją nukritimo vietą. 

Toliau, puikiai žinome, arba bent turėtume puikiai žinoti: „Uždavinys + 
galima išspręsti tiktai tuomet, kada yra duoti tam tikros rūšies, aiškiai 
nustatyti (apibrėžti) daviniai“. Kad sugebėtume išspręsti I uždavinį, mums 
taip pat turi būt duoti tam tikros rūšies, aiškiai apibrėžti daviniai. Apie 
šiuos davinius vėliau dar daug turėsime šnekėti. (O susipažinimą su pir- 
muoju punktu čia pabaigiame. 2 

Toliau kreipsimės į 2-jį punktą. Iš šiojo punkto išdygsta 

II uždavinys: Reikia susekti meteoro orbita (kelias erdvėje). 

Norėdami susekti bet kurio judančio daikto kelią, sakysime, traukinio, 
dviratininko, cepelino, lakstytuvo ir t. t., turime žinoti, per kurias vietas ėjo 
daiktas ir per kiek laiko jis ėjo. Pavyzdžiui: Paskutiniu laiku skaitėme laikra- 
ščiuose, kad cepelinas lėkęs aplink pasaulį. Imkime, kad nebūtų buvę pra- 
„nešta daugiau, kaip tik tiek: „Cepelinas lėkė aplink pasaulį“. Toks prane- 
šimas būtų visiškai tuščias ir be reikšmės. Nes aplink pasaulį galima lėkti 
įvairių įvairiausiais keliais ir visai įvairiais laikotarpiais. Dėlto buvo prane- 
šama (dabar čia aš meluosiu, nes visai nebeatsimenu, per kurias vietas jis 
lėkė ir kuriuo laiku jis buvo vietose; bet mūsų atvejui toks melavimas 
nekenkia): „Cepelinas išlėkė iš Friedrichshafen'o tą ir tą valandą, tiek ir tiek 
minučių, tiek sekundų; jis buvo Berlyne tą ir tą valandą, tiek ir tiek minučių, 
tiek ir tiek sekundų; viršum Maskvos pasirodė tą ir tą valandą, tiek ir tiek 
minučių, tiek ir tiek sekundų“ ir t. t. ir tt Dabar tai dalykas kitoks! Nes 
gana gerai — kad ir nevisai tiksliai — žinome cepelino kelią ir laiką, 
kuriuo jis lėkė iš vietos iki vietos. 

Lygiai tas pat yra su meteoru. Norėdami susekti meteoro orbitą 
(kelią erdvėje), turime žinoti kelias jo lėkimo vietas ir, be to, dar gana 
tiksliai ir laiką, kuriuo jis buvo kalbamosiose vietose. Laikas turi būti 
tikslus bent iki sekundos. Kiekvienam tuojau bus aišku, kad čia susidur- 
sime su sunkenybėmis. Juk iš tikrųjų!  Meteoras lekia, anot mūsų žmonių 
pasakymo, žaibo greitumu. (O tokiu atveju tu, žmogau, susek ne tiktai 
kelias jo lėkimo vietas, bet dar, be to, sučiupk, kada meteoras buvo tose 
vietose! O dargi ir nakties metu!! — Tiesą sakant, šis dalykas iš tikrųjų 

nelengvas; jis yra žymiai sunkesnis, negu susekti regimąją sustojimo vietą. 
Tačiau viena apystova palengvina šį stebėjimą, būtent: užtenka susekus dvi 
vieti — arba regimoji sustojimo vieta ir dar bet kuri meteoro lėkimo vieta, 
arba dvi bet kurios meteoro lėkimo vietos, jeigu dėl šiokių ar tokių sąlygų 
negalėjome pastebėti sustojimo vietos. 

Tai ir viskas, ko reikalaujama iš gero stebėtojo! Dar kartą viską su- 
glauskime trumpai: 

A) Stenkis susekti regimąją sustojimo vietą. 

B) Stenkis susekti dvi meteoro . lėkimo vieti, arba bet kurį jo lėkimo 
punktą ir sustojimo vietą; arba bet kuri dvi meteoro lėkimo vieti. 

C) Stenkis susekti laiką (bent iki sekundos tikslumo), kada meteoras 
buvo tiedviejose lėkimo vietose. 

Pirm tiksliau kalbėjęs apie A, B ir C, norėčiau paliesti dar kai kuriuos 
dalykėlius. 

Aukštai gerbiamas ir mylimas stebėtojau! Laiškas, kuriuo aprašomas 
meteoro stebėjimas, yra mokslingas laiškas. Tokiame laiške, labai prašo- 
masis, neišliek savo šiaip gražių jausmų. Būk tikras, kad tam sausam skai- 
čiuotojui yra vis tiek, ar — meteorui krintant — stebėtojui plaukai šiaušėsi 
ant galvos, ar jo vežikas ėmė melstis, ar pats stebėtojas, gamtos galios ir 
grožės sujaudintas, ėmė deklamuoti mažiau ar daugiau blogas eiles, ar — 
galų gale — arklys pradėjęs mėtytis — tas viskas jam visiškai nerūpi; 
skaičiuotojui rūpi stebėtojo daviniai, bet nerūpi stebėtojo jausmai. Ogi 
tokie jausmų išklostymai tiktai pasunkina skaičiuotojui išsemti iš laiško tai, 
kas jam reikalinga. Jausmus, mintis ir įspūdžius išliek bet kurio laikraščio 
straipsnelyje, už kurį tokie laikraščiai dargi vieną kitą litą primoka. 

Iš to eina: 

III taisyklė: Davinius suteik kiek galima pilniausiai ir 
tiksliausiai, nesigailėdamas nei laiko, nei žodžių, nei 
braižinių. Bet be davinių — ničnieko! 

Toliau! Nekreipk ypatingo dėmesio į tai, kaip meteoras išrodė: ar jo 
šviesa buvo mėlyna, ar geltona, ar dar kitokia; ar jo didumas buvo kaip 
kepurės, ar kaip vežimo rato; ar jo pavidalas buvo kaip „valstybinės“ bon- 
kos, ar kaip baravyko... Cia visai nenoriu sakyti, kad tokie daviniai neturėtų 
jokios reikšmės. Ne! Ir jie turi tam tikrą reikšmę. Bet būk tikras, kad 
atsiras daug žmonių, kurie tokius davinius suteiks kuo pilniausiai. Nes to- 
kiems reiškiniams stebėti nereikia nei pasimiklinimo, nei įsitempimo. 

Bet jeigu kas norėtų sulyginti meteorą su kitais daiktais, tuomet ne- 
reikia lyginti jo nei su kepure, nei su vežimo ratu, nei su vaiko galva ir t.t. 
Tokie sulyginimai yra be jokios reikšmės jau vien dėlto, kad 
juk yra visokių kepurių, visokių ratų ir visokių vaikų galvų. Žiūrint me- 
teoro didumo, reikia sulyginti jį su pilnačiu ir pranešti, ar jo plačiausioji 
vieta buvo tokia plati kaip pilnatis, ar pilnačio pusė ir t.t. ir ar jo ilgis — 
neskaitant uodegos — buvo toks, kaip dviejų pilnačių platumas, ar 
pusketvirto pilnačio platumas ir t.t. Jeigu kas norėtų pranešti meteoro pa- 
vidalą, tai geriausia, kad tą jo pavidalą nupieštų. 

Niekados nereikia pranešti bet kuriuos davinius metrais. Pavyzdžiui, 
buvo pranešta: „„kada meteoras sprogo, jis buvo 10 metrų nuo Žemės...“ 
Toks davinys yra visiškai be reikšmės, iš jo nič-nieko nepaimsi. 

Nes kas vienam atrodo kaip dešimtis metrų, kitam atrodys kaip šimtas metrų. 
Patys mėginkiti! Prašykite draugus, kad jie sakytų, kiek metrų pilnatis yra 
nuo Žemės! Nusistebėsite, kas išeis! Vėliau matysime, kaip reikia daryti. 

Galop, neieškokite meteorito gabalų savo laukuose, krūmuose ir šu- 
linyje. Jeigu šioks-toks didesnis meteoritas nukristų už keleto šimtų metrų 
nuo stebėtojo, tuomet tokiam stebėtojui iš tikro plaukai ant galvos pasišiauštų; 
stebėtojas tokiu atveju tikriausiai vikriai  pamiklintų kojas manydamas, kad 
meteoras jam kris stačiai ant galvos I. 

Jeigu stebėtojų daviniai bus pranešti Universitetui, tada tam tikri asmens 
ims skaičiuoti, ir per laikraščius praneš, kuriame daikte reikia ieškoti me- 
teorito gabalų. Tuomet ir yra vilties, kad sakomieji gabalai bus ištikro surasti. 

Visi šitie išklostyti dalykėliai atrodo beveik juokingi. Tačiau praktika 
parodė, kad reikia jie išklostyti. 

Nūn-gi tiksliau kalbėsime apie punktus A, B ir C. 


A. Regimoji susto 'imo vieta. 


„Regimąja sustojimo vieta“ pavadinau tą vietą, arba punktą, kuriame 
meteoras sustoja. Toje vietoje jis gali gan ūmai pranykti, arba dar yra 
matyti, kaip gabalai krinta žemyn. Paskutinis įvykis, vad. kada gabalai krinta 
žemyn, yra labai retas. Sita sustojimo vieta (žinoma, regimoji) reikia 
kiek galima tiksliai aprašyti, arba, geriau sakysime, apibrėžti. Tai galima daryti 
dvejopu būdu. 

Pirm aprašius abu būdu, reikėtų dar štai kas pasakyti: asmuo, kuris 
nori naudingai stebėti dangaus reiškinius, turi gerai pažinti žvaigždėtą 
dangų. Tai, regis, turėtų būti savaime aišku. Jis turi- gerai pažinti svarbe- 
snius žvaigždynus ir gerai žinoti, kur ant dangaus yra sakomieji žvaigždynai 
įvairiais metų laikais ir įvairiomis valandomis. Be šito žinojimo, asmuo 
niekados nebus tinkamas stebėtojas. Taigi, turi žinoti Mažuosius Grįžalo 
Raius (Ursa minor), Polarinę Žvaigždę, Didžiuosius Grįžalo Ratus (Ursa 
major), Siaubūną (Draco), Didijį Liūtą (Leo), Cepheus (lietuviškai nežinau), 
Svarstykles su abiem svoriais (Cygnus, Lyra, Aguila), Bažnyčią (Pegasus), 
Kelią į bažnyčią su kunigu (Andromeda, Perseus, Auriga, Gemini), Jukštandį 
(Cassiopeja), Sietyną (Plejados), Vainiką (Corona borealis), Šienapiūvius su 
Siriumi ir Prokyonu (Orion), Taurus, Aries, Herkules, Bootes, Cance: (šių 
penkių žvaigždynų lietuviškų vardų nežinau). Sis žinojimas galima įsigyti, 
suprantama, tiktai pasimiklinant, naudojantis žvaigždėlapiu. 

Nūnai aprašysiu abu būdu, kuriais galima apibrėžti meteoro susto- 
jimo vieta: š 

Reikia susekti regimoji sustojimo vietos kryptis ir 
aukštis. 

Cia reikia skirti du atsitikimu: 

a. Kuomet stebėtojas yra savo gyvenamojoje vietoje, kurios puikiai 
žino visas apylinkes taip, kad ir naktį atsižins. 


1 Žinoma, kartais pasitaiko, kad asmuo, visai neieškodamas meteorito, savo laukuose, 
ar pievose, ar miške atras ypatingų akmenų, kurių ikišiol ten nebūta, ir kuriuos jis taria 
esant meteorito trupinius. Tokių akmenų nereikia pamesti, o reikia juos palaikyti, kol bus 
išaiškinta, kur meteoritas krito. 

Įsižiūrėkime į paveikslą I. Sakysime, meteoras sušvito naktį; a yra 
einąs keliu stebėtojas; b yra laukai; c yra tolimas miškas, kuris nakties metu 
atrodo, kaip kokia juoda siena; 4 yra dar matoma krintančio meteoro uodega, 
o d yra sustojimo vieta. Paveiksle atrodo, tarytum meteoras sprogsta. Prie 
f ir g išsikiša iš miško du aukštesniu medžiu. Stebėtojas turi apibrėžti 
punktą d. Tai lengva: stebėtojas mato, kad d randasi kaip tik tarp abiejų 


aukštų medžių, vad. tarp / ir g. Be to, mato, kad d yra viršum 7 ir g vir- 
šūnių maždaug tiek, kiek yra nuotolio tarp / ir g aukščiausių viršūnių. Tai 
gerai įsidėmėjęs, stebėtojas dar pažymės tą vietą, kurioje jis pats stovėjo, 
kada pastebėjo d. Čia jis arba padės kokį didelį akmenį, arba įkals lazdą, 
arba bet kaip kitaip pažymės. (Paveiksle papiešiau ties A didelį akmenį, 
tarytum, kad stebėtojas a jį jau būtų padėjęs). Jeigu stebėtojas yra sąži- 
ningas žmogus, tada antrą dieną eis į vietą a su pieštuku bei popiera ir 

visai prastai, — didelės dailės čia nereikia — papieš visą dalyką taip, kaip 
paveikslas I parodo, ir — tai svarbu! — kelio krašte, ten kame stebėtojas 
* stovėjo, gerai įkals gerą baslį. Tuo būdu jis bus puikiai apibrėžęs susto- 
jimo vietą d. 

inoma, gali būti visokių atsitikimų. Juk visados nebus taip, kad 
meteoro vieta bus kaip tik viršum miško ir dargi kaip tik tarp dviejų aukštų 
viršūnių. Bet savo apylinkėse stebėtojas visuomet ras daiktą, kuriuo nau- 
dodamasis jis galės apibrėžti punktą d. 

Pavyzdžiu matyti,kad stebėtojas nesako, kiek metrų viršum 7 ir g 
meteoras sustojo. Toks pasakymas — dar kartą pakartosiu — 
būtų visiškai be reikšmės. Bet stebėtojas nusako, kad Z yra vir- 
šuje / ir g, ir, būtent, tiek viršuj, koks yra nuotolis tarp / ir g viršūnių. 
Taip reikia daryti! 


= L 


o 


Yra stebėtojų, kurie naudojasi kita priemone, arba tiksliau sakant, kitu 
metodu. Sį metodą parodo paveikslas II. Jie daro šitaip: Dešinioje rankoje 
stačiai laiko lazdą; ištiesia dešinę ranką; užmerkia vieną akį; lazdą laiko 
taip, kad žvelgiant viršum galo a, tiesiog būtų matyti punktas d, kuriame 
sustojo meteoras. Dešinės rankos nykštį laiko taip, kad žvelgiant viršum 
nago būtų matyti daiktas — paveiksle dūmtraukis + —, viršum kurio nori 
matuoti punkto d aukštį. Su nykščio nagu lazdoje įspaudžia ženklelį. Na- 
mon parėjęs, išmatuoja lazdos gabalą nuo galo a iki įspausto ženkio. Lygiai 
tokiu pat būdu matuoja gulsčią atstumą nuo 4 iki 6. Tiktai tuomet reikia 
laikyti lazda dailiai gulsčia. 

Taip stebintieji asmens giria šį metodą. Tačiau lengvas apmąstymas 
ir, be to, dar praktika parodo, kad antrasis būdas vargu gali būti geresnis 
už pirmąjį. . 

b. Stebėtojas yra svetimoje vietoje. Tuomet vargu galima naudotis: 
ką tik aprašytuoju pirmu būdu. (Pav. I ir pav. II abudu aiškina pirmąjį 
būdą). Tokiu atsitikimų yra daug pararikiau naudotis antruoju būdu, kurį 
nūnai paaiškinsime skirsnyje B. 


B. Be sustojimo vietos, reikia apibrėžti dar bent vienas. 
meteoro lėkimo punktas. 


Tai galima daryti naudojantis tiktai žvaigždėmis. Tariuosi, kad pavyzdys 
ryškiau paaiškins šį antrą būdą, nekaip ilgas aprašymas. 

Gautųjų laiškų vieną parašė paprastas kareivis, kuris, meteorui 
krintant, ėjo sargybą. Jis rašo: „ėjau sargybą. Eidamas sargybą stebėjau 
žvaigždėtą dangų. Žiūrėjau ypačiai į Sietyną. Susykiu pastebėjau, tarp 
Sietyno ir tokios raudonos žvaigždės į kairią nuo Sietyno kintančią žvaigždę, 
kurios šviesa smarkiai ėjo didyn. Kada pastebėjau šią krintančią žvaigždę, 
ji buvo tarp Sietyno ir raudonos žvaigždės, bet truputį arčiau prie raudonos 
žvaigždės ir truputį aukščiau linijos tarp Sietyno ir raudonos žvaigždės... 

Valio! Tėvynės gynėjau!! Labai puikus stebėjimas, ir toks pat puikys 
aprašymas! Tamstos laiško dėka žinome tikrąją meteoro lėkimo kryptį. Be 
Tamstos laiško dar ir šiandien to nežinotume. O mes visi kiti pramokime 
iš kareivio laiško, kaip reikia stebėti, būtent: 

IV taisyklė: Be sustojimo vietos, reikia kiek galima 
tiksliausiai apibrėžti bent dar vienas meteoro lėkimo- 
punktas tarp žvaigždžių. 

Geriau yra, jeigu pasisektų apibrėžti du lėkimo punktu tarp žvaigždžių 
ir, be to, dar sustojimo punktas. Bet jeigu tai nepavyktų, tada jau užtenka 
vieno lėkimo punkto tarp žvaigždžių ir sustojimo punkto. Nūnai ir bus 
aišku, kodėl stebėtojas turi gerai pažinoti žvaigždynus. 

Dabar eina trečias dalykas, būtent: 


C. Reikia susekti momentai (arba laikas), kada meteoras buvo 
apibrėžtuose punktuose, į 


Zinoma, reikia susekti tie momentai, kuriais meteoras buvo tuose- 
punktuose, kuriuos įsidėmėjo stebėtojas. Šitas dalykas iš tiesų sudaro tikrą 
sunkumą. Tiktai tas gali tiksliai — bent iki sekundos!! — susekti tokius 
momentus, kuris sistemingai miklinosi susekti tokios rūšies momentus. 
Dėlto visame šimte su viršum laiškų nebuvo nė vieno tokio davinio; O laiko 
daviniai yra būtinai, neišvengiamai reikalingi! Nes skaičiųotojas turi susekti 
meteoro greitį. 

Kaip žmogus, spręsdamas taip sau, gali labai apsirikti, parodo gautieji 
laiškai. Vieni tvirtina, kad visas reiškinys: truko 3 minutes, vad. 180 sekundų, 
kiti tvirtina, kad trukęs 3 sekundas. Pagalvokite, koks didelis skirtumas! 
Be to, iš laiškų neišeina aikštėn, apie kurį reiškinį kalbama; ar apie visą 
meteoro reiškinį, ar tiktai apie tą lėkimo gabalą, kurį pastebėjo stebėtojas. 
Dėlto ir tai, ko reikalauja C, būtinai reikalinga. : 

Tiems momentams susekti visų pirma kalte įsikalsime: 

V taisyklė: Meteorui pasirodant, niekados nesigriebk 
laikrodžio. 

Kosmografijos vadovėliuose, dar-gi ir knygose, kurios nori mokinti 
žmones, kaip reikia stebėti dangaus reiškiniai, galima rasti visiškai klai- 

dingas patarimas: Ištrauk laikrodį! Tai yra baisi klaida. Reikia tiktai ste- 
bėtis, kaip žmonės gali patarti tokią, atsiprašau, kvailybę. Tai tikrai yra 
žmonės, kurie patys niekuomet nestebėjo nei meteorų, nei paprastų krintančių 
žvaigždžių. Nes šiaip negalėtų patarti tokią — kitaip negaliu vadinti — nesą- 
monę. Patys pagalvokite! Nakties metas, tamsu... Susykiu pasirodo me- 
teoras. Stebėtojas iškrapšto laikrodį. Greitai!! viskas reikia daryti greitai!! 
Siaip pranyks meteoras. O mūsų žmoneliai labai teisingai sako apie greitą 
darbą: „Greitą darbą velnias nuneša“. . Jeigu meteoras nėra labai šviesus. 
tada stebėtojas tikrai nematys sekundų rodyklės. Kaip jis tada iš laikrodžio 
skaitys sekundas? Aišku, kad tai negalimą. Jeigu meteoras yra toks labai 
šviesus, kad būtų galima matyti sekundų rodyklė, tuomet nieko nematysi! 
Kodėl? Mėginkite! Nakties tamsumoje žiūrėkite pirma į labai tamsią vietą, 
paskui susyk pažvelkite keletą sekundų į labai ryškią, aiškią šviesą, ir nūnai 
pažvelkite į laikrodžio sekundų rodyklę — keletą sekundų nematysite jos, 
nes kurį laiką ta aiški, ryški šviesa yra mus kaip apakinus. Be to, juk rei- 
kėtų nuolatai pažvelgt tai į meteorą, tai į laikrodį — tai į meteorą, tai į 
laikrodį ir tt. Juk aišku, kad iš to nieko išmintinga negali išdygti! 

Dėlto įgudę meteorų — įr krintančių žvaigždžių — stebėtojai daro 
visai kitaip, būtent: 

Jie dažnai, nuolatai miklinasi skaityti tam tikrus, bet vis tuos pačius 
skaitmenius taip, kad kiekvienam skaitmeniui sueina kaip tik viena sėkunda. 
Žinoma, tai reikia daryti žiūrint į laikrodį. Ašen, sakysime, skaitau vokiškai: 
(taip esmi papratęs; dėlto vis tiek žmogus gali būti geras lietuvis): ein-und- 
zwan-zig,-zwei-und-zwan-zig ir t.t. „trys dešimtys“ skaitau: drei-e-zig-e ir tt. 
Tokiu būdu sučiumpu ne tiktai pilnas sekundas, bet dar ir sekundos ketvir- 
tines. Nes skaitau taip, kad toks žodis, kaip „ein-und-zwan-zig“ truktų kaip 
tik vieną sekundą, reiškia: kiekvienam skiemeniui tenka sekundos ketvirtinė. 
Skaitant mūsų kalba, reikia gerokai „frizuoti“ skaitvardžius. Pavyzdžiui, se- 
kundas ir jų ketvirtines gerokai skaitantis kuris studentas skaito šitaip: 
dvi-de-šimt-vien; dvi-de-šimt-dvi; dvi-de-šimt-trys; dvi-de šimt-ket; dvi-de-šimt- 
penk; dvi-de-šimt-šeš; dvi-de-šimt-sep; dvi-de-šimt-ašt; dvi-de-šimt-dev; trys- 
de-šim-tys; ir t.t. Dalykas bus paaiškėjęs. Reikia ištarti skaitvardžius taip, 
kad visi turėtų po lygiai skiemenų ir kad skiemens tarpusavyje būtų lygaus 
ilgio. Dėlto vietoje: ke-tu-rios-de-šim-tys-viens ir t.t. kalbamasis studentas 
skaito: ket-de-šimt-vien. Čia, žinoma, kiekvienas gali elgtis kaip tinkamas. 
Svarbu tiktai, kad neapsiriktų L. 

Imkime, kad stebėtojas yra gerokai pasimiklinęs skaityti sekundas. 
Susykiu jis išvysta meteorą. Tuojau, automatiškai kaip mašina, jo burna 
ima skaityti sekundas — skaito, tik skaito. Kada pamatė meteorą, buvo 
pradėjęs skaityti „dvi-de-šimt-viens“ ir įsidėmėja meteoro punktą tarp žvai- 


1 Jeigu sekundų skaičius eina jau į šimtą, tuomet nereikia skaityti, pavyzdžiui: 
„šimts-dvi-de-šimt-dvi, nes tai būtų penki skiemens vietoje keturių, o praktika parodo, 
kad vargu galimą dailiai ištarti per sekundę penki skiemens. Jeigu pasitaikytų, kad se- 
kundų skaičius einą per šimtą — tokių atsitikimų, nors retai, tačiau esti — tuomet patar- 
čiau „šimtas“ skaityti šitaip: „šim-ė-tas-ai“. Bet ištarus „šim-ė-tas-ai“, būtinai toliau skaityti 
jau „dvi-de-šimt-vien“ ir tt. Kad atsiminčiau, jog šimtas jau buvo pereitas, aš, sakysime, 
ištiesiu kairios rankos kumščios nykštį; jeigu pereita jau „du šimtu“, tai ištiesiu ir dar 
smailyžių (bliūdlaižį) ir t.t. 

gždžių. Meteoras lekia toliau — stebėtojas skaito ramiai, kaip koks laikto- 
dis toliau. Kada meteoras yra greta kurios ryškios, stebėtojo gerai žiną- 
mos žvaigždės, stebėtojas balsiai ištaria atatinkamą sekundą ir įsideda tą 
sekundą atmintin. Meteoras lekia toliau — stebėtojas skaito toliau. Skaito, 
"skaito... kol meteoras sustos: arba sprogs, arba nusileis užu horizonto (aki- 
račio). Stebėtojas, toliau skaitydamas išima laikrodį, užžiebia 
elektrinę lemputę ir nūnai įsidėmėja, kelintą sekundą, minutę ir valandą rodo 
laikrodis skaitant paskutiniąją sekundą. Tuos visus skaičius jis 
užrašė čia pat tuojau. Vadinasi, jis užrašė: 1) sekundą, kada meteoras 
buvo greta gerai žinomos žvaigždės, 2) sekundą, kada meteoras sustojo, 
3) sekundą, kada sustojo skaitęs, 4) laikrodžio parodytą sekundą, minutę, 
valandą tuo momentu, kada sustojo skaitęs. 

Kodėl jis neužrašo sekundos, kuomet išvydo meteorą? Ogi dėlto, kad 
stebėtojas visados pradeda skaityti nuo skaičiaus 21. 

Tiktai visa tai atlikęs, stebėtojas kiek galima tiksliau dar kartą 
įsidėmėja punktą, kuriame visų pirma pamatė meteorą, punktą greta gerai 
žinomos žvaigždės ir sustojimo punktą. 

Dabar stebėtojas eina stačiai namon, niekur neužsukdamas.  Namon 
parėjęs tuojau visai smulkiai viską surašo ir gamina reikalingus braižinius. 
Jeigu stebėtojas turi žvaigždėlapį, — ir ištikrųjų privalėtų jį turėti — tada 
jis suieško žvaigždėlapy pastebėtus punktus tarp žvaigždžių ir ten daro 
mažus punktus su minkštu pieštuku taip, kad vėliau su guma galima 
būtų padarytus punktus lengvai ištrinti. Antrą dieną, kiek galima anksčiau- 
siai, sulygina savo laikrodį arba su stoties viršininko laikrodžiu (ne su sto- 
ties laikrodžių!), jeigu gyvena mies:ie, kuriame yra geležinkelio stotis; arba 
sulygina su pašto viršininko laikrodžiu, jeigu gyvenamoje vietoje yra paštas. 
Jeigu vietoje nėra nei stoties, nei pašto, arba stotis ir paštas yra taip toli, 
kad antrą dieną negali jų pasiekti, tuomet sulygina laikrodį su radio pa- 
skelbtais laikais. Tai yra net geriausias būdas laikrodžiui patikrinti. Juk 
arba pats stebėtojas, arba kuris jo kaimynas turės radio priimtuvą. Antrą 
dieną stebėtojas ir pažymi vietą, kurioje stovėjo, kada stebėjo meteorą krin- 
tant. Labai patartina sekamą naktį dar kartą eiti į vietą. kurioje stebėjo 
meteorą, ir dar kartą įsitikinti, ar meteoro lėkimo punktai tarp žvaigždžių 
ir sustojimo vietos tiksliai užrašyti. ; 

Tai atlikęs, stebėtojas rašys laišką Universitetu. Tame laiške kuo 
smulkiausiai išklostys viską ir pridės visus braižinius. Būtinai reikia 
pranešti, kuriuo skaičiumi stebėtojas visados pradeda skaityti. Jeigu sekundų 
skaičius ėjo per šimtą, tuomet reikia pranešti, kuriuo skaičiumi toliau skai- 
tyta. Sakysime: ..„aš pradedu skaityti visados nuo 21; po šimto vėl pra- 
dedu skaityti nuo 21; aš ištariu skaičius šitaip, sakysime: penk-de-šimt-trys... 
žodžiu sakant, reikia aprašyti viską kuo smulkiausiai ir ypačiai aiškiai, su- 
prantamai.  Aiškumui pasiekti nereikia gailėtis žodžių. Galų gale nereikia 
užmiršti aiškiu, gražiu raštu parašyti vardas, pavardė ir gyvenamoji 
vieta. Kuri nauda skaičiuotojui iš to, jeigu stebėtojai parodo, kad moka 
pasirašyti taip, jog niekas negali įskaityti. Jeigu stebėtojas visa tai gerai 
atliks, tuomet jis bus atlikęs svarbų mokslingą darbą, ir gyvai patarnavęs mokslui. 

Tamstos man sakysite, kad visas šis išaiškinimas padarytas per vėlai. 
Nes kitas toks didelis meteoras, gal, kris Lietuvoje tiktai po šimto metų. — 

Gali būti, kad taip! Bet kas žino? O gal ir būti, kad kris rytoj. Be to, beveik 
lygiai tokiu pat būdu reikėtų stebėt ir krintančiosios žvaigždės. Ar ma- 
note, kad krintančiosios žvaigždės jau visai ištirtos? Anaiptol. Reikia 
atlikti dar daug darbo. O tam darbui vykinti reikalinga dar daug, labai 
labai daug davinių. Bet apie krintančiąsias žvaigždes ir jų stebėjimą kalbėsiu 
kitą kartą. Redaktorius jau ir taip bars mane, kad tiek daug priplepėjau. 

Dalyką pabaigiau. Nūnai drįskite ir mėginkite mokslingai dirbti šioje 
srityje! Matysite, kad šis darbas Tamstoms suteiks tikrąjį laimės jausmą, 
kurio ligšiol veltui ieškojote bjauriame gyvenimo sukūryje. Stebėdami kilnų, 
gražų žvaigždėtą dangų, kada nors sulauksite valandėlės, kuomet Dievo 
Dvasia, ytin malonintėlis vėjelis, glamonės Tamstas. Tuomet ir suprasite, 
kuriam galui dera mokslas. 

Kaunas, Univer-itetas. B. Kodatis. 


——i—=- 
NET 


O tu, varna, varna! 
Su keturiais paveikslais. 


Varnos visur turi ypatingą vietą žmonių tarpe. Filipinuose varna lai- 
koma protingiausiu iš visų paukščių. Ji esanti taip protinga, kaip žmogus, 
tiktai kad kalbėti nemokanti. Lietuvoje, rods, varna tokios geros nuomonės 
apie savo protą neįgijo, nors ir mūsų gyvenime rimtai iškovojo sau vietelę. 

Gal niekur ir nėra tiek varnų, kiek jų yra Lietuvoje. Cia jų yra įvai- 
rių rūšių: ir kovų, ir kuosų, ir kranklių, ir tikrųjų, arba paprastųjų 
pilkųjų, varnų. Varnos pas mus lyg koks paukštis su privilegijomis. Jų nie- 
kas atsidėjęs nenaikina, kai kur net leidžia joms laisvai ir vaikus išsiperėti, 
nors lizdų joms, kaip gužučiams, ir nedaro. Ne be to, kad koks piemenukas 
ar pusbernis, varnos lizdą radę, lyg vogčiomis, jauniklių nenukniauktų, arba 
„švarą“ bei „tylą“ mėgstantieji laikinosios mūsų sostinės gyventojai anksti 
pavasarį kovų lizdų negailestingai neišdraskytų. Bet vis tai tik mažmožis. 
Tai, taip sakant, tik nelaimingi atsitikimai varnų šeimos gyvenime. Faktas 
pasilieka, kad mes varnas mėgstame, o gal net ir mylime, kaipo savo šalies 
nuolatinius gyventojus. Ypačiai varnas mėgsta mūsų ūkininkai ir kiti so- 
džiaus bei miestelių gyventojai. 

Ir kaip varnų -nemėgti? Juk tai didokas, beveik pusvištės didumo pau- 
kštis, kuris anksti pavasarį mūsų artoją arti ragina, o rudenį sykiu su juo, 
lyg apgailestauja, kad jau žiemos rūpesniai artinas. Žiemos metu nespėjai 
ko nors atlikusio nuo stalo laukan išmesti, žiūrėk varna beveik pirmutinė ir 
kedena išmestuosius dalykus. Netik viena, bet kelios sulekia. Čia jos gau- 
do, valo, ėda sykiu su mažesniais paukščiais ir su savo giminaičiais, kai 
kada net ir apsipešdamos. Be jokios didystės. Kaip gi tokius paukščius 
nepamėgti. 

Varna tai juk beveik pusnaminis paukštis. Tiesa, ji negyvena mūsų 
prieangyje kaip vištos kad gyvena, tačiau nuo namų ji neatsitolina. Kuosos 
uet kamine gali susisukti sau lizdą ir čia savo jauniklius išsiperi. Tikrosios 
varnos, tiesa, prie namų neperi, bet ju giminaičiai kovai būtinai veržias į 
mūsų miestų, miestelių ir net kaimų didesnius medžius lizdų sukti. Vadinas, 
jie, lyg jaučia, kad mes jų nors ir nemėgstame, tai bent pakenčiame, o kiti 

jų priešai, mūsų bijodami, jų lizdų naikinti neateina. Ir taip išaugina jie 
dideles šeimynas. Kas nėra buvęs rudenį Šiauliuose, maždaug apie Spalių 
mėn. pradžią, tas netikės pasakojimams apie kovų skaičių, kuris ten susi- 
renka tuo laiku. Ne šimtai, bet tūkstančiai jų sulekia. Rėkia, šaukia, nery- 
mastauja, tarytum gailis palikti savo gimtinę šalį. Lyg tikrieji emigrantai. 
Kiek laiko paūžę, jie išlekia į šiltesnes vietas ir tik pavasariop tegrįžta atgal. 

Pilkosios varnos pasilieka pas mus per žiemą gyventi. Jos lakioja 
aplink namus, bet laikosi nuo mūsų šiek tiek atokiau. Vadinas, ne visai 
žmogumi pasitiki. „Aa, girdi, aš čia gyvenu, tai gyvenu; šie žmonės, rodos, 
ir netaip jau blogi, tačiau visai jais pasitikėti negalima. Štai mano kūmutės 
vaikai iš lizdo kažkur pražuvo. Ji, sako, girdi, net mačius, kaip pusbernis 
juos susidėjęs į skverną virtuvėn nuėjo ir ten jie pranyko, kaip sapnas. 
Stai kitos mano pažįstamulės, net viena mano tikra sesutė paskrido kiek 
toliau į pamarį ir negrįžo. Kitai, štai, piemuo akmeniu galva suskaldė. Girdi, 
geri, tai geri čia žmonės, tačiau yra atsargiau nuo jų iš tolo gyventi“. Taigi, 
varna ir vaikščioja ir skrajoja atokiai; saugojas, kad per arti neprieitų prie 
žmogaus ir jo padermės. 


1 pav. Kuršių Nėrijos varnų gaudytojas priraišioja savo iš namų atsineštas 
varnas svetimoms varnoms privylioti. E 
Nei mes ginsime, nei kaltinsime čia piemenų ar pusbernių. Jie jauni, 
nieko bloga nemanydami, gal ir padaro ką nemalonaus ne tik varnoms, bet 
ir kitiems paukščiams. Tačiau reikia paimti domėn vieną varnų nusiskundimą, 
būtent, kad tos, kurios drįsta toliau į pamarį nuskristi, retai tegrįžta. Faktas yra, 
kad dauguma jų ten žūsta. Ir dar kaip žūsta! Nejučiomis, apgaulingai. 
Prie Baltijos jūrių, tarpe jūrių ir (Kuršių) marių yra ilgas siauras že- 
mės plotas vadinamas Nėringa, arba Nėrija. Nėrijoj, vienur kitur pamaryje | 


/ 

išsimėtę gyvena žvejai kuršiai. Įdomūs tai žmonės. Jie yra lietuvių tautos 
artimi giminaičiai. Namie jie kalba kursiškai, mieste vokiškai, o bažnyčioje 
lietuviškai. Jie yra Žvejai, ir visą metą žuvauja. Be žuvavimo, jie dar sodina 
kiek daržovių, laiko vieną kitą gyvulį, — na ir gyvena sau žmoneliai. Gyvulių 
nedaug telaiko, taigi ir mėsos nedaug teturi, o dar ir tos reikia į miestą 
nuvežti parduoti, sau maža kas belieka. Per ištitus metus mėsos jie maža 
tevalgo. Gal dėlto jie ir tvirti kaip ąžuolai, bet lėto būdo. Jie naktimis žu- 
vauja, o dienomis miega; taigi jie ir išrodo visuomet lyg neišsimiegoję. Tačiau 
čia ne apie tai noriu kalbėti; taigi, jų pobūdžius palikę, eikime prie varnų. 

Beveik per metus žvejai be mėsos gyvendami jos pradeda pasiilgti. 
Jie nusiperka jos kiek iš Šilutės ir iš Klaipėdos; bet pirkta mėsa negi ilgai 
gyvensi. Rųdeniop, kada visi lietuviai, žemaičiai ir broliai klaipėdiškiai kas- 
dieną valgo dešras, košelieną ir kitus mėsinius skanėsius, užeina noras ir 
žvejams palėbauti. 


2 pav. Varnų gaudytojas, pasislėpęs už šakų laužo, laukia atlekiant varnų. 


Pasižvalgo žvejys vienon pusėn, pasižvalgo kiton, pasitaria kuršiškai 
su savo žmonele ir, kirvį po juostą pasibrukęs, eina į kopose augantį pu- 
šynėlį šakų genėtų. (Gink Dieve, žvejys niekam žalos nedarys. Jis labai 
dievobaimingas krikščionis, evangelikas, viską daro taip, kad nesipriešintų 
Bibeliui, o tuo ir pačiam Dievui. Taigi, ir į pušyną nuėjęs, tik gražiai šakų 
prisigeni ir daugiau nieko. 

Prisigenėjęs šakų, žvejys susmeigia į žemę keletą mietų, viršuje juos su- 
riša, spygliuotomis šakomis iš oro mietus užkloja ir tuo būdu jis labai 
pigiai pasidaro sau palapinę. Toje palapinėje jis gali pasislėpti ir nuo vėjo, 
ir nuo akių. Visa tai padaręs, jis nesėdi. Jis darbininkas, ne vasarotojas! 

Jis grįžta namon, pasiima keletą varnų, kurias jis per visą vasarą ląstose 
jaukino bei penėjo ir atsinešęs pas ką tik pasidirbdintą palapinę, priraišioja 
jas prie žemėje įsmeigtų vitbalų, pamėčioja joms užtektinai žuvies, kurios 
jis visuomet turi atliekamos, pasideda tinkamai sutvarkytą tinklą ir visa tai 
padaręs, lenda į savo palapinę ir kantriai laukia atlekiančių varnų (žiūr. 1 ir 2 pav.). 

Kuršiai yra labai ramūs ir kantrūs vyrai. Taigi, ir žvejys nesikarščiuoja. 
Jis sėdi ir kantriai laukia varnų.  Neatlėkė jos po valandos, atlėks po kitos. 
O atlėkti jos vis dėlto atlėks. Ir kodėl joms neatlėkti? Štai tyli kopose vieta, 
štai būrelis kitų varnų, kurios, sau, matyt, ramiai vaikštinėja, štai ir nudvė- 
susios žuvies kvapas. Žodžiu, viskas kaip reikia, ir varnelę lyg masinte 
masina. Jokio pavojaus čia varna sau nemato. 

O varna — vis varna. Jai 
visa tai nauja, viskas asas 
ir nei į galvą neateina, kad tos 
ramiai lesinėjančios varnos yra 
varnos tik savo kūnu, o ne 
siela, taip sakant. Jos nemato 
už pušinio laužo žmogaus, 
kuris gali lengvai užmesti ant 
jų tinklą. Kad ir kyla tokia 
abejonė, tai betgi ją greitai 
pašalina alkis. Juk jau ruduo, 
maisto jau visur maža, o šal- 
tame ore daugiau reikia ir 
lesti. Skilvys traukiasi, grobas 
grobą ryja. Nėra kada bijoti 
visų pavojų, O ypačiai nema- 
tomųjų pavojų. Ir viena po 
kitos varnelės leidžiasi ant 
žemės žuvies rinkti. Jos nc- 
spėja nei nusileisti, kaip tir.- 
klas tik lept ir nukrinta iš 
viršaus. Tada jos pamato, kad 
čia blogai, bet jau pervėlu. 

Kaip tik tinklas užkrinta, 
žvejys eina iš palapinės varnų : : 
rinkti. Nelengvas tai darbas. + RAA SA a ei sa EE 5 
Juk gyvų varnų namon neneši. p 
Reikia jas nudobti. Kaip gi jas geriausiai nudobsi. Muši kokiu nors kietu 
daiktu, be reikalo tik visą kūną sudaužysi, suksi galvą — sužeisi kaklą, kraujo: 
pritaškysi, o paskui kitų varnų jau niekaip neprivilyosi. Jos savo kraują, 
sako, labai užuodžiančios. Be to, kas ten ilgai su joms terliosis. Taigi, žvejys 
ima iš po tinklo gyvą varną viena ranka už galvos, kita už uodegos ir 
išėmęs dantimis kanda jos pakaušį kaip tik toje vietoje, kur sueiną galvos 
ir nugaros smagenys (žiūr. 3 pav.). Varna susiparaližuoja, netenka jausmo, 
nors tikrenybėje ji dar tebėra ir gyva. Ji nugaišta, kai žvejys ją neša na- 
mon (žiūr. 4 pav.), kartais ir namie, 2 
| Geru laiku, kada varnų yra daug, per dieną žvejys tuo būdu gali 
prigaudyti varnų daugiau, negu jam reikia. O tol, kol tik varnų yrą, jis- 

gali gaudyti kasdieną. 
Varnos tuo metu tebėra 
dar riebios ir skanios. 
Zvejys ir jo šeimyna 
valgo varnieną diržus 
atsileisdami. Ko patys 
nesuvalgo, veža į Klai- 
pėdą ar į Karaliaučių, 
destis, prie kurio mie- 
sto žvejys arčiau gyve- 
na. Taigi, valgo var- 
nieną ne tik pats žvejys, 
bet jos tenka ir mieste- 
lėnams. Tik mieste jau 
varna netenka savo var- 
do; ją čia parduoda už 
balandį. Kai Klaipėdoje 
ir Karaliaučiuje varnų 
per daug prineša, tai iš 
čia jas pasiunčia į kitus 
miestus. 

Taigi, ir žvejys so- 
tus bei pinigingas, ir 
miestelėnai patenkinti. 
Tik vieros Lietuvos var- 
nelės namie pasilikusios 
veltui laukia savo sesu- 
čių iš pamario grįžtant. 
Ilgai: nesulaukdamos, 
pradeda lyg ką negera 
nujausti, taigi ir žiūri 
su nepasitikėjimu, kad 
ir į ramiausį namie 
esantį pilietį. „O kas 
žino? Rodos, jis neblo- 


4. pav. Varnų gaudytojas grįžta namon su laimikiu. gas žmogus, bet į jo 
i vidų neįlysi. Geriau 
nuošaliai nuo jo laikytis. Atsarga gėdos nedaro...“ "P. B. Šivickis. 


Redakcijos paaiškinimas. Mūsų skaitytojams gerai pažįstamas 
profesorius P. B. Šivickis šių metų vasarą“ plačiau pasižvalgė po Lietuvą 
mokslininko biologo akimis ir apie gautuosius įspūdžius bei radinius dabar 
pradėjo dalintis su „Kosmo“ ir „Gamtos Draugo“ skaitytojais. Cia įdėtas 
"pirmasis jo straipsnis yra sudarytas iš įspūdžių ir patyrimų atlankius jam 
Kuršių Nėriją, t. y. tą vietą, kuri ir šiaip turi didžiausios reikšmės ornilogi- 
j0j (paukščių tyrimo mokslas), kaip vieškelis, kuriuo rudeny keliauja dau- 
gybės paukščių iš šiaurės į pietus, o pavasary grįžta atgal. (Senieji „Kosmo“ 
skaitytojai jau tą vietą šiuo atžvilgiu pažįsta, o su „Gamtos Draugo“ skai- 
Aytojais apie tai plačiau pašnekėsime gavę kitos progos). 


Redakcijai atsiųsta 


Elementarinis Kokybinis Analizis. Parašė Filypas Butkevi- 
čius, Lietuvos Universito Neorganinės chemijos e, 0. profesorius. Kaunas 
1929, VIII —- 468 pusl. 80. Tekste 21 fig. (Lietuvos Universiteto Matema- 
tikos-Gamtos Fakulteto leidinys). . . 

Die scheinbare Helligkeitsverteilung aut der Sonnensgheibe. 
inaugural-Dissertation zur Erlangung der Doktorwūrde der Georg-Augušt- 
-Universitat Gėttingen vorgelegt Von Antanas Juška. aus Gelažiai (Li- 
tauen). -Gottingen 1929, 28 pusl. 80. | : 
(Verčifėntlichungen der Universttats Sternwarte zu Gottingen, hėrausgegeben 
von dem Direktor A, Kienle. Hett 7). 


„Dirvos“ Bendrovės leidiniai. 


Inz., K. Šakenis. Fizika. I dalis. Įžanga. — Mechanikos pra- 
džia — Kieti kūnai. — Skysčiai. — Dujos. — Pagrindinės 
žinios iš chemijos. — Šilima. — Metereologijos dalykai, 
— Ketvirtasis papildytas leidimas.  Kaunas-Marijampolė 1929 m. 192 pusl. 
80 sų. 220 pieš. ir meteorologiniu žemėlapiu. Kaina 4,50 Įt. 

J. Baronas. Gamtos pradžiamokslis. Gyvoji gamta: Žmo- 
gaus kūnas. Antrasis pataisytas leidimas. Kaunas-Marijampolė 1928 m. 
136 pusl. 8? su 114 pav. Kaina 3,50 It. 

Stasys „Kuzminskas. Buhalterijos kursas. Pirmoji dalis, 
Kaunas-Marijampolė 1929 m., 202 pusl. 80, Kaina 4 lt. 

Viktoras Bridžas. Žmogus iš niekur. Romanas. Vertė P. Ši- 
1eika. Katunas-Marijampolė 1929 m. 196 pusl. mažo 80, Kaina geresniu 
popieriu 3 lt. 

Vaižgantas. Dėdės ir dėdienės. (Vaižganto Raštų X tomas: Mišrieji 
vaizdai, III dalis. Belestristika). Kaunas-Marijampolė 1929 m. 216 pusl. mažo 
80 Kaina 5 litai. — Šis kan. Tumo raštų tomas yra išleistas jo autoriaus 
60 metų 4mžiaus sukaktuvėms (1929. IX, 20) paminėti ir papuoštas autoriaus 
fotografijomis bei šiaip paveikslais iš jo gyvavimo. Be to, pradžioj eina 
prof; Mykolaičio įvedamasis straipsnis „Šviesioji Vai to kūryba“ 
(pusl. 7—32). Patį tomo turinį sudaro ne vienas ištisas dalykas, bet atskiri 
trumpesni ar ilgesni dalykėliai, suskirstyti į grupes, kurios šiaip pavadintos: 
„Dėdės ir-dėdienės* (p, 33—140), „Ar jau medžiai sprogsta?..“ (p, 141—167), 
„Išgama“ (vienas dalykėlis p. 168—188), „Iš atsiminimų“ (p. 189—215), — 
„Gražus leidinys. 2 Az 

S. Minclovas. Lietuvos giriose. Vertė A. Tarvydas ir S. Tar- 
vydas. Kaunas-Marijampolė 1929, 170 pusl. mažo 80, Kaina 2,75 ct., kietais 
viršeliais 31t. — Kiekvienam lietuviui skaitytina knyga, kurioj atskleidžiamas 
senovės lietuvių didvyriškas gyvenimas ir senobinės Lietuvos gamtos 
lidingumas. 


„Sakalo“ B-vės leidiniai. 


Gyd. J. Maciūnas. Trumpas higienos vadovėlis. Aukštesnio- 
'sioms ir vidurinėms mokykloms. Kaunas 1929, 112 pusl. Kaina 3 It, 

Karl May. Per dykumą. Kelionių apysaka. III tomas. Iš 6riginalo 
išvertė J. Vadeikis. Vertimą kalbos auk žiūrėjo J. Talmantas, 
Kaunas 1920, 268 pusl. mažo 89, (Pažinkimė Žemę Nr. 5) 


— 


Giovanni Papini, Kristaus istorija. Iš ita 
P. Mačiulis. Pirmoji dalis. Kaunas 1929, 232 pus 
(„Žinijos“ Bendrovės leidinys). Puikų įdėlį i musų, piTRTATSTKUTIMAIS 
negausingą, knygų lobį įdėjo leidėjai, išleisdami šią visame pasauly išgar- 
sėjusią didelio konvertito (atsivertėlio) knygą. 

Kun. P. Kirvelaitis, Katalikų Dorovės Mokslas. Vadovėlis 
aukštėsniajai mokyklai. Marijampolė 1929, 88 pusl. 80, Kaina 3 lt. (Marijonų. 
Vienuolijos leidinys). 

Herderio ir C? leidiniai. 


Pollog, Dr. Carl Hanns, Das Wetter. Mit 20 Textbildern und 4 
tarbigen Tafeln (Der Weg zur Natur. Gemeinverstūndliche Darstellungen: 
atis dem Reich dęr Natir). 80 (XII ao pusl). Freiburg im Br. 1929, kie- 
tais viršeliais kaina Mk. 4,20, apd. 

Tai naujausias popularūs vokiečių kalba meteorologijos vadovėlis, ku- 
riame supažindama su orotyros reiškiniais ir būdais (metodais) juos tyrinėti, 
Tekstas pavaizduojamas paveikslais; o keturiuose „spalvotuosę paveiksluose 

2i atvaizduoti aštuonetos tipingų debėsų pavidalų. — Mokantiems vo- 
kiškai šią popularią meteorologiją nuoširdžiai rekomenduojame. 

Hauer, Josef, Die Kleintierwelt unserer Seen, Tėiche und 
Bache. Mit 82 Texbildern und einer Tafel. 8? (X--154 pusl). Freiburg + 
Br. 1919; kietais viršeliais Mk. 4,20, apd. Mk. 4,80. 

Tai taip pat tos pačios serijos („Kelias į gamtą“) knygelė, kuri skai- 
tytoją vedžiojasi: paupiais, paprūdžiais ir paežeriais, rodydama jam visus ten: 
šupukainės įvairios rušiės ir įvairaus pavidalo smulkius gyvūnėlius, kaip- 

BIS irmuonius ir ratelinius, planktono vėželius, polypūs ir dieles, straiges, 

s ir vandens avižęs,o taip pat ir jų tarpusavio ryšį biologijos šviesoj. 
eidautina, kad ir apiė Lietuvos vandenų smulkiąją fauną tokių knygelių susi- 
Page, pirmoj eilėj lauktume iš prof. P. B, Šivickio, kuris jau yra pra- 
dėjęs šią, iki šiol dar, rodos, niekeno neliestą, mūsų faunos sritį tyrinėti, i ir 1e- 
trukus žada kai ką iš šios srities paskelbti, ko Vakarų mokslas dar Sao 


LOGOS 


Filosofijos laikraštis 
au eina O-sius metus. 
“+ Leidžia Lietuvos Universiteto Teologijos-Filosotijos Fakulteto 
LŽ Filosofijos skyrius. 
Iki šiol išėjo ir galima gauti: 
1921/22 m. dvejos knygos, kaina 10 litų. 


„1923 m, vienerios knygos — 10145 

57 1044 m. dvejos knygos S 
1925 m. dvejos knygos e LS 
1926 m. trejos knygos m a0 
A 1927 m. dvejos knygos 10245 
2 1928 m. dvejos knygos = 4 
+: 2 1920 m. vienerios knygos =--> 102 


Visas „Logos“ sukrautas 
Šv. Kazimiero Draugijos Centriniame Knygyne Kaune. 

